# data[].attributes.attachment_caption
Το ξενοδοχείο των συναισθημάτων

# data[].attributes.headline
1ο Δημοτικό Σχολείο Πτολεμαΐδας - Β' & Δ΄ τάξεις 

# data[].attributes.subject
1ο Δημοτικό Σχολείο Πτολεμαΐδας - Β' & Δ΄ τάξεις 

# data[].attributes.body
Ταξιδέψαμε κι εμείς φέτος στα συναισθήματα μέσα από τις λογοτεχνικές διαδρομές.

Κύριο βιβλίο με το οποίο δουλέψαμε ήταν "Το ξενοδοχείο των συναισθημάτων" - Lidia Brankovic, φτιάξαμε τα δικά μας δισδιάστατα ξενοδοχεία αλλά κι ένα εξαιρετικό, μεγάλο, τρισδιάστατο ξενοδοχείο. Κάθε συναίσθημα είχε το δικό του ξεχωριστό δωμάτιο στο ξενοδοχείο φτιαγμένο σύμφωνα με τις ανάγκες του.

Άλλα βιβλία με τα οποία ασχοληθήκαμε ήταν: Η τρομερή Μιράντα - Θεοδώρα Κατσιφή

Έχω ένα ποτάμι μέσα μου- Μαρία Ρουσάκη

Ο μεγάλος θυμός - Μιρέιγ ντ’ Αλλανσέ

Μικροί δεινόσαυροι, μεγάλα συναισθήματα - SWAPNA HADDOW

Καλώς ήρθες στον κόσμο που αισθάνεσαι – Μάριος Μάζαρης

Το μπαλόνι του θυμού – Δανάη Δάσκα

Δημιουργικές δραστηριότητες:

η γιρλάντα της αγάπης

βρες το συναίσθημα

ο τροχός των συναισθημάτων

το κουτί των συναισθημάτων

το μονοπάτι του ζεβρασμού

το λαθόδεντρο

το πάπλωμα της μοναξιάς

"Πώς νιώθω σήμερα;"

το θυμόμετρο

τεχνικές χαλάρωσης

ζωγραφίζω το συναίσθημά μου στο μπαλόνι

τραγούδι στη νοηματική " όπου υπάρχει αγάπη"

βαλίτσα

συμμετοχή στη χριστουγεννιάτικη και στην τελική γιορτή

Παπαδοπούλου Ελισσάβετ - Μπαλτά Ελένη

# data[].attributes.headline
Δ' τάξη,  Δ.Σ. Αγίου  Δημητρίου 

# data[].attributes.subject
Δ' τάξη,  Δ.Σ. Αγίου  Δημητρίου 

# data[].attributes.body
Διαβάσαμε "Το ξανά" και ξαφνικά φέραμε στο μυαλό μας τα αγαπημένα μας πρόσωπα, αυτά που είναι δίπλα μας σε κάθε ευχάριστη και δύσκολη στιγμή, να μοιράζονται μαζί μας συναισθήματα.

Το ξανά στο βιβλίο είναι ένα χνουδωτό πλασματάκι, το οποίο έδωσε τη δυνατότητα στην καθε μαθήτρια και στον κάθε μαθητή να σκεφτεί το δικό του ξανά, τη μητέρα, τον μπαμπά, τα αδέρφια τους. Μάλιστα, το ξανά του βιβλίου το γνωρίσαμε λίγο πριν την ανάγνωση, μετά δημιούργησε μαζί μας μια αφίσα γεμάτη πολλά " Ξανά " και συναισθήματα...!!!

# data[].attributes.headline
2ο Πειραματικό Δημοτικό Σχολείο Σάμου- Β τάξη

# data[].attributes.subject
2ο Πειραματικό Δημοτικό Σχολείο Σάμου- Β τάξη

# data[].attributes.body
Οι μαθητές της Β τάξης έφτιαξαν την δική τους αφίσα με αφορμή το βιβλίο "Μικροί δεινόσαυροι, μεγάλα συναισθήματα". Χρωμάτισαν την αφίσα τους με τα συναισθήματα που συνάντησαν στο βιβλίο και έδωσαν την δική τους περιγραφή για τα συναισθήματα αυτά.

# data[].attributes.attachment_link.authors[].name
ΑΝΝΑ ΑΡΖΟΥΜΑΝΙΔΗ

# data[].attributes.attachment_link.title
Οδηγός Συναισθημάτων-2ο Πειραματικό Δημοτικό Σάμου(Β′ Τάξη) | Genially

# data[].attributes.attachment_link.description
Τα παιδιά της Β’τάξης του 2ου Πειραματικού Δημοτικού Σχολείου Σάμου μας εξηγούν τα συναισθήματα και τρόπους διαχείρισής τους. Πατήστε πάνω στα δεινοσαυράκια για να τα ακούσετε…

# data[].attributes.attachment_caption
Το λουλούδι των συναισθημάτων!

# data[].attributes.headline
Ιδ. Νηπιαγωγείο Στρουμφάκια Το λουλούδι συναισθήματων-Κάθε πέταλο κι ένα συναίσθημα!

# data[].attributes.subject
Ιδ. Νηπιαγωγείο Στρουμφάκια Το λουλούδι συναισθήματων-Κάθε πέταλο κι ένα συναίσθημα!

# data[].attributes.body
Σε συνεργασία με το Νηπιαγωγείο Πλατάνου Αστροχωρίου Άρτας, πραγματοποιήσαμε μια όμορφη διαδικτυακή συνάντηση. Επικοινωνήσαμε με τη νηπιαγωγό και τον μαθητή της και συζητήσαμε για τα συναισθήματα που νιώθουμε στην καθημερινότητά μας.

Μέσα από τη συνεργασία και την ανταλλαγή ιδεών, αποφασίσαμε να δημιουργήσουμε ένα ξεχωριστό «Λουλούδι των Συναισθημάτων». Κάθε πέταλο έκρυβε και ένα διαφορετικό συναίσθημα, βοηθώντας μας να αναγνωρίσουμε, να εκφράσουμε και να μοιραστούμε όσα νιώθουμε.

Μια όμορφη δράση που γέμισε τις καρδιές μας χρώματα, συναισθήματα και χαμόγελα!

# data[].attributes.headline
Ιδ. Νηπιαγωγείο Στρουμφάκια 

# data[].attributes.subject
Ιδ. Νηπιαγωγείο Στρουμφάκια 

# data[].attributes.body
Συναίσθημα:Η αγάπη!

Αφού διαβάσαμε το παραμύθι θα σ'αγαπω ότι κι αν γίνει, μιλήσαμε για τη δύναμη της αγάπης. Καταλάβαμε πως η αγάπη της οικογένειας είναι απεριόριστη και μας αγκαλιάζει πάντα, όποιες κι αν είναι οι διαφορές μας και ό,τι κι αν συμβεί.

Στη συνέχεια, ζωγραφίσαμε την αγαπημένη μας σκηνή από το παραμύθι και δημιουργήσαμε μια όμορφη κορνίζα για την οικογένειά μας, χρησιμοποιώντας υλικά της φύσης.Η οικογένεια μας γεμίζει τις καρδιές μας με αγάπη ευτυχία και όμορφα συναισθήματα!!!

# data[].attributes.headline
Α΄ Δημοτικό Σχολείο Παραλιμνίου, Κύπρος

# data[].attributes.subject
Α΄ Δημοτικό Σχολείο Παραλιμνίου, Κύπρος

# data[].attributes.body
Διαβάσαμε το βιβλίο "Το ξενοδοχείο των συναισθημάτων" και μας άρεσε πάρα πολύ. Στη συνέχεια είδαμε πώς το επεξεργάστηκε το συνεργαζόμενο σχολείο Δημοτικό Σχολείο Ακρίνης Κοζάνης και εμπνευστήκαμε για να φτιάξουμε τα δικά μας ξενοδοχεία συναισθημάτων! Σας ευχαριστούμε πάρα πολύ για τις ιδέες!

# data[].attributes.headline
Α΄ Δημοτικό Σχολείο Παραλιμνίου, Κύπρος

# data[].attributes.subject
Α΄ Δημοτικό Σχολείο Παραλιμνίου, Κύπρος

# data[].attributes.body
Όταν οι Λογοτεχνικές Διαδρομές εμπνέουν, τα παιδιά μεγαλουργούν! Με αφορμή την Παγκόσμια Ημέρα Ποίησης, τα παιδιά διάβασαν βιβλία για ποίηση και με ποίηση και συνδυάζοντας τα υπόλοιπα βιβλία που είχαμε διαβάσει που αφορούσαν τα συναισθήματα, έγραψαν τα δικά τους ποιήματα. Στη συνέχεια τα εικονογράφησαν και τα μελωποίησαμε με τη βοήθεια του SUNO! "Να ένα ποίημα που γιατρεύει τον θυμό": ένα από τα ποιήματα που μελωποιήσαμε!

# data[].attributes.attachment_link.title
Να ενα ποιημα που γιατρευει τον θυμο

# data[].attributes.headline
Α΄ Δημοτικό Σχολείο Παραλιμνίου, τμήματα Γ2 και Γ3

# data[].attributes.subject
Α΄ Δημοτικό Σχολείο Παραλιμνίου, τμήματα Γ2 και Γ3

# data[].attributes.body
Βιβλία που... διασκεδάζουν τους φόβους μας και μας βοηθούν να εξωτερικεύσουμε τα συναισθήματά μας:

Ο Φοίβος και η φάλαινα, Άννα Κουππάνου

Η Τρομερή Μιράντα, Θεοδώρα Κατσιφή

Το Σπιρτόκουτο, Δέσποινα Λιαράκου

Μιλήσαμε για τους δικούς μας φόβους και μέσα από τα βιβλία, είδαμε πώς οι ήρωες των τριών ιστοριών διαχειρίζονται τα συναισθήματά τους και πώς καταφέρνουν να ξεπερνούν τους φόβους τους!

# data[].attributes.headline
Α΄ Δημοτικό Σχολείο Παραλιμνίου

# data[].attributes.subject
Α΄ Δημοτικό Σχολείο Παραλιμνίου

# data[].attributes.body
Η μικρή μας ποιητική συλλογή με τίτλο "Για φαντάσου πώς νιώθεις" είναι εμπνευσμένη από τα βιβλία "Να ένα ποίημα που γιατρεύει ψάρια" (Ολιβιέ Ταλέκ) και "Για φαντάσου" (Κυριάκος Χαρίτος) αλλά και τη σειρά βιβλίων της Χριστίνας Αποστολίδη "Ωχ! Κιτρίνισα", "Ωχ! Πρασίνισα" και "Ωχ! Κοκκίνισα"!, "Ο Φοίβος και η φάλαινα" της Άννας Κουππάνου και την "Τρομερή Μιράντα" της Θεοδώρας Κατσιφη!

# data[].attributes.attachment_link.title
ΓΙΑ ΦΑΝΤΑΣΟΥ ΠΩΣ ΝΙΩΘΕΙΣ! ΤΑ ΠΟΙΗΜΑΤΑ ΜΑΣ

# data[].attributes.attachment_link.description
Μια μικρή ποιητική συλλογή από παιδιά του Α΄ Δημοτικού Σχολείου Παραλιμνίου, με αφορμή την Παγκόσμια Ημέρα Ποίησης, μέσα από τη συμμετοχή τους σε προγράμματα φιλαναγνωσίας.

# data[].attributes.headline
Α΄ Δημοτικό Σχολείο Παραλιμνίου σε συνεργασία με Δημοτικό Σχολείο Ακρίνης Κοζάνης και 2ο Δημοτικό Σχολείο Αρκαλοχωρίου

# data[].attributes.subject
Α΄ Δημοτικό Σχολείο Παραλιμνίου σε συνεργασία με Δημοτικό Σχολείο Ακρίνης Κοζάνης και 2ο Δημοτικό Σχολείο Αρκαλοχωρίου

# data[].attributes.body
Τα παιδιά των τριών δημοτικών σχολείων (2ο Δημοτικό Σχολείο Αρκαλοχωρίου, Δημοτικό Σχολείο Ακρίνης Κοζάνης και Α΄ Δημοτικό Σχολείο Παραλιμνίου Κύπρου) συνεργάστηκαν για τη συγγραφή και την εικονογράφηση της δικής τους ιστορίας. Η εννιάχρονη Ολίβια λατρεύει τα ακροβατικά και μάλιστα είναι τόσο καλή που όλοι την ξέρουν ως "η Απίθανη Ολίβια"! Κι ενώ ετοιμάζεται για το Μεγάλο Πρωτάθλημα Ακροβατικών ένα απρόσμενο ατύχημα θα αλλάξει τα δεδομένα. Μία ιστορία που συνδυάζει τα συναισθήματα για τα οποία είχαμε ήδη μιλήσει μέσα από τα βιβλία που διαβάσαμε: χαρά, ενθουσιασμός, λύπη, απογοήτευση, συμπόνια, ελπίδα αλλά και τις αξίες όπως η φιλία και η ενσυναίσθηση!

# data[].attributes.attachment_link.title
″Η ιστορία της Ολίβια ταξιδεύει...” - Free stories online. Create books for kids | StoryJumper

# data[].attributes.attachment_link.description
StoryJumper book - ”Η ιστορία της Ολίβια ταξιδεύει...”.

# data[].attributes.attachment_caption
Διασχολική συνάντηση του 2ου Δ.Σ.Μεσολογγίου και του 3ου Νηπιαγωγείου Μεσολογγίου

# data[].attributes.headline
Δ1 Τάξη, 2ο Δημοτικό Σχολείο Μεσολογγίου

# data[].attributes.subject
Δ1 Τάξη, 2ο Δημοτικό Σχολείο Μεσολογγίου

# data[].attributes.body
Στις 23 Απριλίου, με αφορμή την Παγκόσμια Ημέρα Βιβλίου, οι μαθητές και οι μαθήτριες της Δ1 τάξης είχαν τη χαρά να υποδεχτούν τους μικρούς μαθητές/τριες του 3ου Νηπιαγωγείου Μεσολογγίου. Οι μαθητές/τριες των δύο σχολείων, εμπνευσμένοι από τα αγαπημένα τους παραμύθια, δημιούργησαν τα δικά τους μικρά βιβλία, δίνοντας μορφή στη φαντασία και στα συναισθήματά τους. Μέσα από τη συνεργασία, τη δημιουργική έκφραση και την αγάπη για το βιβλίο, οι μαθητές/τριες μοιράστηκαν ιστορίες, ιδέες και χαμόγελα.

Ιδιαίτερη στιγμή της ημέρας αποτέλεσε η δημιουργία του «Δέντρου της Ανάγνωσης», ενός συμβολικού έργου που αποτύπωσε με χρώματα και λέξεις τη χαρά της ανάγνωσης και τη δύναμη της λογοτεχνίας να ενώνει.

Η δράση αυτή επιβεβαιώνει πως το βιβλίο μπορεί να γίνει γέφυρα επικοινωνίας, συνεργασίας και συναισθηματικής έκφρασης.

# data[].attributes.attachment_link.title
Ανώνυμο σχέδιο (45)

# data[].attributes.attachment_caption
Η δύναμη της γιόγκα στον κόσμο των συναισθημάτων!!!

# data[].attributes.headline
Δ1 Τάξη, 2ο Δημοτικό Σχολείο Μεσολογγίου

# data[].attributes.subject
Δ1 Τάξη, 2ο Δημοτικό Σχολείο Μεσολογγίου

# data[].attributes.body
Σε μια εποχή όπου τα παιδιά συχνά δυσκολεύονται να εκφράσουν τα συναισθήματά τους, τα παραμύθια αποτελούν πολύτιμο εργαλείο τόσο για τους εκπαιδευτικούς όσο και για τους γονείς. Με τη δύναμη της αφήγησης και των συμβολισμών, βοηθούν τα παιδιά να προσεγγίσουν έννοιες που πολλές φορές είναι δύσκολο να διατυπωθούν με λόγια.

Οι μαθητές/τριες της Δ1 τάξης είχαν την ευκαιρία να συμμετάσχουν σε μια ιδιαίτερα ζεστή και δημιουργική διαδικτυακή βιβλιοπαρουσίαση του παιδικού βιβλίου «Το φοβισμένο βατραχάκι και το ντροπαλό σύννεφο» της συγγραφέα Κατερίνας Κωνσταντίνου. Το βιβλίο αυτό αποτελεί ένα τρυφερό παραμύθι που φωτίζει με απλότητα και ευαισθησία τον πολύχρωμο και συχνά περίπλοκο κόσμο των παιδικών συναισθημάτων.

Με λόγο προσιτό και εικόνες γεμάτες ζωντάνια, η ιστορία αγγίζει θέματα όπως ο φόβος, η ντροπή και η ανάγκη για αποδοχή. Παράλληλα, αναδεικνύει τη γιόγκα ως έναν ήπιο και δημιουργικό τρόπο διαχείρισης των συναισθημάτων, προσφέροντας στα παιδιά εργαλεία χαλάρωσης, αυτογνωσίας και ενσυνειδητότητας. Μέσα από τις περιπέτειες των ηρώων, τα παιδιά ενθαρρύνονται να αναγνωρίσουν όσα νιώθουν, να τα εκφράσουν και να συνειδητοποιήσουν ότι δεν είναι μόνα στις δυσκολίες τους.

# data[].attributes.attachment_link.title
Ανώνυμο σχέδιο (44)

# data[].attributes.attachment_caption
2η Διασχολική συνάντηση 1ου , 10ου και Ειδικού σχολείου Αλεξανδρούπολης

# data[].attributes.headline
1ο Δημοτικό Σχολείο Αλεξανδρούπολης

# data[].attributes.subject
1ο Δημοτικό Σχολείο Αλεξανδρούπολης

# data[].attributes.body
Σε συνέχεια των δράσεων του προγράμματος «Λογοτεχνικές Διαδρομές στα συναισθήματα», πραγματοποιήθηκε με μεγάλη επιτυχία η 2η  συνάντησή μας στο 1ο Δημοτικό Σχολείο Αλεξανδρούπολης, όπου μαθητές και εκπαιδευτικοί συναντήθηκαν ξανά σε ένα κλίμα συνεργασίας, δημιουργικότητας και συμπερίληψης.

Κατά τη διάρκεια της συνάντησης παρουσιάστηκαν τα βιβλία «Τα Παπούτσια των Άλλων» της Άλκηστης Χαλκιά από το 1ο Δημοτικό Σχολείο Αλεξανδρούπολης, «Η Μικρή Αλχημίστρια» της Κατερίνα Κρίς από το 10ο Δημοτικό Σχολείο Αλεξανδρούπολης και «Το Ξενοδοχείο των Συναισθημάτων» της Λίντια Μπρανκοβιτς  από το Ειδικό Σχολείο Αλεξανδρούπολης. Οι παρουσιάσεις των παιδιών, γεμάτες ευαισθησία, φαντασία και αυθεντικότητα, έδωσαν αφορμή για ουσιαστικό διάλογο γύρω από τη διαφορετικότητα, τα συναισθήματα, την ενσυναίσθηση και τη δύναμη της αποδοχής.

Μέσα από κοινές δραστηριότητες, παιχνίδια και δημιουργικές αλληλεπιδράσεις, οι μαθητές είχαν την ευκαιρία να εκφραστούν, να συνεργαστούν και να νιώσουν πως όλοι έχουν θέση και φωνή σε μια σχολική κοινότητα που αγκαλιάζει τη συμπερίληψη και τον σεβασμό. Η όμορφη αυτή διαδρομή συνεχίζεται, δυναμώνοντας τους δεσμούς ανάμεσα στα σχολεία και αφήνοντας σε όλους πολύτιμα συναισθήματα και εμπειρίες.

# data[].attributes.attachment_link.title
2η συνάντηση

# data[].attributes.headline
10ο Δ.Σ. Αλεξανδρούπολης Β2, Γ1, Γ2 τάξεις

# data[].attributes.subject
10ο Δ.Σ. Αλεξανδρούπολης Β2, Γ1, Γ2 τάξεις

# data[].attributes.body
Η κρυφή ζωή των Συναισθημάτων τηςTina Oziewicz είναι το βιβλίο που διαβάσαμε και παρουσιάζει τα συναισθήματα με απλό και πρωτότυπο τρόπο. Ξεκινήσαμε διαφορετικά αυτή τη φορά. Τα παιδιά κοιτώντας τις εικόνες προσπαθούσαν να μαντέψουν ποιο συναίσθημα κρύβεται πίσω από κάθε μορφή με βάση τη στάση του σώματος του και την έκφραση του προσώπου του. Διάλεξαν επίσης από ένα συναίσθημα, έγραψαν γι αυτό και το ζωγράφισαν.

Αθανασία Τσολακάκη, Άννα Μιχαήλ, Πελαγία Αποστολίδου, Ιλλόνα Σπυρλιάδου

# data[].attributes.attachment_link.title
Η ΚΡΥΦΗ ΖΩΗ ΤΩΝ ΣΥΝΑΙΣΘΗΜΑΤΩΝ

# data[].attributes.attachment_caption
Δ ' Τάξη,  Δ.Σ. Αγίου Δημητρίου Κ.

# data[].attributes.headline
Δ' Τάξη,  Δ.Σ. Αγίου Δημητρίου 

# data[].attributes.subject
Δ' Τάξη,  Δ.Σ. Αγίου Δημητρίου 

# data[].attributes.body
Με το βιβλιο "Η Ζωή που περισσεύει.." κάθε παιδί αναγνώρισε τον εαυτό του. Αρχικά, παρουσιάστηκε στα παιδιά το εξώφυλλο του βιβλίου και η δημιουργία του θρανίου και της καρέκλας, όπως αυτά που υπάρχουν σε κάθε σχολική αίθουσα. Οι μαθήτριες και οι μαθητές αναγνώρισαν στην ιστορία της Ζωής κοινές εμπειρίες και συναισθήματα και στη συνέχεια προσπάθησαν με ένα προσωπικό γράμμα να τη βοηθήσουν. Κάθε γράμμα μιλάει με ειλικρίνεια για εκείνες τις καταστάσεις και τα συναισθήματα που είναι σημαντικά για τα παιδιά. Τέλος, τα παιδιά θέλησαν να συμπληρώσουν με δημιουργίες απο πλαστελίνη αντικείμενα που υπάρχουν σε κάθε τάξη. Ο κουμπαράς μας συνέχισε να γεμίζει με συναισθήματα...!

# data[].attributes.attachment_caption
Δ' Τάξη,  Δημοτικό Σχολείο Αγίου Δημητρίου Κοζάνης 

# data[].attributes.headline
Δ' Τάξη , Δ.Σ. Αγίου Δημητρίου Κοζάνης 

# data[].attributes.subject
Δ' Τάξη , Δ.Σ. Αγίου Δημητρίου Κοζάνης 

# data[].attributes.body
Το βιβλίο " Ο καλύτερος αγώνας του Μαντάνι" δείχνει πως ο καλύτερος αγώνας είναι εκείνος στον οποίο μπορείς να μοιραστείς τη χαρά σου με τα αγαπημένα σου πρόσωπα. Τα παιδιά έκαναν υποθέσεις για τη συνέχεια της ιστορίας και για την αξιοποίηση των χρημάτων που μάζευε ο ήρωας. Η τελική επιλογή του Μαντάνι τους εδωσε την ευκαιρία να μπουν στη θέση του και να γράψουν τις σκέψεις τους στο ημερολόγιό τους. Στη συνέχεια δημιούργησαν η καθεμία και ο καθένας τη δική της/ του φανέλα. Τέλος, χρησιμοποιήσαμε το ξύλινο σπιτάκι ως έναν "κουμπαρά συναισθημάτων" για όλα τα συναισθήματα που δημιουργήθηκαν κατά την ανάγνωση της ιστορίας.

# data[].attributes.headline
Συνεργασία Δ.Σ. Ακρινής Κοζάνης - 11ο Δ.Σ. Πτολεμαϊδας

# data[].attributes.subject
Συνεργασία Δ.Σ. Ακρινής Κοζάνης - 11ο Δ.Σ. Πτολεμαϊδας

# data[].attributes.body
Οι τάξεις Γ’-Δ’ του Δ.Σ. Ακρινής και η Β’ τάξη του 11ου Δ.Σ. Πτολεμαΐδας συνεργάστηκαν με αφορμή το πρόγραμμα «Λογοτεχνικές Διαδρομές στα Συναισθήματα» της Βιβλιοθήκης. Η Β’ τάξη διάβασε το βιβλίο «Η μικρή αλχημίστρια» και μας έστειλε τα δικά της μαγικά φίλτρα, ώστε να μπορούμε κι εμείς όπως αυτοί να διαχειριζόμαστε τα συναισθήματά μας. Από την πλευρά μας, οι τάξεις Γ’-Δ’ διαβάσαμε το βιβλίο «Η θάλασσα είδε» και στείλαμε ζωγραφιές με αυτά που θα μας στενοχωρούσαν αν τα χάναμε. Ήταν μία όμορφη συνεργασία και ελπίζουμε να συναντηθούμε κάποια στιγμή και από κοντά!

# data[].attributes.headline
19ο ΝΓ Κοζάνης_Οι περιπέτειες του Μαυρούλη και του Καφετούλη

# data[].attributes.subject
19ο ΝΓ Κοζάνης_Οι περιπέτειες του Μαυρούλη και του Καφετούλη

# data[].attributes.body
Έτοιμο και το δεύτερο ψηφιακό βιβλίο της ομάδας του 19ου νηπιαγωγείου Κοζάνης με αξιοποίηση του bookcreator!

Το βιβλίο αυτό ξεκίνησε με αφορμή φωτογραφίες από ένα σκιουράκι που επισκεπτόταν κατά το φθινόπωρο μια φουντουκιά, στην αυλή της νηπιαγωγού!

https://read.bookcreator.com/library/-OtKEPUHDxDNij8eu78z/book/-itUIISUQ9quhbhlJyvXlQ/0j8f_gJCQx2_FxmWA_aVvw

# data[].attributes.attachment_link.title
ΟΙ ΠΕΡΙΠΕΤΕΙΕΣ ΤΟΥ ΜΑΥΡΟΥΛΗ ΚΑΙ ΤΟΥ ΚΑΦΕΤΟΥΛΗ

# data[].attributes.headline
Πρόγραμμα Γιορτής Λήξης 

# data[].attributes.subject
Πρόγραμμα Γιορτής Λήξης 

# data[].attributes.body
Δημοτική Βιβλιοθήκη Πτολεμαΐδας Λογοτεχνικές διαδρομές στα συναισθήματα

Γιορτή Λήξης της Δημοτικής Βιβλιοθήκης Πτολεμαΐδας

Η Δημοτική Βιβλιοθήκη Πτολεμαΐδας – Δήμος Εορδαίας ολοκληρώνει το πρόγραμμα φιλαναγνωσίας «Λογοτεχνικές Διαδρομές στα Συναισθήματα» με μία μεγάλη ανοιχτή γιορτή αφιερωμένη στα παιδιά, στα βιβλία και στη δύναμη των συναισθημάτων.

Η γιορτή λήξης θα πραγματοποιηθεί την Τετάρτη 10 Ιουνίου, στις 17:00, στον υπαίθριο χώρο της Βιβλιοθήκης και θα περιλαμβάνει δράσεις για παιδιά, εκπαιδευτικούς, γονείς και σχολικές κοινότητες που συμμετείχαν στο πρόγραμμα καθ’ όλη τη διάρκεια της χρονιάς.

Επίσημη καλεσμένη της εκδήλωσης θα είναι η συγγραφέας Θεοδώρα Κατσιφή, η οποία θα συνομιλήσει με το κοινό για τη λογοτεχνία, τη δημιουργική γραφή και τη σημασία των συναισθημάτων στη ζωή των παιδιών και των εφήβων.

Οι εκδηλώσεις του προγράμματος ξεκινούν την Τρίτη 9 Ιουνίου με βιωματικό σεμινάριο δημιουργικής γραφής για εκπαιδευτικούς και κορυφώνονται με τη μεγάλη γιορτή λήξης της Βιβλιοθήκης.

Το πρόγραμμα «Λογοτεχνικές Διαδρομές στα Συναισθήματα» αποτέλεσε μια σημαντική αναγνωστική και συναισθηματική διαδρομή για μαθητές από το νηπιαγωγείο έως το λύκειο, με στόχο την καλλιέργεια της φιλαναγνωσίας, της ενσυναίσθησης και της δημιουργικής έκφρασης μέσα από τη λογοτεχνία.

Μέσα από κοινές αναγνώσεις, βιωματικές δράσεις και συνεργασίες σχολείων από διαφορετικές περιοχές της Ελλάδας και του εξωτερικού, δημιουργήθηκαν αναγνωστικές κοινότητες που ένωσαν παιδιά, εκπαιδευτικούς και οικογένειες γύρω από τη δύναμη των ιστοριών.

________________________________________

ΠΡΟΓΡΑΜΜΑ ΔΡΑΣΕΩΝ

«Λογοτεχνικές Διαδρομές στα Συναισθήματα»

________________________________________

Τρίτη 9 Ιουνίου | 18:00

Βιωματικό Σεμινάριο Δημιουργικής Γραφής για Εκπαιδευτικούς

με τη Θεοδώρα Κατσιφή

📍 1o Δημοτικό Σχολείο Πτολεμαΐδας

Βιωματικό εργαστήριο δημιουργικής γραφής για εκπαιδευτικούς με άξονα τη λογοτεχνία και τα συναισθήματα.

Βιβλία αναφοράς

• Ο Μάξιμος είναι δυνατός

• Γκούρι σημαίνει πέτρα

• Σήμερα είναι η μέρα

Οι συμμετέχοντες θα γνωρίσουν πρακτικές και τεχνικές δημιουργικής έκφρασης που μπορούν να αξιοποιηθούν στη σχολική τάξη και στις αναγνωστικές κοινότητες.

Πληροφορίες – Εγγραφές

Σοφία Καλμανίδου

☎ 24630 55179

________________________________________

ΓΙΟΡΤΗ ΛΗΞΗΣ

Τετάρτη 10 Ιουνίου | 17:00

Υπαίθριος χώρος Δημοτικής Βιβλιοθήκης Πτολεμαΐδας

________________________________________

1. Ο Δρόμος των Συναισθημάτων

Τα σχολεία και οι αναγνωστικές κοινότητες του Δικτύου «Λογοτεχνικές Διαδρομές στα Συναισθήματα» παρουσιάζουν με διαδραστικό τρόπο τη δουλειά και τις δημιουργίες τους μέσα από παιχνίδια, αφηγήσεις, εικαστικές παρεμβάσεις και δράσεις συμμετοχής.

________________________________________

2. Κεντρική Σκηνή

Υποδοχή της συγγραφέα Θεοδώρας Κατσιφή και παρουσίαση της μουσικοθεατρικής παράστασης:

«Η τρομερή Μιράντα»

από τις ομάδες του Μικρού Βιβλιοτεχνείου και της Θεατρικής Αναζήτησης

Διασκευή – Σκηνοθεσία:

Κική Στούμπου

________________________________________

3. Υπαίθρια Βιβλιοθήκη των Συναισθημάτων

Έκθεση των βιβλίων που στήριξαν το πρόγραμμα και συνόδευσαν τις αναγνωστικές διαδρομές όλης της χρονιάς.

________________________________________

4. Η Γειτονιά των Συναισθημάτων

Μία συλλογική υπαίθρια διαδραστική εικαστική εγκατάσταση αφιερωμένη στη δημιουργική έκφραση και στη δύναμη της κοινότητας.

________________________________________

5. Δείξε αυτό που νιώθεις

Μια ανοιχτή εικαστική δράση έκφρασης και αναγνώρισης των συναισθημάτων μέσα από χρώματα, λέξεις και εικόνες.

________________________________________

6. Βιβλιοπωλείο

Υπαίθριος χώρος βιβλιοπωλείου με βιβλία παιδικής και εφηβικής λογοτεχνίας της συγγραφέα.

________________________________________

Διοργάνωση

• Δημοτική Βιβλιοθήκη Πτολεμαΐδας – Δήμος Εορδαίας

• Διευθύνσεις Α/θμιας και Β/θμιας Εκπαίδευσης Ν.Κοζάνης και

Ν. Καστοριάς

• Μουσείο Συναισθημάτων

• ELNIPLEX

• Το Μικρό

• Δίκτυο για τα Δικαιώματα του Παιδιού

• Μικρός Οδυσσέας

• Σύλλογος Φίλοι του Βιβλίου

• Λαμπηδόνες

• Θεατρική Αναζήτηση

________________________________________

Με την υποστήριξη:

• Τμήμα Εργοθεραπείας Πανεπιστημίου Δυτικής Μακεδονίας

• Σώμα Ελλήνων Προσκόπων

• Διόπτρα

• Πατάκη

• Μικρή Σελήνη

• Ίκαρος

• Καλειδοσκόπιο

• Βιβλιοπωλείο Τσαβδαρίδη

# data[].attributes.headline
Νηπιαγωγείο Περδίκκα 

# data[].attributes.subject
Νηπιαγωγείο Περδίκκα 

# data[].attributes.body
☔✏"Έβρεξε και πάλι μολυβάκια" και εμείς τα μαζέψαμε με χαμόγελα, φαντασία και πολλή δημιουργικότητα!

Δύο συγγραφείς ο Vagelis Iliopoulos και η Katerina Servi ταξίδεψαν μαζί μας μέσα από δύο ευφάνταστες ιστορίες, ενώ 18 μικρά «μολυβάκια» του Νηπιαγωγείου Περδίκα έγιναν για λίγο εκκολαπτόμενοι συγγραφείς και άφησαν τη φαντασία τους ελεύθερη να δημιουργήσει.

Ο Περδίκκας, ο μικρός Μακεδόνας, έφερε το παρελθόν στο παρόν και επέστρεψε συμβολικά στο χωριό που χάρισε το όνομά του, γεμίζοντας την υπαίθρια Βιβλιοθήκη μας με εικόνες, λέξεις και παιδικές φωνές.

Θερμές ευχαριστίες στις κυρίες Σοφία Τεληγιαννίδου, Μαρία Γεράση και Μαρία Κεβρεκίδου, αλλά κυρίως στα 18 μικρά μολυβάκια του Περδίκκα, που ζωντάνεψαν με τη φαντασία και τον ενθουσιασμό τους τη δράση μας. 💛📚✏️

Δημοτική Βιβλιοθήκη Πτολεμαΐδας

Λογοτεχνικές διαδρομές στα συναισθήματα

#ΝηπιαγωγείοΠερδίκκα

Εκδόσεις Πατάκη-Patakis Publishers

# data[].attributes.headline
🏛Το Μουσείο των Πολύτι

# data[].attributes.body
🏛Το Μουσείο των Πολύτιμων Πραγμάτων ταξίδεψε πάνω στην πλάτη του φτερωτού λιονταριού και έφτασε στο σπίτι των Λαμπηδόνων, κουβαλώντας μαζί του μια ιστορία γεμάτη μνήμη, αγάπη και φως.

📚Εκεί, ξεδιπλώθηκε η συγκινητική ιστορία της Ειρήνης και του κυρίου Βάσου, μια ιστορία που αφηγήθηκε με τρυφερότητα η αγαπημένη Δέσποινα Ηρακλέους και ζωντάνεψε με τα φωτεινά χρώματα της η Φωτεινή Στεφανίδη.

🏛🧶Το μουσείο εμπλουτίστηκε με τα πολύτιμα αντικείμενα των Λαμπηδόνων: κλωστές, σαΐτες, αργαλειούς, υφαντά... μικρούς θησαυρούς που φυλάσσονται πια μέσα του.

🕊Κι έτσι, η ιστορία αυτή έγινε έμπνευση όχι μόνο για τους Λαμπηδόνες, αλλά και για όλους εμάς που τη συναντήσαμε και την αγαπήσαμε.

Δημοτική Βιβλιοθήκη Πτολεμαΐδας

Λογοτεχνικές διαδρομές στα συναισθήματα

Εκδόσεις Καλειδοσκόπιο

# data[].attributes.headline
Γιορτή Λήξης Προγράμματος 

# data[].attributes.subject
Γιορτή Λήξης Προγράμματος 

# data[].attributes.headline
"Η Τρομερή Μιράντα" της Θεοδώρας Κατσιφη

# data[].attributes.subject
"Η Τρομερή Μιράντα" της Θεοδώρας Κατσιφη

# data[].attributes.body
Με αφορμή το βιβλίο "Η Τρομερή Μιράντα", οι μαθητές της Γ΄ και Δ΄ τάξης καθοδηγούμενοι από τις εκπαιδευτικούς Τζελη Φωτεινή, Μεδιτσκου Πολυξένη και Κύπρου Ευγενία συμμετείχαν σε ένα ξεχωριστό ταξίδι συναισθημάτων, δημιουργίας και συνεργασίας. Μέσα από βιωματικές δραστηριότητες, συζητήσεις και κατασκευές, τα παιδιά είχαν την ευκαιρία να γνωρίσουν καλύτερα τη μικρή ηρωίδα, αλλά και να εκφράσουν τα δικά τους συναισθήματα και σκέψεις.

Η δράση μας ξεκίνησε με έναν πρωτότυπο και διασκεδαστικό τρόπο χωρισμού σε ομάδες. Κάθε μαθητής πήρε από μία λέξη και στο άκουσμα προτάσεων σχετικών με τα συναισθήματα σχηματίστηκαν τυχαία οι ομάδες των παιδιών.

Στη συνέχεια, εκπαιδευτικός διάβασε το βιβλίο και ακολούθησε συζήτηση γύρω από τις εικόνες, τις σκέψεις και τα συναισθήματα της Μιράντας. Τα παιδιά παρατήρησαν τις αντιδράσεις της ηρωίδας, μίλησαν για τον φόβο, τον θυμό, τη χαρά και την αγάπη και προσπάθησαν να συνδέσουν τις εμπειρίες της με προσωπικά τους βιώματα.

Έπειτα, οι μαθητές αποτύπωσαν δημιουργικά τις εντυπώσεις τους μέσα από ζωγραφιές εμπνευσμένες από την ιστορία και τη συναισθηματική κατάσταση της Μιράντας. Με χρώματα και φαντασία έδωσαν μορφή στις σκέψεις και στα συναισθήματα που τους γεννήθηκαν κατά την ανάγνωση.

Ιδιαίτερο ενδιαφέρον παρουσίασε η δραστηριότητα με τα μπαλόνια, όπου τα παιδιά έγραψαν σε δύο διαφορετικά μπαλόνια θετικά και αρνητικά συναισθήματα. Μέσα από το παιχνίδι και τις έτοιμες καρτέλες δραστηριοτήτων, συζητήσαμε ειδικά για τον θυμό: πώς τον αναγνωρίζουμε, πώς τον εκφράζουμε και με ποιους τρόπους μπορούμε να τον διαχειριστούμε με ηρεμία και σεβασμό.

Η πιο αγαπημένη στιγμή των παιδιών ήταν αναμφίβολα η κατασκευή της κούκλας της Μιράντας. Με πανί, κλωστές και πολλή όρεξη, δημιούργησαν τη δική τους ηρωίδα, κεντώντας ακόμη και τα μαλλιά της. Στη συνέχεια, ετοίμασαν τα ρούχα της και τα κρέμασαν με μανταλάκια σε ένα αυτοσχέδιο σχοινί, σαν μικρή μπουγάδα! Πάνω σε κάθε ρούχο έγραψαν στοιχεία για τη Μιράντα: τι φοβόταν, τι αγαπούσε, τι της άρεσε και ποιοι άνθρωποι τη βοήθησαν. Με αυτόν τον τρόπο, τα παιδιά ανασύνθεσαν τον χαρακτήρα της ηρωίδας και κατανόησαν βαθύτερα τον εσωτερικό της κόσμο.

Οι δραστηριότητες ενθουσίασαν όλους τους μαθητές, καθώς συνδύασαν τη λογοτεχνία με το παιχνίδι, τη συνεργασία και τη δημιουργική έκφραση. Η κούκλα με τη «μπουγάδα» της έγινε το αγαπημένο σημείο της βιβλιοθήκης και χάρισε στα παιδιά χαμόγελα, φαντασία και όμορφες στιγμές συνεργασίας.

Μέσα από το βιβλίο και τις δράσεις μας, τα παιδιά συνειδητοποίησαν πως όλα τα συναισθήματα είναι σημαντικά και πως, όταν τα μοιραζόμαστε και τα εκφράζουμε με δημιουργικό τρόπο, μπορούμε να κατανοούμε καλύτερα τόσο τον εαυτό μας όσο και τους άλλους.

# data[].attributes.headline
15ο Νηπιαγωγείο Πτολεμαΐδας 

# data[].attributes.subject
15ο Νηπιαγωγείο Πτολεμαΐδας 

# data[].attributes.body
Η Ριρίκα μας ταξίδεψε από χώρα σε χώρα…

Άλλοτε με πλοίο, άλλοτε με τρένο, πάντα παρέα με φίλους όμως που συναντούσε σε κάθε γωνιά του κόσμου.

Και όλα, ξεκίνησαν από ένα γράμμα.

Ένα γράμμα που έγινε δύο, μετά τρία… κι όσο οι λέξεις πλήθαιναν, άνθιζε η φιλία.

Για εκείνη τραγουδήσαμε, χορέψαμε, παίξαμε και μοιραστήκαμε στιγμές γεμάτες χαρά.

Για τη φιλία που ενώνει καρδιές, γεφυρώνει αποστάσεις και μας θυμίζει τι σημαίνει να είμαστε άνθρωποι.

# data[].attributes.headline
4ο Δημοτικό Σχολείο Πτολεμαΐδας 

# data[].attributes.subject
4ο Δημοτικό Σχολείο Πτολεμαΐδας 

# data[].attributes.body
Σήμερα, στη Δημοτική Βιβλιοθήκη Πτολεμαΐδας, γιορτάσαμε τη Διεθνή Ημέρα Μουσείων με ένα ξεχωριστό λογοτεχνικό «εισιτήριο» από την Κύπρο.

Το βιβλίο, "Το κορίτσι και το λιοντάρι" της Δέσποινας Ηρακλέους, σε εικονογράφηση της Φωτεινής Στεφανίδη, μας ταξίδεψε στην ιστορία της Κύπρου πάνω σ’ ένα φτερωτό λιοντάρι που χώρεσε όλα τα παιδιά της Β2 τάξης του 4ου Δημοτικού Σχολείου Πτολεμαΐδας.

Η ιστορία, πέρα ως πέρα αληθινή, ζωντάνεψε μέσα από την αφήγηση και, για λίγο, ήταν σαν να ακούσαμε τον κ. Βάσο Καραγιώργη να μιλά με συγκίνηση για τα μικρά προσφυγόπουλα που φυγαδεύτηκαν για να σωθούν από την καταστροφή.

«Δεν είναι δικά μου. Ανήκουν σε όλους. Η γη μας τα είχε βαθιά κρυμμένα μέσα της χιλιάδες χρόνια».

Το βιβλίο μας οδήγησε στη δημιουργία ενός δικού μας ευφάνταστου μουσείου:

του Μουσείου των Πολύτιμων Πραγμάτων.

Ενός μουσείου αφιερωμένου σε όλα εκείνα που αξίζει να διαφυλάξουμε, μικρά ή μεγάλα, αληθινά ή συμβολικά, προσωπικά ή συλλογικά.

Έτσι, σήμερα, 21 Μαΐου 2026, ιδρύθηκε στην Πτολεμαΐδα το Μουσείο των Πολύτιμων Πραγμάτων, το οποίο συστεγάζεται με τη Δημοτική Βιβλιοθήκη και περιμένει τα παιδιά να το εμπλουτίσουν με τους δικούς τους πολύτιμους θησαυρούς.

Ευχαριστούμε θερμά τις κυρίες Αναστασία Κορώνη, Ελισσάβετ Γεωργίου και Μαρία Ιμσιρίδου για την πρώτη επίσκεψη με τους μαθητές τους στο Μουσείο των Πολύτιμων Πραγμάτων.

# data[].attributes.headline
2ο Γυμνάσιο Πτολεμαΐδας - 3ο Γυμνάσιο Πτολεμαΐδας

# data[].attributes.subject
2ο Γυμνάσιο Πτολεμαΐδας - 3ο Γυμνάσιο Πτολεμαΐδας

# data[].attributes.body
Δύο σχολεία, δύο βιβλία και πολλοί ήρωες συναντήθηκαν ύστερα από τις λογοτεχνικές διαδρομές που διέσχισαν μαζί όλη τη σχολική χρονιά.

Στον χώρο του αναγνωστηρίου της Δημοτικής Βιβλιοθήκης Πτολεμαΐδας, οι μαθητές έδωσαν φωνή στις σκέψεις τους και αφουγκράστηκαν όσα οι χάρτινοι ήρωες είχαν να τους ψιθυρίσουν. Το δύσκολο έγινε λίγο πιο ελαφρύ, το ψέμα συνάντησε την αλήθεια και οι ιστορίες βρήκαν τρόπο να ενώσουν βλέμματα, εμπειρίες και συναισθήματα.

Θερμά συγχαρητήρια στους μαθητές για τη συμμετοχή και την ευαισθησία τους, αλλά και στις υπεύθυνες καθηγήτριες Δάφνη Χαπίπη και Αναστασία Κορκοτίδου που στάθηκαν δίπλα τους σε κάθε βήμα αυτής της όμορφης διαδρομής.

# data[].attributes.headline
11ο Δημοτικό Σχολείο Πτολεμαΐδας

# data[].attributes.subject
11ο Δημοτικό Σχολείο Πτολεμαΐδας

# data[].attributes.body
Σήμερα στην Υπαίθρια Βιβλιοθήκη της Πτολεμαΐδας… έβρεξε μολυβάκια!

Οι μικροί αναγνώστες του 11ου Δημοτικού Σχολείου Πτολεμαΐδας άπλωσαν χέρια, τσέπες και φαντασία για να μαζέψουν λέξεις, ιδέες και ιστορίες που έπεφταν παντού γύρω μας.

Με αφορμή το βιβλίο "Βρέχει μολυβάκια" του Vagelis Iliopoulos τα παιδιά ανακάλυψαν πως καμιά φορά ένα μολυβάκι δεν είναι απλώς ένα μολυβάκι. Είναι εισιτήριο για φανταστικά ταξίδια, μυστικές περιπέτειες και λέξεις που περιμένουν να γεννηθούν.

Γιατί τελικά, όταν βρέχει μολυβάκια, δεν ανοίγουμε ομπρέλες…

ανοίγουμε βιβλία.

# data[].attributes.headline
ΚΟΙΝΣΕΠ ΛΑΜΠΗΔΟΝΕΣ 

# data[].attributes.subject
ΚΟΙΝΣΕΠ ΛΑΜΠΗΔΟΝΕΣ 

# data[].attributes.body
Το κέντημα της μαμάς, με την καλή και την ανάποδη πλευρά του το ίδιο καθαρές, όπως έλεγε εκείνη, χωρίς ίχνος από ξέφτια ή βιαστικούς κόμπους, δρασκέλισε τον χρόνο και βούτηξε στο ποτάμι της μνήμης, για να συναντήσει Το κέντημα της Isol στο σπίτι των Λαμπηδόνων.

Εκεί όπου τα νήματα άλλοτε κεντούν κι άλλοτε υφαίνουν ιστορίες με βελονιές και σαϊτιές που κρατούν ακόμη ενωμένα σφιχτά το πριν με το τώρα, το φως με το σκοτάδι, την καλή με την ανάποδη πλευρά της ζωής.

# data[].attributes.headline
14ο Νηπιαγωγείο Πτολεμαΐδας 

# data[].attributes.subject
14ο Νηπιαγωγείο Πτολεμαΐδας 

# data[].attributes.body
Με αφετηρία την ιστορία του βιβλίου "Το παιδί που φύτεψε ιστορίες", οι μικροί σπόροι του 14ου Νηπιαγωγείου φύτεψαν λέξεις στο χώμα της φαντασίας και τις είδαν να ανθίζουν σε ιστορίες.

Με γέλια, αγκαλιές και χοροπηδηχτές πατούσες έστησαν ένα αλλιώτικο "βιβλιοφυτώριο" με τα σώματά τους: δέντρα που ψιθύριζαν παραμύθια, λουλούδια γεμάτα όνειρα και κλαδιά που τίναζαν ελπίδες στον αέρα.

Κάθε παιδί έγινε κι ένας μικρός κηπουρός ιστοριών.

Κάθε λέξη ένας σπόρος.

Και κάθε σπόρος… ένα καινούριο παραμύθι που άνθισε στην καρδιά μας.

# data[].attributes.headline
22ο Νηπιαγωγείο Κοζάνης - 19ο Δημοτικό Σχολείο Κοζάνης

# data[].attributes.subject
22ο Νηπιαγωγείο Κοζάνης - 19ο Δημοτικό Σχολείο Κοζάνης

# data[].attributes.body
Η «Βαλίτσα των Συναισθημάτων» έκανε πάλι τα μαγικά της!

Ταξίδεψε στο 22ο Νηπιαγωγείο Κοζάνης και στο 19ο Δημοτικό Σχολείο Κοζάνης και μαζί με τον Δρ Ζεν και τα βιβλία της, μας αφηγήθηκε ιστορίες από σελίδες που γελούσαν, έκλαιγαν, θύμωναν κι έπαιρναν βαθιές αναπνοές...

Τα απολαύσαμε όλα, όμως σταθήκαμε λίγο παραπάνω στο βιβλίο «Έχω φωνή» της Χαράς Μαραντίδου Εκδόσεις Καλειδοσκόπιο. Ένα βιβλίο που δεν μας μίλησε απλώς για τη φωνή που όλοι έχουμε μέσα μας, αλλά μας ξεσήκωσε να το ακολουθήσουμε, φωνάζοντάς μας: «Έλα! Έχεις κι εσύ φωνή!»

Κι εμείς; Δεν αρνηθήκαμε.

Την ψάξαμε, τη βρήκαμε, τη δοκιμάσαμε, τη ζωγραφίσαμε.

Στο τέλος, την ενώσαμε με άλλες φωνές…

κι έτσι η φωνή μας μεγάλωσε, δυνάμωσε και έγινε τόσο δυνατή, που — ποιος ξέρει; — ίσως κάποια μέρα καταφέρει να αλλάξει τον κόσμο.

# data[].attributes.headline
Πού κρύφτηκε η μύγα του βασιλιά;

# data[].attributes.subject
Πού κρύφτηκε η μύγα του βασιλιά;

# data[].attributes.body
Πού κρύφτηκε η μύγα του βασιλιά;

Στη Δημοτική Βιβλιοθήκη Πτολεμαΐδας, οι λιλιπούτειοι αναγνώστες, ξεκίνησαν μια μυστική αποστολή.

Να βρουν τη μύγα που έκανε τον βασιλιά... να μυγιαστεί!

Κρύφτηκε άραγε πίσω από τα βιβλία;

Τρύπωσε μέσα στις σελίδες;

Ή μήπως στάθηκε για λίγο, πάνω στη μύτη κάποιου ήρωα;

Με μάτια που έλαμπαν από περιέργεια

και καρδιές δεμένες με αόρατα νήματα, τα παιδιά έψαξαν, συνεργάστηκαν, γέλασαν κι ανακάλυψαν κάτι ακόμη πιο σημαντικό από τη μύγα.

Ανακάλυψαν πως η φιλία βρίσκει πάντα τον τρόπο να ενώνει.

Μπράβο στους μικρούς μας εξερευνητές!

Μας απέδειξαν πως η φιλία είναι το πιο σίγουρο μονοπάτι για κάθε μικρή και μεγάλη ανακάλυψη!

Δημοτική Βιβλιοθήκη Πτολεμαΐδας Λογοτεχνικές διαδρομές στα συναισθήματα

Εκδόσεις Πατάκη-Patakis Publishers #ΛιλιπούτειοιΑναγνώστες #ΑποστολήΜύγα #Φιλία

# data[].attributes.headline
9ο Δημοτικό Σχολείο Πτολεμαΐδας

# data[].attributes.subject
9ο Δημοτικό Σχολείο Πτολεμαΐδας

# data[].attributes.body
Η Βαλίτσα των Συναισθημάτων ετοίμασε το τελευταίο της ταξίδι πριν χτυπήσει το κουδούνι των πασχαλινών διακοπών…

Προορισμός; Το 9ο Δημοτικό Σχολείο Πτολεμαΐδας! Εκεί όπου μικρά παιδιά με μεγάλα χαμόγελα την περίμεναν ανυπόμονα για να φανερώσουν μαζί τα μυστικά της και να ανακαλύψουν τους θησαυρούς της.

Ο δρ Ζεν, λίγο σοφός… λίγο μάγος… και λίγο ταχυδρόμος των ιστοριών , δεν κράτησε τίποτα κρυφό αυτή τη φορά! Αποκάλυψε όλα του τα μυστικά… και ένα παραπάνω:

το μήνυμα της Παγκόσμιας Ημέρας Παιδικού Βιβλίου.

«Φυτέψτε ιστορίες και ο κόσμος θα ανθίσει!» φώναξε δυνατά

Και κάπως έτσι γεννήθηκε μια όμορφη υπόσχεση:

μετά τις διακοπές θα ξανασυναντηθούμε…

για να σπείρουμε λέξεις,

να ποτίσουμε τη φαντασία,

και να καλλιεργήσουμε τον πιο όμορφο κήπο ιστοριών!

Μέχρι τότε…

καλό Πάσχα, καλή Ανάσταση

και… στο επανιδείν, μικροί καλλιεργητές των συναισθημάτων!

# data[].attributes.headline
2 Απριλίου 2026

# data[].attributes.subject
2 Απριλίου 2026

# data[].attributes.body
Παγκόσμια Ημέρα Παιδικού Βιβλίου

Μικροί «κηπουροί της φαντασίας» άνθισαν τη Δημοτική Βιβλιοθήκη Πτολεμαΐδας

Ξεχωριστός εορτασμός της Παγκόσμιας Ημέρας Παιδικού Βιβλίου με δημιουργικές δράσεις φιλαναγνωσίας

Έναν ξεχωριστό και γεμάτο έμπνευση εορτασμό της Παγκόσμιας Ημέρας Παιδικού Βιβλίου είχαν την ευκαιρία να ζήσουν οι μαθητές του 2ου Δημοτικού Σχολείου Μουρικίου στη Δημοτική Βιβλιοθήκη Πτολεμαΐδας, συμμετέχοντας σε ένα βιωματικό ταξίδι στον κόσμο της φαντασίας. Μέσα από το πρόγραμμα φιλαναγνωσίας «Φυτεύω ιστορίες, ποτίζω φαντασία, ανθίζει ο κόσμος», οι μικροί μαθητές μεταμορφώθηκαν συμβολικά σε «κηπουρούς της φαντασίας», φυτεύοντας λέξεις, καλλιεργώντας ιδέες και δημιουργώντας τις δικές τους ιστορίες.

Κατά τη διάρκεια της δράσης, τα παιδιά συμμετείχαν στο εργαστήριο «Το Φυτώριο των Λέξεων», όπου φύτεψαν τον δικό τους συμβολικό σπόρο δημιουργίας, ανακαλύπτοντας τη χαρά της αφήγησης και της προσωπικής έκφρασης.

Συγκινητική ήταν και η στιγμή της παράδοσης των συμβολικών «πολύτιμων» από τη βαλίτσα των Λογοτεχνικών Διαδρομών, που έφτασε από τα ελληνόπουλα της Ζυρίχης, μεταφέροντας ευχές και μηνύματα αγάπης. Μια συμβολική πράξη που ανέδειξε τη δύναμη του βιβλίου να ενώνει παιδιά και πολιτισμούς.

Ξεχωριστή θέση στη δράση είχε και το Δέντρο των Μικρών Συγγραφέων, όπου οι μαθητές ανάρτησαν τα δικά τους χειροποίητα βιβλία, γεμάτα φαντασία και δημιουργικότητα.

Η εκδήλωση ολοκληρώθηκε με τη Γιορτή των Μικρών Δημιουργών, όπου τα παιδιά μοιράστηκαν τις ιστορίες τους και πήραν μαζί τους έναν συμβολικό «Σπόρο Ιστορίας», μεταφέροντας μαζί τους το μήνυμα ότι η αγάπη για το βιβλίο μπορεί να γίνει η αρχή για έναν καλύτερο κόσμο.

Με δράσεις όπως αυτή, η Δημοτική Βιβλιοθήκη Πτολεμαΐδας συνεχίζει να επιβεβαιώνει τον ρόλο της ως ζωντανό πυρήνα πολιτισμού, καλλιέργειας της φιλαναγνωσίας, της εκπαίδευσης και της ενίσχυσης της δημιουργικής έκφρασης των παιδιών.

Γιατί τελικά, κάθε παιδί που ανοίγει ένα βιβλίο, φυτεύει έναν σπόρο που μπορεί να ανθίσει...

Δημοτική Βιβλιοθήκη Πτολεμαΐδας

Λογοτεχνικές διαδρομές στα συναισθήματα

# data[].attributes.headline
«Ταξίδια με Λέξεις και Καρδιά» στη Ζυρίχη

# data[].attributes.subject
«Ταξίδια με Λέξεις και Καρδιά» στη Ζυρίχη

# data[].attributes.body
Ένα πρόγραμμα φιλαναγνωσίας για τα παιδιά της ελληνικής ομογένειας

Με ιδιαίτερη χαρά και συγκίνηση υλοποιήσαμε στη Ζυρίχη το πρόγραμμα φιλαναγνωσίας «Ταξίδια με Λέξεις και Καρδιά», ταξιδεύοντας κυριολεκτικά και συμβολικά για να συναντήσουμε τα παιδιά της ελληνικής ομογένειας μέσα από τη δύναμη των ιστοριών, της γλώσσας και των συναισθημάτων.

Στα Τμήματα Ελληνικής Γλώσσας Bungertwies και Apfelbaum, μέσα από βιωματικές δράσεις βασισμένες στα βιβλία της συγγραφέως Γιώτας Αλεξάνδρου, τα παιδιά συμμετείχαν σε ένα δημιουργικό ταξίδι που συνέδεσε την ανάγνωση με το παιχνίδι ρόλων, την έκφραση και τη συνεργασία. Οι ήρωες των ιστοριών, η Φένια, ο Χάρης, ο Φάρις, η Αλκμήνη και ο Δρ Ζεν, έγιναν η αφορμή για να δημιουργηθεί συμβολικά ένας μεγάλος ωκεανός αγάπης, φιλίας και ειρήνης που χωρά όλα τα παιδιά και τα όνειρά τους.

Οι δράσεις κορυφώθηκαν με τη συλλογική δημιουργία της ιστορίας «Ο Τοίχος που Άκουγε τις Καρδιές», όπου κάθε παιδί μοιράστηκε ένα κομμάτι από τον δικό του εσωτερικό κόσμο. Παράλληλα, τα «πολύτιμα» της Ελλάδας ταξίδεψαν μέσα σε μικρές συμβολικές βαλίτσες και συναντήθηκαν με τα πολύτιμα των παιδιών της ομογένειας – λέξεις, ζωγραφιές, σκέψεις και συναισθήματα – δημιουργώντας μια όμορφη γέφυρα επικοινωνίας.

Θα θέλαμε να εκφράσουμε τις θερμές μας ευχαριστίες στους Συλλόγους Γονέων και Εκπαιδευτικών των ΤΕΓ Ζυρίχης για τη ζεστή φιλοξενία, την εξαιρετική συνεργασία και τη στήριξή τους, που συνέβαλαν καθοριστικά στην επιτυχία αυτής της δράσης.

Ένα μεγάλο ευχαριστώ επίσης στους εκπαιδευτικούς και, κυρίως, στα παιδιά που μας άνοιξαν την καρδιά τους και μας θύμισαν ότι όπου υπάρχουν ιστορίες, υπάρχει πάντα ένας τρόπος να συναντιόμαστε.

Γιατί τα πιο όμορφα ταξίδια δεν γίνονται μόνο με χάρτες, αλλά με λέξεις και καρδιά.

Γιώτα Αλεξάνδρου

Συγγραφέας – Παιδαγωγός

Σοφία Καλμανίδου

Βιβλιοθηκονόμος – Εμψυχώτρια δράσεων φιλαναγνωσίας

#ΤΕΓΖΥΡΙΧΗΣ

Λογοτεχνικές διαδρομές στα συναισθήματα

#ΔίκτυοΛογοτεχνικώνΓραμμώνΔημοτικήςΒιβλιοθήκηςΠτολεμαΐδας

# data[].attributes.headline
ΚΟΙΝΣΕΠ ΛΑΜΠΗΔΟΝΕΣ 

# data[].attributes.subject
ΚΟΙΝΣΕΠ ΛΑΜΠΗΔΟΝΕΣ 

# data[].attributes.body
Μπορεί άραγε κανείς να εξαφανίσει τους φόβους του; Υπάρχουν μαγικά κόλπα; Μυστικά ξόρκια; Ή μήπως οι φόβοι είναι λιγάκι… πεισματάρηδες και δεν φεύγουν τόσο εύκολα;

Και τότε γεννιέται η μεγάλη ερώτηση: από πού ξεκινάει κανείς; Από το κρύψιμο; Από το τρέξιμο; Ή μήπως από ένα θαρραλέο «έλα να σε γνωρίσω»;

Αποφασίσαμε να δοκιμάσουμε το τρίτο. Ψάξαμε τους φόβους μας εκεί που κρύβονταν. Τους ξετυλίξαμε σαν κουβάρια, τους δώσαμε ονόματα, τους κοιτάξαμε και… ναι, κάποιους τους ξεγελάσαμε κιόλας!

Η αγαπημένη Φυτούλα Βακανά μας έδειξε τον δρόμο. Έτσι φτιάξαμε το δικό μας Βιβλίο των Φόβων: ένα βιβλίο γεμάτο χρώματα, ιστορίες, θάρρος και μικρές καθημερινές νίκες.

Και τότε ανακαλύψαμε ένα μικρό μυστικό: οι φόβοι μπορεί να μη γίνονται καπνός… αλλά όταν τους γράψεις σε ένα βιβλίο, μικραίνουν τόσο, που χωράνε πια μέσα σε μια σελίδα — κι εσύ μεγαλώνεις λίγο περισσότερο.

# data[].attributes.headline
Νηπιαγωγείο Μηλοχωρίου

# data[].attributes.subject
Νηπιαγωγείο Μηλοχωρίου

# data[].attributes.body
Στο πλαίσιο της ομαλής μετάβασης, συναντηθήκαμε με τους μικρούς μαθητές μαζί με τα παιδιά του 2ου Δημοτικού Σχολείου Μουρικίου και ανοίξαμε όλοι μαζί έναν κύκλο γνωριμίας — έναν κύκλο συναισθημάτων. Οι μπάλες κύλησαν από χέρι σε χέρι, πέταξαν στον αέρα, συγκρούστηκαν τυχαία και ξαναβρήκαν τον δρόμο τους, όπως ακριβώς συμβαίνει και μέσα μας η χαρά, η λύπη, ο θυμός και ο ενθουσιασμός. Μέσα από το παιχνίδι ανακαλύψαμε πως κάθε συναίσθημα έχει τη θέση του και κάθε καρδιά τον δικό της ρυθμό.

Και τότε η βαλίτσα άνοιξε.

Ο Δρ. Ζεν μας καλωσόρισε στον κόσμο του, τα βιβλία απλώθηκαν στο πάτωμα σαν μικρά μονοπάτια και διαλέξαμε να περπατήσουμε μέσα από το βιβλίο «Όλος ο κόσμος ένα παράθυρο» της Ζηνοβίας Βασιλειάδη. Οι σελίδες γύρισαν απαλά και μπροστά μας άνοιξε ένα μαγικό παράθυρο.

Από μέσα του πέρασαν αυλές γεμάτες φωνές, κουζίνες που μοσχοβολούσαν αγάπη, ποτάμια που ψιθύριζαν ιστορίες, βουνά που άγγιζαν τον ουρανό και θάλασσες που κρατούσαν ακόμη τη ζεστασιά του καλοκαιριού. Βρεθήκαμε στην αυλή της γιαγιάς, στον λαχανόκηπο του παππού, σε μια χειμωνιάτικη βόλτα με τον μπαμπά, στην κουζίνα της μαμάς, σε σχολεία δίπλα στη θάλασσα και σε τόπους που γεννήθηκαν μόνο μέσα από τη φαντασία των παιδιών.

Κάθε παιδί άνοιξε το δικό του παράθυρο και ο κόσμος μεγάλωσε λίγο περισσότερο. Ακούσαμε γλάρους να πετούν, νιώσαμε την άμμο να ζεσταίνει τα βήματά μας, μυρίσαμε λουλούδια άνοιξης και γευτήκαμε αναμνήσεις που ακόμη δεν είχαν συμβεί.

Και όταν το παράθυρο έκλεισε, δεν τελείωσε το ταξίδι.

Σκεπαστήκαμε όλοι μαζί με το «σεντόνι της αγάπης» και δημιουργήσαμε έναν κύκλο ζεστό και φωτεινό. Με μικρά βήματα μπροστά και πίσω μάθαμε πως μπορεί να νιώθουμε διαφορετικά, όμως η αγάπη βρίσκει πάντα τον τρόπο να μας φέρνει πιο κοντά.

Ήταν μια μέρα γεμάτη εικόνες, αγγίγματα και συναισθήματα. Γιατί όταν ανοίγει το παράθυρο της καρδιάς, ολόκληρος ο κόσμος χωρά μέσα του — και τα πιο όμορφα ταξίδια αρχίζουν πάντα με μια ιστορία.

# data[].attributes.headline
Ψυχής έργον 

# data[].attributes.subject
Ψυχής έργον 

# data[].attributes.body
Ένα επείγον μήνυμα για συναισθηματικές καταιγίδες που πλησίαζαν την ευρύτερη περιοχή της Εορδαίας στάθηκε η αφορμή για κάτι εντελώς απρόσμενο: μέσα σε μία μόνο μέρα ιδρύθηκε η περίφημη Ακαδημία Κυνηγών Καταιγίδων στη Δημοτική Βιβλιοθήκη Πτολεμαΐδας!

Μικροί και μεγάλοι εξερευνητές δήλωσαν αμέσως συμμετοχή. Ήθελαν να μάθουν πώς να αναγνωρίζουν τα σύννεφα της λύπης, να αντιμετωπίζουν τις αστραπές του θυμού και να στέκονται όρθιοι στους δυνατούς ανέμους του φόβου.

Η εκπαίδευση δεν ήταν εύκολη. Οι υποψήφιοι κυνηγοί πέρασαν δοκιμασίες θάρρους, συνεργασίας και φαντασίας. Κατασκεύασαν τις δικές τους ασπίδες προστασίας — άλλες ήταν φτιαγμένες από γέλιο, άλλες από καλοσύνη, κι άλλες από βαθιές ανάσες και δυνατές αγκαλιές.

Σιγά σιγά ανακάλυψαν τις ξεχωριστές τους δυνάμεις. Κάποιοι ήξεραν να ακούν, άλλοι να ενθαρρύνουν, άλλοι να φωτίζουν τα σκοτεινά σύννεφα με μια μόνο λέξη. Όταν ένωσαν όλα αυτά τα χαρίσματα κάτω από το σύνθημα:

«Η συνεργασία είναι η δύναμή μας!»

γεννήθηκαν οι ομάδες "Ψυχής Έργον" και "Φροντίδα".

Μαζί δημιούργησαν κάτι μοναδικό: μια τεράστια Υπερομπρέλα.

Δεν προστάτευε όχι μόνο τους ίδιους, αλλά ολόκληρη την περιοχή από τη βροχή της λύπης, την καταιγίδα του θυμού και τους στροβιλισμούς του φόβου.

Και τότε συνέβη το πιο παράξενο απ’ όλα…

Όσο περισσότεροι άνθρωποι χωρούσαν κάτω από την Υπερομπρέλα, τόσο εκείνη μεγάλωνε. Τα σύννεφα άρχισαν να αραιώνουν, ο ουρανός άνοιξε δειλά, και ανάμεσα στις τελευταίες σταγόνες εμφανίστηκε ένα φωτεινό ουράνιο τόξο.

Οι νέοι κυνηγοί καταιγίδων κατάλαβαν το μεγάλο τους μυστικό:

οι καταιγίδες δεν έρχονται για να μας νικήσουν, έρχονται για να μας μάθουν να κρατάμε ο ένας τον άλλον ασφαλή.

Και από τότε, κάθε φορά που μαζεύονται σύννεφα στην Εορδαία, όλοι ξέρουν πως κάπου εκεί κοντά ανοίγει ήδη μια Υπερομπρέλα… γεμάτη καρδιές.

Dikaios Chatziplis και Myrto Delivoria ευχαριστούμε για την έμπνευση!

# data[].attributes.headline
Ενημερωτική Ημερίδα

# data[].attributes.subject
Ενημερωτική Ημερίδα

# data[].attributes.body
Η ενημερωτική ημερίδα «Μια ιστορία τη φορά: Πώς μεγαλώνουμε αναγνώστες από την αγκαλιά – όταν διαβάζουμε μαζί, μεγαλώνουμε μαζί», που πραγματοποιήθηκε την Πέμπτη 26 Φεβρουαρίου 2026 στο 11ο Δημοτικό Σχολείο Πτολεμαΐδας, ανέδειξε τη δύναμη της κοινής ανάγνωσης ως μιας βαθιάς παιδαγωγικής και συναισθηματικής εμπειρίας.

Η δράση, που συνδιοργανώθηκε από τη Δημοτική Βιβλιοθήκη Πτολεμαΐδας – Δήμου Εορδαίας, το 14ο Νηπιαγωγείο Πτολεμαΐδας, το Ιδιωτικό Νηπιαγωγείο «Πιστικούδη Μαριάνθη» και το 11ο Δημοτικό Σχολείο Πτολεμαΐδας, εντάχθηκε στο πρόγραμμα φιλαναγνωσίας «Λογοτεχνικές διαδρομές στα συναισθήματα» και προσέλκυσε γονείς και εκπαιδευτικούς σε έναν ουσιαστικό διάλογο γύρω από το παιδικό βιβλίο.

Η εισηγήτρια, βιβλιοθηκονόμος–νηπιαγωγός Σοφία Καλμανίδου, τόνισε ότι τα παιδικά βιβλία αποτελούν αυθεντικά και πολυεπίπεδα έργα λόγου, ικανά να καλλιεργήσουν τη φαντασία, τη σκέψη και τη συναισθηματική ωρίμανση των παιδιών. Όπως αναδείχθηκε κατά τη διάρκεια της εισήγησης, η ανάγνωση δεν λειτουργεί ως υποχρέωση ή εκπαιδευτική τεχνική, αλλά ως κοινή εμπειρία που ενισχύει τον δεσμό παιδιού και ενήλικα, μετατρέποντας το βιβλίο σε χώρο διαλόγου, ερωτήσεων και προσωπικών ανακαλύψεων.

Ιδιαίτερη έμφαση δόθηκε στην ανάγκη προσαρμογής της φιλαναγνωσίας στις διαφορετικές ηλικίες, καθώς και στη διατήρηση της σχέσης των παιδιών με τις ιστορίες ακόμη και στην εφηβεία ή μέσα σε ένα περιβάλλον κυριαρχούμενο από οθόνες. Κεντρικό συμπέρασμα της ημερίδας αποτέλεσε η ιδέα ότι δεν έχει σημασία μόνο το μέσο της ανάγνωσης, αλλά η ζωντανή σχέση με την αφήγηση και η παρουσία του ενήλικα ως συνοδοιπόρου.

Η συζήτηση που ακολούθησε επιβεβαίωσε πως κάθε κοινή ανάγνωση μπορεί να λειτουργήσει ως «γέφυρα» επικοινωνίας και συναισθηματικής σύνδεσης, υπενθυμίζοντας ότι οι αναγνώστες δεν γεννιούνται — διαμορφώνονται μέσα από μικρές, καθημερινές στιγμές κοινής εμπειρίας γύρω από μια ιστορία.

# data[].attributes.headline
ΤΕΓ Στοκχόλμης

# data[].attributes.subject
ΤΕΓ Στοκχόλμης

# data[].attributes.body
Σήμερα η Δημοτική Βιβλιοθήκη Πτολεμαΐδας «ταξίδεψε» μέχρι τη Στοκχόλμη και συναντήθηκε με τους μαθητές του ΤΕΓ Στοκχόλμης και την κ. Λούλα Εμμανουηλίδου σε μια συνάντηση γεμάτη λέξεις, συναισθήματα και κοινές λογοτεχνικές διαδρομές.

Με πυξίδα το βιβλίο «Να είσαι ο εαυτός σου» του Peter Reynolds, στραφήκαμε λίγο πιο μέσα μας, εκεί όπου αρχίζουν οι προσωπικοί μας χάρτες, εκεί όπου το ταξίδι προς τον κόσμο συναντά το ταξίδι προς τον εαυτό.

Αποχαιρετιστήκαμε με μια σκέψη που κρατάμε σαν μικρό φως: κάθε μέρα είναι μια νέα ευκαιρία να πλησιάζουμε αυτό που πραγματικά είμαστε, να γινόμαστε, λίγο λίγο, η πιο αυθεντική εκδοχή του εαυτού μας.

# data[].attributes.headline
2ο Νηπιαγωγείο Πτολεμαΐδας

# data[].attributes.subject
2ο Νηπιαγωγείο Πτολεμαΐδας

# data[].attributes.body
Μια βαλίτσα τρέχει… τρέχει!

Πού να πηγαίνει άραγε;

Στο 2ο Νηπιαγωγείο Πτολεμαΐδας φυσικά!

Μέσα της κρύβει ιστορίες, παραμύθια και πολλές εκπλήξεις

για όλα τα συναισθήματα που νιώθουμε μικροί και μεγάλοι.

Για το πως γεννιούνται, πως μιλούν μεταξύ τους

και καμιά φορά… πως τσακώνονται λιγάκι!

Μα τι λούνα παρκ είναι αυτό;

Το πιο ξεχωριστό απ’ όλα:

Το λούνα παρκ των συναισθημάτων!

# data[].attributes.headline
15ο Νηπιαγωγείο Πτολεμαΐδας 

# data[].attributes.subject
15ο Νηπιαγωγείο Πτολεμαΐδας 

# data[].attributes.body
Η βαλίτσα των συναισθημάτων συνεχίζει το μεγάλο της ταξίδι και φυσικά δεν ταξιδεύει ποτέ άδεια. Σήμερα έκανε μια μικρή, χαρούμενη στάση για ξεκούραση και φιλοξενία στο 15ο Νηπιαγωγείο Πτολεμαΐδας, για ένα ολόκληρο διήμερο γεμάτο εκπλήξεις

Ο δρ Ζεν γνώρισε τους μικρούς του φίλους, έπιασε κουβέντα μαζί τους και έμεινε κοντά τους για να μιλήσουν για όλα τα συναισθήματα: τα μικρά που ψιθυρίζουν και τα μεγάλα που κάνουν φασαρία, πάντα έτοιμος να απαντήσει σε κάθε «γιατί;».

Η βαλίτσα έμεινε… κι εγώ έφυγα φορτωμένη με το πιο πολύτιμο δώρο. Μια τεράστια αγκαλιά από συναισθήματα, χαρισμένη απλόχερα από τα παιδιά

Και φυσικά έδωσα υπόσχεση: στο επόμενο ραντεβού μας στη βιβλιοθήκη, θα τους τα επιστρέψω διπλά, τριπλά και λίγο παραπάνω, έτσι για το παιχνίδι.

# data[].attributes.headline
19ο ΝΓ Κοζάνης_Η ζωή του χελιδονιού

# data[].attributes.subject
19ο ΝΓ Κοζάνης_Η ζωή του χελιδονιού

# data[].attributes.body
Με αφορμή το ενδιαφέρον που έδειξαν τα παιδιά για τα χελιδόνια δημιουργήσαμε το πρώτο ψηφιακό μας βιβλίο με το bookcreator.

https://read.bookcreator.com/library/-OtKEPUHDxDNij8eu78z/book/HfTo6UZ7SRmzeioh0oOC9w/ZrPYdaEjRrO1iaFefCv3Hg

# data[].attributes.attachment_link.title
Βιβλιο 5_Η ζωη του χελιδονιου

# data[].attributes.attachment_caption
«Ο Πειρατής που Σκόρπισε τον Θησαυρό του Ανέμου»

# data[].attributes.headline
Το δικό μας παραμύθι!!!

# data[].attributes.subject
Το δικό μας παραμύθι!!!

# data[].attributes.body
Για το κλείσιμο της σχολικής χρονιάς και της συμμετοχής μας στις "Λογοτεχνικές Διαδρομές στα Συναισθήματα" αφήσαμε τη δημιουργία ενός e-Book.

Κεντρικός άξονας της δημιουργικής μας διαδρομής αποτέλεσε η έμπνευση και η υλοποίηση του παραμυθιού «Ο Πειρατής που Σκόρπισε τον Θησαυρό του Ανέμου», μια αλληγορική ιστορία γεμάτη συμβολισμούς, συναισθήματα και μηνύματα ζωής. Μέσα από την αφήγηση του Καπετάν Γρέγο, ενός πειρατή διαφορετικού από τους άλλους, οι μαθητές ταξίδεψαν σε έναν κόσμο όπου ο πραγματικός θησαυρός δεν είναι ο χρυσός και τα πολύτιμα αντικείμενα, αλλά οι ανθρώπινες αξίες. Οι πολύχρωμες μπάλες που φυλάσσονταν στο σεντούκι του πειρατή συμβόλιζαν ανθρώπους, συναισθήματα και κρυμμένες αλήθειες, ενώ η μεγάλη καταιγίδα που τις διασκόρπισε έγινε η αφορμή για ένα βαθύτερο ταξίδι αναζήτησης και αυτογνωσίας.

Καθώς οι νέοι της ιστορίας αναζητούν και επιστρέφουν τους χαμένους «θησαυρούς», ανακαλύπτουν ότι η αληθινή αξία δεν βρίσκεται στην εξωτερική εμφάνιση αλλά στην εσωτερική δύναμη, την καλοσύνη και την αποδοχή του διαφορετικού. Το τελικό μήνυμα του παραμυθιού, που συνδέεται με τη διαφορετικότητα και την αναπηρία, αποτέλεσε αφορμή για ουσιαστικό προβληματισμό, συζήτηση και καλλιέργεια της ενσυναίσθησης.

Μέσα από λέξεις, εικόνες, μουσική και βιωματικές δράσεις, οι μαθητές και οι μαθήτριες εκφράστηκαν δημιουργικά, συνεργάστηκαν και μοιράστηκαν σκέψεις και συναισθήματα.

Το ebook αυτό αποτελεί το αποτύπωμα μιας χρονιάς γεμάτης δημιουργία, ευαισθησία και μοίρασμα· μιας χρονιάς όπου η λογοτεχνία έγινε γέφυρα επικοινωνίας και κατανόησης.

Θερμές ευχαριστίες στους μαθητές και τις μαθήτριες για τη συμμετοχή, τη φαντασία και την ενεργή παρουσία τους, καθώς και σε όλους όσοι στήριξαν αυτή τη δημιουργική πορεία. Ευχόμαστε το ταξίδι της φιλαναγνωσίας και της αναζήτησης των αληθινών «θησαυρών» να συνεχιστεί και τα επόμενα χρόνια.

# data[].attributes.attachment_caption
Δίνοντας μορφή στους επισκέπτες του Ξενοδοχείου μας

# data[].attributes.headline
Γ2 τάξη 2ου Πειραματικού Δημοτικού Σχολείου Σάμου

# data[].attributes.subject
Γ2 τάξη 2ου Πειραματικού Δημοτικού Σχολείου Σάμου

# data[].attributes.body
Οι μικροί δημιουργοί της Γ' τάξης έδωσαν μορφή στους "επισκέπτες" του Ξενοδοχείου μας μέσα από την κατασκευή χάρτινης κούκλας.

Με βασικά εργαλεία την εφημερίδα και την χαρτοταινία, τα παιδιά έπλασαν το σώμα των συναισθημάτων τους, μαθαίνοντας πως από κάτι απλό και καθημερινό μπορεί να γεννηθεί κάτι μοναδικό.

Κάθε κούκλα, όπως αυτή της Χαράς, απέκτησε το δικό της χρώμα , τα δικά της μαλλιά από νήμα και, κυρίως, το δικό της χαρακτηριστικό πρόσωπο που ακτινοβολεί το αντίστοιχο συναίσθημα. Άλλη ένα πλατύ χαμόγελο για τη Χαρά, άλλη δάκρυα για τη Λύπη, άλλη σφιγμένα δόντια για τον Θυμό. Τα παιδιά πρόσθεσαν και στοιχεία, όπως: λουλούδια ή αξεσουάρ, δείχνοντας πως κάθε συναίσθημα έρχεται με τις δικές του ανάγκες.

Οι κούκλες αυτές αποτελούν τους μόνιμους ταξιδιώτες που φιλοξενούνται στα δωμάτια του ξενοδοχείου μας. Μέσα από τη δράση αυτή, κατανόησαν ότι όπως οι κούκλες έχουν διαφορετικά πρόσωπα, έτσι και η καρδιά μας έχει πολλές πτυχές. Επομένως, τα συναισθήματα είναι "περαστικά", - έρχονται, μένουν για λίγο και μετά ταξιδεύουν ξανά, αφήνοντας πίσω τους πολύτιμα διδάγματα!

# data[].attributes.attachment_caption
Μικροί Αρχιτέκτονες και Διακοσμητές εν δράσει: Χτίζοντας το Δικό μας Ξενοδοχείο των Συναισθημάτων!

# data[].attributes.headline
Γ2 τάξη 2ου Πειραματικού Δημοτικού Σχολείου Σάμου

# data[].attributes.subject
Γ2 τάξη 2ου Πειραματικού Δημοτικού Σχολείου Σάμου

# data[].attributes.body
Στο πλαίσιο μιας πρωτότυπης βιωματικής δράσης, οι μαθητές/τριες της Γ' τάξης μεταμορφώθηκαν σε μικρούς αρχιτέκτονες για να δώσουν σχήμα και μορφή στον εσωτερικό τους κόσμο.

Αφού χωρίστηκαν σε ομάδες, χρησιμοποίησαν κουτιά παπουτσιών, ανακυκλώσιμα υλικά, χρώματα, πινέλα, playmobil, κ.α. Κάθε ομάδα ανέλαβε να προετοιμάσει ένα "δωμάτιο" για έναν συγκεκριμένο επισκέπτη (Χαρά, Λύπη, Θυμό, Φόβο, Έκπληξη, Αγάπη, Ηρεμία). Η δράση αυτή ολοκληρώθηκε με τη συγγραφή του "Βιβλίου Εντυπώσεων" των επισκεπτών του ξενοδοχείου μας.

Μέσα από αυτή την καλλιτεχνική δημιουργία, τα παιδιά κατέληξαν σε βαθιά και ουσιαστικά μηνύματα για τη συναισθηματική τους νοημοσύνη.

Συνεπώς, η μακέτα αυτή δεν είναι απλώς μία σχολική κατασκευή, αλλά ένας ζωντανός χάρτης του εσωτερικού κόσμου των παιδιών. Στέκεται πλέον στη γωνιά της τάξης μας ως μια διαρκής υπενθύμιση ότι κάθε συναίσθημα, όσο ορμητικό ή σιωπηλό αν είναι, αξίζει τον δικό του χώρο και τον δικό του σεβασμό.

Στο "Ξενοδοχείο" αυτό, τα παιδιά έμαθαν το πιο πολύτιμο μάθημα: πως η καρδιά μας είναι αρκετά μεγάλη για να φιλοξενήσει κάθε "επισκέπτη", αρκεί να ξέρουμε να τον καλωσορίσουμε με αγάπη και κατανόηση. Γιατί στο τέλος της ημέρας, εμείς οι ίδιοι είμαστε το ξενοδοχείο και στην αγκαλιά μας υπάρχει πάντα χώρος για όλους!

# data[].attributes.attachment_link.title
ΞΕΝΟΔΟΧΕΙΟ ΣΥΝΑΙΣΘΗΜΑΤΩΝ

# data[].attributes.attachment_caption
Η Βαλίτσα των Συναισθημάτων

# data[].attributes.headline
Γ2 τάξη 2ου Πειραματικού Δημοτικού Σχολείου Σάμου

# data[].attributes.subject
Γ2 τάξη 2ου Πειραματικού Δημοτικού Σχολείου Σάμου

# data[].attributes.body
Υπάρχουν αποσκευές που δεν γεμίζουν με ρούχα, αλλά με στιγμές, ψιθύρους και χρώματα.

Η "Βαλίτσα των Συναισθημάτων" είναι μία τρυφερή, βιωματική δράση, σχεδιασμένη για να γίνει το καταφύγιο του εσωτερικού κόσμου των παιδιών. Είναι μία πρόσκληση σε ένα ταξίδι, όπου οι επιβάτες δεν αλλάζουν τόπο, αλλά μαθαίνουν να γνωρίζουν καλύτερα τον εαυτό τους.

Μέσα από τη χειροτεχνία και το παιχνίδι, οι μαθητές/τριες της Γ' τάξης ήρθαν σε επαφή με τον εσωτερικό τους κόσμο, μαθαίνοντας να αναγνωρίζουν, να ονομάζουν και να διαχειρίζονται τα συναισθήματά τους.

Τα παιδιά χρησιμοποίησαν ένα μεγάλο χαρτόκουτο το οποίο μεταμόρφωσαν σε μία πραγματική βαλίτσα! Έβαψαν την επιφάνεια με έντονα χρώματα, πρόσθεσαν χάρτινες ρόδες, μία ζώνη και ένα μεγάλο χερούλι για να μπορεί να "ταξιδέψει". Πάνω σε χαρτόνια κομμένα σαν σύννεφα ή αστέρια έγραψαν τις λέξεις - κλειδιά: Χαρά, Λύπη, Φόβος.

Η βαλίτσα πλέον στέκεται όρθια σε μια γωνιά της τάξης μας σαν ένας σιωπηλός, πιστός φίλος. Όταν η μέρα βαραίνει, τα παιδιά γράφουν ή ζωγραφίζουν σε ένα χαρτάκι αυτό που νιώθουν και το "κλειδώνουν" μέσα στη βαλίτσα. Στο τέλος της ημέρας, η βαλίτσα ανοίγει. Καθισμένοι σε κύκλο, ξεφυλλίζουμε τα "εισιτήρια" των συναισθημάτων. Συζητάμε για το ταξίδι της ημέρας. Μαθαίνουμε ότι κανένα συναίσθημα δεν είναι λάθος, ότι ο Φόβος μικραίνει, όταν τον μοιράζεσαι και ότι η Χαρά πολλαπλασιάζεται, όταν την προσφέρεις στον διπλανό σου.

Η "Βαλίτσα των Συναισθημάτων" δεν είναι απλώς μία χειροτεχνία. Είναι μια υπόσχεση στα παιδιά ότι όσα κρύβουν μέσα τους έχουν αξία, έχουν χώρο και, πάνω απ' όλα, έχουν κάποιον να τα ακούσει!

# data[].attributes.attachment_caption
Ένα ταξίδι στον εσωτερικό κόσμο των παιδιών

# data[].attributes.headline
Γ2 τάξη 2ου Πειραματικού Δημοτικού Σχολείου Σάμου

# data[].attributes.subject
Γ2 τάξη 2ου Πειραματικού Δημοτικού Σχολείου Σάμου

# data[].attributes.body
Τι σημαίνει, αλήθεια, ενσυναίσθηση;

Οι μαθητές και οι μαθήτριες της Γ' τάξης, έγιναν μικροί "αρχιτέκτονες της ψυχής" και δημιούργησαν μοναδικά δωμάτια για να στεγάσουν τα συναισθήματά τους. Μέσα από τις ζωγραφιές τους, έμαθαν να προσφέρουν ζεστασιά και φως ακόμη και στις πιο δύσκολες πτυχές του εσωτερικού τους κόσμου: να μην διώχνουν τον φόβο, να μην παραμελούν τη λύπη, αλλά να τους χτίζουν ένα δωμάτιο γεμάτο φως, χρώματα και ασφάλεια.

Τα έργα των παιδιών μας θυμίζουν ότι το να αναγνωρίζεις αυτό που νιώθεις είναι η μεγαλύτερη δύναμη. Ζωγραφίζοντας λοιπόν έναν κόσμο φιλόξενο για τον φόβο, τον θυμό, τη λύπη, το άγχος ή τη χαρά, αντιλήφθηκαν ότι τα συναισθήματα δεν είναι εχθροί, αλλά κομμάτια της ψυχής μας.

Γιατί όταν μαθαίνουμε να "στεγάζουμε" τα δικά μας συναισθήματα με αγάπη, γινόμαστε πιο έτοιμοι να αγκαλιάσουμε και τα συναισθήματα των άλλων. Η συναισθηματική καλλιέργεια είναι το πολυτιμότερο εφόδιο για μια κοινωνία με περισσότερη κατανόηση και αγάπη!

# data[].attributes.attachment_link.title
ΣΥΝΑΙΣΘΗΜΑΤΑ 1

# data[].attributes.headline
Α΄τάξη Δημοτικού Σχολείου Ακρινής

# data[].attributes.subject
Α΄τάξη Δημοτικού Σχολείου Ακρινής

# data[].attributes.body
Ευτυχία

(Θοδωρής Παπαϊωάννου)

Με πολύ μεγάλη χαρά υποδεχτήκαμε στο σχολείο μας τον συγγραφέα Θοδωρή Παπαϊωάννου! Μας διάβασε το βιβλίου του «Ευτυχία» και μας έμαθε πολλά κολπάκια ευτυχίας! Μετά, δοκιμάσαμε αν όντως αυτά τα κολπάκια «δουλεύουν»: παίξαμε το παιχνίδι της αλβαφήτας της ευτυχίας παίρνοντας το κάθε γράμμα της λέξης «ευτυχία», εξερευνήσαμε με τη χρήση μεγεθυντικών φακών θησαυρούς της φύσης όπως απολιθώματα, φύλλα, κουκουνάρια, τραγουδήσαμε τραγούδια κουνώντας ρυθμικά αυτοσχέδια σείστρα που ο ίδιος μας μοίρασε, πλάσαμε με τα μάτια της καρδιάς σκηνές φαντασίας ζωγραφισμένες πάνω σε έναν ολόλευκο μεγάλο πάπυρο και φυσικά χορέψαμε! Η ευτυχία όντως κυκλοφορούσε ανάμεσά μας! Σας ευχαριστούμε πολύ, κύριε Θοδωρή!

# data[].attributes.headline
Α΄τάξη Δημοτικού Σχολείου Ακρινής

# data[].attributes.subject
Α΄τάξη Δημοτικού Σχολείου Ακρινής

# data[].attributes.body
Το ξενοδοχείο των συναισθημάτων

(Lidia Brankovic)

Το βιβλίο το επεξεργαστήκαμε σε τρεις φάσεις. Μία στα πλαίσια της τάξης, μία μαζί σε συνεργασία με τις υπόλοιπες τάξεις του σχολείου που συμμετείχαν στο πρόγραμμα (Γ-Δ΄, τμήμα ένταξης) και μία με την υπεύθυνη του προγράμματος, την κ. Σοφία Καλμανίδου. Αρχικά, μέσα στην τάξη, διαβάσαμε το βιβλίο δύο φορές, με την πρώτη φορά να επικεντρωνόμαστε πολύ στην εικονογράφηση. Μετά, επεξεργαστήκαμε το νόημά του προφορικά. Τα συναισθήματα - ενοίκους του ξενοδοχείου τα καταγράψαμε στον πίνακα και εξηγήσαμε όσα δεν γνωρίζαμε. Χωρίσαμε τα συναισθήματα σε εύκολα και δύσκολα. Αναφέραμε περιπτώσεις από τη ζωή μας που νιώσαμε κάποιο από τα συναισθήματα του βιβλίου. Κατά τη δεύτερη φάση, όλοι οι μαθητές που συμμετείχαν στο πρόγραμμα συγκεντρώθηκαν σε μία αίθουσα. Είχε ζητηθεί από τον καθένα να φέρει ένα κουτί. Το κάθε κουτί αντιπροσώπευε ένα δωμάτιο. Οι δασκάλες των τάξεων είχαμε σημειώσει όλα τα συναισθήματα σε χαρτάκια. Ο κάθε μαθητής πήρε τυχαία από ένα χαρτάκι μαζί με ένα προσωπάκι κενό. Ζωγράφισαν το κενό προσωπάκι με τέτοιον τρόπο που να εκφράζει το αντίστοιχο συναίσθημα. Μετά σκέφτηκαν τι χρώμα θα ταίριαζε να έχει το δωμάτιό του και με τις τέμπερες έβαψαν το κουτί τους. Τις επόμενες μέρες τα παιδιά έφεραν από το σπίτι αντικείμενα για να διακοσμήσουν το δωμάτιο. Με την κ. Σοφία τα κουτιά ενώθηκαν και έχτισαν το δικό μας «Ξενοδοχείο των συναισθημάτων». Στο λόμπι του ο ξενοδόχος υποδέχεται το κάθε συναίσθημα! Η κυρία Σοφία μας σύστησε τον Δρ. Ζεν και μας έμαθε πώς να ηρεμούμε από τα έντονα συναισθήματα. Παίξαμε με μπάλες και με ένα ζάρι γεμάτο φατσούλες με συναισθήματα. Τα παιδιά έπρεπε να εκφράσουν το συναίσθημα που τους τύχαινε κάθε φορά. Την επόμενη μέρα, το δικό μας «Ξενοδοχείο των Συναισθημάτων» από διάφορες ποιότητες χαρτονιού «χτίστηκε» πάνω σεντόνι που περιείχε η βαλίτσα. Τέλος, επιλέγοντας μερικά συναισθήματα, δημιουργήσαμε το δικό μας «Τραγούδι των συναισθημάτων».

# data[].attributes.attachment_link.title
ΤΟ ΞΕΝΟΔΟΧΕΙΟ ΤΩΝ ΣΥΝΑΙΣΘΗΜΑΤΩΝ

# data[].attributes.headline
Α' τάξη Δημοτικού Σχολείου Ακρινής

# data[].attributes.subject
Α' τάξη Δημοτικού Σχολείου Ακρινής

# data[].attributes.body
Μια χειροποίητη χριστουγεννιάτικη κάρτα με ευχές, μερικοί χριστουγεννιάτικοι σελιδοδείκτες και ένα γράμμα ήταν το δώρο μας προς το αναγνωστικό μας ζευγάρι, την Α-Β΄ τάξη του Δημοτικού Σχολείου Μουρικίου. Μετά τα Χριστούγεννα, λάβαμε με χαρά το δικό τους γράμμα και τους δικούς τους σελιδοδείκτες γεμάτους συναισθήματα! Χαρήκαμε πολύ!

# data[].attributes.attachment_link.title
ΔΡΑΣΗ ΜΕ ΤΟ ΑΝΑΓΝΩΣΤΙΚΟ ΖΕΥΓΑΡΙ

# data[].attributes.headline
Α' τάξη Δημοτικού σχολείου Ακρινής

# data[].attributes.subject
Α' τάξη Δημοτικού σχολείου Ακρινής

# data[].attributes.body
Τα χέρια δε χτυπάνε, τα χέρια αγαπάνε

(συλλογικό έργο)

Πριν την ανάγνωση του βιβλίου, ο κάθε μαθητής/τρια έγραψε σε χαρτάκια post it εκφράσεις με τις οποίες μπορούν να πληγώσουν τον/την συμμαθητή/τριά τους και εκφράσεις με τις οποίες δείχνουν την αγάπη τους προς αυτούς. Κατόπιν, διαβάσαμε το βιβλίο, αναλύσαμε το νόημά του και καταλάβαμε πως τα συναισθήματα που νιώθουμε μέσα μας, κάνουν το σώμα μας και τα χέρια μας να μιλάνε: άλλες φορές τα χέρια κάνουν πράξεις όμορφες δείχνοντας τα ευχάριστα συναισθήματα που νιώθουμε και άλλες κάνουν πράξεις άσχημες δείχνοντας τα δύσκολα συναισθήματα που νιώθουμε. Μιλήσαμε για τις συνέπειες των πράξεών μας. Στο τέλος, ζωγραφίσαμε το περίγραμμα των χεριών μας και γράψαμε ποιες πράξεις μπορούμε να κάνουμε με τα χέρια μας όταν η καρδιά μας είναι γεμάτη με όμορφα συναισθήματα. Όλα αυτά τα κολλήσαμε σε ένα χαρτόνι.

# data[].attributes.attachment_link.title
ΤΑ ΧΕΡΙΑ ΔΕ ΧΤΥΠΑΝΕ, ΤΑ ΧΕΡΙΑ ΑΓΑΠΑΝΕ

# data[].attributes.headline
Α' τάξη Δημοτικού Σχολείου Ακρινής

# data[].attributes.subject
Α' τάξη Δημοτικού Σχολείου Ακρινής

# data[].attributes.body
Το χρατς

(Εύη Γερόκωστα)

Επικεντρωθήκαμε αρχικά στον τίτλο του βιβλίου και προσπαθήσαμε να μαντέψουμε τι σημαίνει. Διαβάζοντας το βιβλίο, τα παιδιά κατάλαβαν πως είναι αντιστοιχεί στον ήχο που κάνουν τα παπούτσια χωρίς κορδόνια όταν κλείνουν. Μιλήσαμε για τον ήρωα του βιβλίου και για το πρόβλημα που αντιμετώπιζε όπως και για το τι τους εντυπωσίασε. Γρήγορα τα παιδιά ταυτίστηκαν μαζί του αφού σχεδόν αβίαστα παραδέχτηκαν πως ούτε κι εκείνα ξέρουν να δένουν κορδόνια. Το κάθε ένα είχε να διηγηθεί μία αποτυχημένη ή σχεδόν επιτυχημένη προσπάθεια στο δέσιμο των κορδονιών που είχε κάνει στο παρελθόν. Αναδείχθηκε ακόμη, μέσα από τη συζήτηση τι δεν ήταν σε θέση να κάνουν μικρότερα αλλά τώρα μπορούν χάρη στην εξάσκηση. Οι λέξεις - συναισθήματα στεναχώρια, άγχος, ικανοποίηση, χαρά και αυτοπεποίθηση κυριάρχησαν. Μετά, συμπλήρωσαν την ακροστιχίδα του ΧΡΑΤΣ και έφτιαξαν τα δικά τους παπούτσια με κορδόνια, τα οποία προσπάθησαν πολλές φορές να δέσουν!

# data[].attributes.headline
Α' τάξη Δημοτικού σχολείου Ακρινής

# data[].attributes.subject
Α' τάξη Δημοτικού σχολείου Ακρινής

# data[].attributes.body
Τρομερή Μιράντα

(Θεοδώρα Κατσιφή)

Τα παιδιά ξεφύλλισαν το βιβλίο και περιεργάστηκαν την πρωταγωνίστρια του βιβλίου. Προσπάθησαν μέσα από τις εικόνες να διηγηθούν την ιστορία. Μετά την ανάγνωση του βιβλίου, μιλήσαμε για τον κάθε ήρωα ξεχωριστά: τι ένιωθε και τι έκανε. Εντοπίσαμε ότι το κυρίαρχο συναίσθημα του βιβλίου ήταν ο φόβος. Τα παιδιά ζωγράφισαν τους δικούς τους φόβους και μίλησαν για αυτούς. Μίλησαν και έγραψαν για το δικό τους ουράνιο τόξο που νικά τους φόβους (αυτό έγινε λίγο αργότερα, όταν απέκτησαν  περισσότερη ευχέρεια στον γραπτό λόγο). Όλα αυτά κολλήθηκαν σε χαρτί του μέτρου. Συμπλήρωσαν το ένα φύλλο εργασίας γεμάτο από τα ΑΑαα της Μιράντας. Στο τέλος ζωγράφισαν και τη Μιράντα που τόσο πολύ τα εντυπωσίασε με τα μαύρα πυκνά σγουρά μαλλιά της!

# data[].attributes.attachment_link.title
ΤΡΟΜΕΡΗ ΜΙΡΑΝΤΑ

# data[].attributes.headline
Α΄ τάξη Δημοτικού σχολείου Ακρινής

# data[].attributes.subject
Α΄ τάξη Δημοτικού σχολείου Ακρινής

# data[].attributes.body
Ο Φοίβος και η φάλαινα

(Άννα Κουππάνου)

Αξιοποιήσαμε το βιβλίο σε μια προσπάθεια προσέγγισης των εννοιών του μικρότερου και του μεγαλύτερου στα μαθηματικά. Διαβάσαμε το βιβλίο. Το κάθε παιδί ξεχωριστά αναδιηγήθηκε την ιστορία με δικά του λόγια λέγοντας και τι ήταν αυτό που το εντυπωσίασε. Τα παιδιά πήραν στα χέρια τους πλαστικοποιημένες καρτέλες με στοιχεία από το κείμενο: τον ποταμό, τον παππού Αριστοτέλη και το μεγάλο δέντρο. Έβαλαν στη σειρά τις καρτέλες αυτές για να οπτικοποιήσουν το μέγεθος του φόβου του Φοίβου. Προσπαθήσαμε κι εμείς με τη σειρά μας να δώσουμε υπόσταση και μορφή με τη ζωγραφική σε έναν δικό μας φόβο για μπορέσουμε να τον «δούμε» καλύτερα: έγινε φάντασμα, λύκος, πρόβατο. Το κάθε παιδί τοποθέτησε τη ζωγραφιά του σε μία κλίμακα από το 1 ως το 5. Έτσι ο φόβος μετρήθηκε. Μιλήσαμε για το πότε μεγαλώνει και για το πότε μικραίνει. Μετά σύγκριναν τους φόβους τους με βάση την τοποθέτηση στην κλίμακα.  Στο τέλος, με ένα κινητικό παιχνίδι τα παιδιά σωματοποίησαν τον φόβο τους: Με τη φράση : «Τώρα μεγαλώνει ο φόβος», ψήλωναν και τεντώνονταν για να γίνουν μεγάλα, περπατώντας αργά. Με τη φράση: «Τώρα μικραίνει ο φόβος», μίκρυναν, χαλάρωναν και ανάσαιναν βαθιά.

# data[].attributes.attachment_link.title
Ο ΦΟΙΒΟΣ ΚΑΙ Η ΦΑΛΑΙΝΑ

# data[].attributes.headline
Α΄ τάξη Δημοτικού σχολείου Ακρινής

# data[].attributes.subject
Α΄ τάξη Δημοτικού σχολείου Ακρινής

# data[].attributes.body
Η τελεία

(Reynolds Peter H)

Τις πρώτες μας μέρες στην πρώτη δημοτικού μας κράτησε συντροφιά η μικρή Λία που πίστευε ότι δεν μπορούσε να ζωγραφίσει τίποτα. Στο τέλος, με τη βοήθεια της δασκάλας της, απέκτησε αυτοπεποίθηση και δημιούργησε πολλά έργα. Οι μικροί μαθητές αναδιηγήθηκαν την ιστορία με δικά τους λόγια και μετά υποδύθηκαν τους χαρακτήρες του βιβλίου. Μέσα από τη συζήτηση, διαπίστωσαν πως είχαν μερικές φορές παρόμοια συναισθήματα ανασφάλειας με τη Λία για τον μαγικό κόσμο του σχολείου. Μοιράστηκαν ποιες σκέψεις για το σχολείο τους δίνουν χαρά και ποιες τους προκαλούν ανησυχία. Και επειδή συμφώνησαν πως όλα αρχίζουν με μια τελεία, ζωγράφισαν και οι ίδιοι τελείες-κύκλους γεμάτοι ανυπομονησία για όλα τα ωραία που θα έρχονταν μετά!

# data[].attributes.headline
Καλώς ήρθατε στο "Ξενοδοχείο των Συναισθημάτων" του 7ου ΔΗΜΟΤΙΚΟΥ ΣΧΟΛΕΙΟΥ ΑΛΕΞΑΝΔΡΟΥΠΟΛΗΣ-ΙΩΑΝΝΗΣ ΜΗΤΡΑΚΑΣ

# data[].attributes.subject
Καλώς ήρθατε στο "Ξενοδοχείο των Συναισθημάτων" του 7ου ΔΗΜΟΤΙΚΟΥ ΣΧΟΛΕΙΟΥ ΑΛΕΞΑΝΔΡΟΥΠΟΛΗΣ-ΙΩΑΝΝΗΣ ΜΗΤΡΑΚΑΣ

# data[].attributes.body
Το 7ο Δημοτικό Σχολείο Αλεξανδρούπολης-Ιωάννης Μητράκας είχε τη χαρά να φιλοξενήσει τους μικρούς μαθητές του 4ου Δημοτικού Σχολείου Αλεξανδρούπολης-Χρόνης Αηδονίδης (αναγνωστικό μας ζευγάρι!) και να απολαύσουμε παρέα τη διαμονή μας σε ένα ξενοδοχείο διαφορετικό από όλα τα άλλα...
Την Τέταρτη 6 Μαΐου στην αίθουσα πολλαπλών χρήσεων του σχολείου μας πραγματοποιήθηκε η πολύπλευρη αξιοποίηση του αγαπημένου παιδικού βιβλίου με τίτλο «Το Ξενοδοχείο των Συναισθημάτων» της Lidia Brancovic

Η συνεργασία των δύο σχολείων αποτέλεσε μια όμορφη αφορμή-στο πλαίσιο του Προγράμματος Φιλαναγνωσίας  «Λογοτεχνικές Διαδρομές στα Συναισθήματα» της Δημοτικής Βιβλιοθήκης της Πτολεμαΐδας-για επικοινωνία, δημιουργική έκφραση και καλλιέργεια της φιλαναγνωσίας. Με κεντρικό άξονα τα συναισθήματα, οι μαθητές ταξίδεψαν στον κόσμο της φαντασίας, αναγνώρισαν συναισθήματα, συζήτησαν εμπειρίες και συμμετείχαν σε βιωματικές δράσεις οι οποίες ενίσχυσαν τη συναισθηματική τους ανάπτυξη αλλά και την αγάπη τους για το βιβλίο.

Κατά τη διάρκεια των δράσεων, τα παιδιά αντάλλαξαν σκέψεις και δημιούργησαν τα δικά τους «δωμάτια συναισθημάτων», αποτυπώνοντας με ζωγραφιές και λέξεις συναισθήματα όπως η χαρά, ο φόβος, η λύπη, ο θυμός και η γαλήνη. Μέσα από ομαδικές δραστηριότητες, θεατρικό παιχνίδι και εικαστικές δημιουργίες, οι μαθητές ανακάλυψαν πως όλα τα συναισθήματα έχουν θέση στη ζωή μας και αξίζουν αποδοχή, έκφραση και πάνω από όλα φροντίδα.

Ιδιαίτερα σημαντική ήταν η συνεργασία μεταξύ των δύο σχολείων, καθώς οι μαθητές είχαν την ευκαιρία να γνωριστούν, να επικοινωνήσουν και να δημιουργήσουν μαζί, καλλιεργώντας πνεύμα ομαδικότητας και συνεργασίας. Η ανταλλαγή ιδεών και εργασιών ανέδειξε τη δύναμη της φιλαναγνωσίας ως μέσο σύνδεσης, ενσυναίσθησης και δημιουργικής μάθησης.
Η υλοποίηση και αυτής της δράσης μας απέδειξε για ακόμη μία φορά πως τα βιβλία μπορούν πάντοτε να γίνονται γέφυρες επικοινωνίας και αφορμές για ουσιαστικές εμπειρίες μάθησης.

Εις το επανιδείν για νέες φιλαναγνωστικές επισκέψεις!

# data[].attributes.headline
«Ακαδημία Συναισθημάτων». Μια μέρα αφιερωμένη στη γιορτή της μητέρας 2ο Δημοτικό Σχολείο Μουρικίου- 9ο Δημοτικό Σχολείο Πτολεμαΐδας 

# data[].attributes.subject
«Ακαδημία Συναισθημάτων». Μια μέρα αφιερωμένη στη γιορτή της μητέρας 2ο Δημοτικό Σχολείο Μουρικίου- 9ο Δημοτικό Σχολείο Πτολεμαΐδας 

# data[].attributes.body
Το σχολείο μας γέμισε παιδικά χαμόγελα, αγκαλιές, όμορφα συναισθήματα και στιγμές που θα μείνουν χαραγμένες στις καρδιές όλων μας. Με μεγάλη χαρά υποδεχθήκαμε τους μαθητές και τις μαθήτριες της Α’ και Γ’ Τάξης του 9ου Δημοτικού Σχολείου Πτολεμαΐδας, για να συμμετάσχουμε όλοι μαζί σε μια ξεχωριστή «Ακαδημία Συναισθημάτων», αφιερωμένη στο πιο τρυφερό πρόσωπο της ζωής μας… τη μαμά.

Η δράση μας ξεκίνησε με έναν μαγικό τρόπο. Ο Γαλαζοελέφαντας της Αγάπης του Πάνου συνάντησε τον Δρ. Ζεν και μαζί με την κυρία Σοφία Καλμανίδου άνοιξαν την πόρτα της Ακαδημίας, καλωσορίζοντας τα παιδιά σε ένα ταξίδι γεμάτο συναίσθημα, συνεργασία και αγάπη.

Το πρώτο μας βήμα ήταν να γνωριστούμε καλύτερα. Ένα κουβάρι πέρασε από χέρι σε χέρι, ενώ μαζί του ξετυλίγονταν ονόματα, σκέψεις και συναισθήματα. Και κάπως έτσι, χωρίς να το καταλάβουμε, γίναμε όλοι μια μεγάλη παρέα, ενωμένη με αόρατες κλωστές αγάπης και αποδοχής.

Στη συνέχεια, ταξιδέψαμε μέσα από το βιβλίο της Θεοδώρας Κατσιφή «ΣΗΜΕΡΑ ΕΙΝΑΙ Η ΜΕΡΑ». Μια ιστορία γεμάτη εικόνες και συναισθήματα για τη μητέρα — εκείνη που αγαπά ακούραστα, που νοιάζεται, που αγκαλιάζει, που γίνεται το πιο ασφαλές καταφύγιο κάθε παιδιού.

Εμπνευσμένα από την ιστορία, τα παιδιά δημιούργησαν τα δικά τους συναισθήματα για τη μαμά. Λόγια αγάπης, ζωγραφιές, σκέψεις και μικρές καρδιές μπήκαν προσεκτικά μέσα στο «κουτί των συναισθημάτων», δημιουργώντας έναν μικρό θησαυρό γεμάτο τρυφερότητα.

Αφού ξεκουραστήκαμε και κεραστήκαμε, ο καιρός μάς ανάγκασε να αλλάξουμε σχέδια. Όμως η διάθεση και ο ενθουσιασμός των παιδιών δεν επηρεάστηκαν ούτε στιγμή. Οι δοκιμασίες της Ακαδημίας μεταφέρθηκαν στον εσωτερικό χώρο του σχολείου και η περιπέτεια συνεχίστηκε δυναμικά.

Χωρισμένοι σε τρεις ομάδες, οι μικροί μας φίλοι πέρασαν από σταθμούς γεμάτους δράση, συνεργασία και παιχνίδι:

• Αγώνας επιβίωσης

• Παιχνίδια συνεργασίας

• Τρίλιζα συναισθημάτων

Γέλια, ενθάρρυνση, ομαδικότητα και χαρούμενες φωνές πλημμύρισαν το σχολείο μας. Κάθε παιδί προσπάθησε, συνεργάστηκε και έδωσε τον καλύτερό του εαυτό.

Και στο τέλος… τα καταφέραμε όλοι! Περάσαμε με επιτυχία τις δοκιμασίες της «Ακαδημίας Συναισθημάτων», αλλά κυρίως καταφέραμε κάτι πολύ πιο σημαντικό: να μοιραστούμε συναισθήματα, να δημιουργήσουμε όμορφες αναμνήσεις και να νιώσουμε πως η αγάπη και η συνεργασία μπορούν να ενώσουν τις καρδιές όλων μας.

Μια μέρα γεμάτη συναίσθημα, που μας θύμισε πως οι πιο όμορφες στιγμές γεννιούνται όταν μοιραζόμαστε αγάπη.

# data[].attributes.headline
Επίσκεψη στη Δημοτική Βιβλιοθήκη Πτολεμαΐδας 2ο Δημοτικό Σχολείο Μουρικίου 

# data[].attributes.subject
Επίσκεψη στη Δημοτική Βιβλιοθήκη Πτολεμαΐδας 2ο Δημοτικό Σχολείο Μουρικίου 

# data[].attributes.body
Είχαμε τη χαρά να επισκεφτούμε τη Δημοτική Βιβλιοθήκη Πτολεμαΐδας και να γιορτάσουμε μαζί την Παγκόσμια Ημέρα Παιδικού Βιβλίου, σε μια ξεχωριστή και μαγική ατμόσφαιρα. Η βιβλιοθήκη μας υποδέχτηκε μεταμορφωμένη σε έναν ολάνθιστο κήπο. Λουλούδια παντού, χρώματα και ανοιξιάτικη διάθεση συνέθεταν ένα σκηνικό γεμάτο φαντασία, ακόμα και σε μια βροχερή μέρα. Καθίσαμε αναπαυτικά στα μαξιλαράκια μας και αφεθήκαμε στη μαγεία της. Η κυρία Σοφία μας διάβασε το μήνυμα της ημέρας, που φέτος ταξίδεψε από την Κύπρο, και μας ενέπνευσε να δημιουργήσουμε. Έτσι, ξεκινήσαμε να «φυτεύουμε» σπόρους-λέξεις πάνω σε λουλούδια. Ενώνοντάς τους, πλάσαμε όλοι μαζί μια όμορφη ιστορία με τίτλο «Ο κήπος της Αθανασίας». Στη συνέχεια, γράψαμε τον τίτλο της ιστορίας σε λουλούδια φυτεμένα σε μικρά γλαστράκια, δημιουργώντας τον δικό μας συμβολικό κήπο. Οι ιστορίες αυτές θα συνεχίσουν να μεγαλώνουν, καθώς τα παιδιά θα τις καταγράψουν στα δικά τους μικρά βιβλιαράκια, συνοδεύοντας το μήνυμα της ημέρας: «Φυτεύω ιστορίες… Ποτίζω με φαντασία… Ανθίζει ο κόσμος»

Και σαν να μην έφτανε αυτό, ένα… μαγικό ποτιστήρι εμφανίστηκε και μας «πότισε» με φαντασία, σκορπίζοντας χαμόγελα και ενθουσιασμό! Ιδιαίτερη έκπληξη αποτέλεσε και η «βαλίτσα των συναισθημάτων», η οποία έκρυβε δώρα από παιδιά της Ζυρίχης: μικρά βαλιτσάκια γεμάτα συμβολισμούς, αξίες και «σταγόνες ομορφιάς» που ταξίδεψαν μέχρι εμάς. Φεύγοντας, μας περίμεναν μικρές ανθοδέσμες και σπόροι που τους συνόδευαν λέξεις όπως Ειρήνη, Όνειρο, Αγάπη — ένα όμορφο ενθύμιο αυτής της ξεχωριστής ημέρας.

Ήταν μια υπέροχη γιορτή γεμάτη δημιουργία, συνεργασία και φαντασία. Ευχαριστούμε θερμά τη Δημοτική Βιβλιοθήκη Πτολεμαΐδας που άνοιξε την πόρτα της και γιόρτασε μαζί μας αυτή τη σημαντική ημέρα!

# data[].attributes.headline
Μέσα από τα μάτια του Φοίβου: Κατανοώντας τον αυτισμό 2ο Δημοτικό Σχολείο Μουρικίου 

# data[].attributes.subject
Μέσα από τα μάτια του Φοίβου: Κατανοώντας τον αυτισμό 2ο Δημοτικό Σχολείο Μουρικίου 

# data[].attributes.body
Αφιερώσαμε τη φιλαναγνωσία στην ευαισθητοποίηση για τον αυτισμό, διαβάζοντας το βιβλίο «Ο Φοίβος και εγώ». Κατά τη διάρκεια της ανάγνωσης, συζητήσαμε για την καθημερινότητα του Φοίβου και εντοπίσαμε τις διαφορές αλλά και τις ομοιότητες με την αδερφή του.

Στη συνέχεια, τα παιδιά ζωγράφισαν την αγαπημένη τους σκηνή από το βιβλίο, εκφράζοντας δημιουργικά τις εντυπώσεις και τα συναισθήματά τους. Έπειτα, απάντησαν σε ερωτήσεις σωστού ή λάθους, ενισχύοντας την κατανόηση του κειμένου.

Τέλος, φτιάξαμε την ακροστιχίδα της λέξης «ΑΥΤΙΣΜΟΣ», μέσα από την οποία τα παιδιά αποτύπωσαν σκέψεις και λέξεις σχετικές με την αποδοχή, τη διαφορετικότητα και τη φιλία.

# data[].attributes.headline
Τα δικά μας σπιρτόκουτα συναισθημάτων 2ο Δημοτικό Σχολείο Μουρικίου 

# data[].attributes.subject
Τα δικά μας σπιρτόκουτα συναισθημάτων 2ο Δημοτικό Σχολείο Μουρικίου 

# data[].attributes.body
Ασχοληθήκαμε με το βιβλίο «Το σπιρτόκουτο» της Δέσποινας Λιαράκου και ζήσαμε μια ξεχωριστή και δημιουργική εμπειρία. Αφού διαβάσαμε την ιστορία, εμπνευστήκαμε από αυτήν και φτιάξαμε τα δικά μας σπιρτόκουτα.

Με πολλή φαντασία και δημιουργικότητα, διακοσμήσαμε τα σπιρτόκουτά μας με χρώματα και σχέδια που μας εκφράζουν. Στη συνέχεια, βάλαμε μέσα μικρά «πολύτιμα» πράγματα για εμάς. Αυτά τα αντικείμενα συμβόλιζαν συναισθήματα και σκέψεις: πράγματα που μας κάνουν χαρούμενους αλλά και πράγματα που μας στεναχωρούν.

Μέσα από αυτή τη δραστηριότητα μάθαμε να εκφράζουμε τα συναισθήματά μας και να τα μοιραζόμαστε με τους συμμαθητές μας. Καταλάβαμε ότι όλα τα συναισθήματα είναι σημαντικά και ότι είναι καλό να τα αναγνωρίζουμε και να τα συζητάμε.

Ήταν μια πολύ όμορφη εμπειρία που μας βοήθησε να γνωρίσουμε καλύτερα τον εαυτό μας και τους άλλους!

# data[].attributes.headline
Τα «βαλιτσάκια της καρδιάς» 2ο Δημοτικό Σχολείο Μουρικίου 

# data[].attributes.subject
Τα «βαλιτσάκια της καρδιάς» 2ο Δημοτικό Σχολείο Μουρικίου 

# data[].attributes.body
Με αφορμή την ανάγνωση του βιβλίου «Χάρης και Φάρις» της Γιώτας Κ. Αλεξάνδρου, οι μαθητές μας είχαν την ευκαιρία να ταξιδέψουν σε έναν κόσμο γεμάτο σκέψεις, συναισθήματα και σημαντικά μηνύματα για τη ζωή.

Η ιστορία των δύο παιδιών μάς έδωσε την αφορμή να συζητήσουμε για δύσκολα αλλά πολύ σημαντικά θέματα: τον πόλεμο, τους λόγους που αναγκάζουν τους ανθρώπους να εγκαταλείψουν τη χώρα τους, αλλά και τα συναισθήματα ενός παιδιού που αφήνει πίσω το σπίτι, τους φίλους και την καθημερινότητά του. Τα παιδιά μίλησαν για τον φόβο, τη λύπη, την ελπίδα και τη δύναμη της φιλίας, ενώ παράλληλα αναδείχθηκε η αξία της αποδοχής και της αλληλεγγύης.

Στη συνέχεια, συζητήσαμε για το πώς μπορούμε να προφυλαχθούμε σε δύσκολες καταστάσεις και τι θα μπορούσε να περιλαμβάνει ένα «σακίδιο επιβίωσης». Η σκέψη αυτή οδήγησε σε μια ιδιαίτερα δημιουργική δραστηριότητα: οι μαθητές κλήθηκαν να δημιουργήσουν τα δικά τους μικρά «βαλιτσάκια», μέσα στα οποία τοποθέτησαν αντικείμενα που θεωρούν πολύτιμα και σημαντικά για τους ίδιους.

Κάθε βαλιτσάκι έκρυβε μια μικρή ιστορία, ένα συναίσθημα, μια ανάμνηση. Μέσα από αυτή τη διαδικασία τα παιδιά μπήκαν για λίγο στη θέση ενός παιδιού που αναγκάζεται να φύγει από την πατρίδα του, αντιλαμβανόμενα πόσο δύσκολο είναι να αφήνεις πίσω όσα αγαπάς.

Τα «βαλιτσάκια της καρδιάς» των μαθητών μας ετοιμάζονται τώρα για ένα ξεχωριστό ταξίδι. Θα ταξιδέψουν στη Ζυρίχη με την κ. Σοφία Καλμανίδου και την κ. Γιώτα Αλεξάνδρου, στο πλαίσιο του προγράμματος φιλαναγνωσίας «Ταξίδια των λέξεων και της καρδιάς», μεταφέροντας μαζί τους τις σκέψεις, τα συναισθήματα και τα μηνύματα των μαθητών μας.

Γιατί μερικές φορές τα πιο μικρά βαλιτσάκια μπορούν να κουβαλούν τα πιο μεγάλα όνειρα.

# data[].attributes.headline
Μιλώντας για τον σχολικό εκφοβισμό με φιλαναγνωσία και συνεργασία 2ο Δημοτικό Σχολείο Μουρικίου 

# data[].attributes.subject
Μιλώντας για τον σχολικό εκφοβισμό με φιλαναγνωσία και συνεργασία 2ο Δημοτικό Σχολείο Μουρικίου 

# data[].attributes.body
Στο σχολείο μας ασχοληθήκαμε με ένα πολύ σημαντικό θέμα: τον σχολικό εκφοβισμό, μιας και η 6η Μαρτίου είναι αφιερωμένη σε αυτόν. Αφορμή για τη συζήτησή μας στάθηκε το βιβλίο «Λύκε, Λύκε είσαι εδώ;;» του Βασίλη Κουτσιαρή. Μέσα από την ιστορία του βιβλίου είχαμε την ευκαιρία να μιλήσουμε για τα συναισθήματα του παιδιού που βιώνει τον εκφοβισμό και να σκεφτούμε πώς μπορεί να αισθάνεται σε τέτοιες δύσκολες στιγμές.

Στη συνέχεια συζητήσαμε όλοι μαζί τρόπους αντιμετώπισης του σχολικού εκφοβισμού και τη σημασία του να ζητάμε βοήθεια και να στηρίζουμε ο ένας τον άλλον.

Έπειτα χωριστήκαμε σε ομάδες και μελετήσαμε διαφορετικές περιπτώσεις σχολικού εκφοβισμού. Κάθε ομάδα σκέφτηκε και αποφάσισε πώς θα μπορούσε να αντιμετωπιστεί η κάθε κατάσταση. Οι μαθητές και οι μαθήτριες παρουσίασαν τις ιδέες τους στην ολομέλεια και ακολούθησε μια πολύ ενδιαφέρουσα και δημιουργική συζήτηση.

Η δράση μας ολοκληρώθηκε με μια όμορφη δραστηριότητα καλοσύνης. Σε μικρά χαρτάκια γράψαμε στιγμές κατά τις οποίες κάποιος συμμαθητής ή συμμαθήτριά μας μάς βοήθησε ή στάθηκε δίπλα μας. Με αυτά τα μηνύματα δημιουργήσαμε όλοι μαζί τον «Πίνακα της Καλοσύνης», υπενθυμίζοντας ότι στο σχολείο μας η συνεργασία, η κατανόηση και η στήριξη έχουν ξεχωριστή θέση.

Μέσα από τέτοιες δράσεις μαθαίνουμε να αναγνωρίζουμε τα συναισθήματα των άλλων, να δείχνουμε ενσυναίσθηση και να χτίζουμε ένα σχολείο όπου όλοι νιώθουν ασφάλεια και αποδοχή.

# data[].attributes.headline
“Ανοίγοντας το παράθυρο…” 2ο Δημοτικό Σχολείο Μουρικίου- Νηπιαγωγείο Μηλοχωρίου 

# data[].attributes.subject
“Ανοίγοντας το παράθυρο…” 2ο Δημοτικό Σχολείο Μουρικίου- Νηπιαγωγείο Μηλοχωρίου 

# data[].attributes.body
Επισκεφτήκαμε το Νηπιαγωγείο Μηλοχωρίου, στα πλαίσια του προγράμματος της ομαλής μετάβασης, παίρνοντας μαζί μας τη βαλίτσα των συναισθημάτων της Δημοτικής βιβλιοθήκης Πτολεμαΐδας και φυσικά με συνοδό την κ. Καλμανίδου Σοφία. Η γνωριμία μας ξεκίνησε με έναν ξεχωριστό τρόπο: με τις μπάλες των συναισθημάτων! Τα παιδιά πέταξαν, κύλησαν και αντάλλαξαν μπάλες που συμβόλιζαν χαρά, λύπη, θυμό, ενθουσιασμό. Κάποια στιγμή όλες οι μπάλες κύλησαν και συγκρούστηκαν μεταξύ τους — όπως ακριβώς συμβαίνει και με τα συναισθήματά μας. Μέσα από το παιχνίδι ανακαλύψαμε πως όλα τα συναισθήματα είναι σημαντικά και πως ο καθένας μας μπορεί να νιώθει διαφορετικά.

Έπειτα η βαλίτσα άνοιξε, ο Δρ. Ζεν συστήθηκε, το πάτωμα γέμισε βιβλία και εμείς επιλέξαμε να διαβάσουμε το βιβλίο «ΟΛΟΣ Ο ΚΟΣΜΟΣ ΕΝΑ ΠΑΡΑΘΥΡΟ» της Ζηνοβίας Βασιλειάδη. Οι σελίδες του έγιναν αφορμή για να ξεκλειδώσουμε τη φαντασία μας και να ανοίξουμε το δικό μας «παράθυρο» στον κόσμο.

Κοιτάζοντας μέσα από αυτό, ταξιδέψαμε σε μια αυλή σχολείου δίπλα στη θάλασσα, βρεθήκαμε στην αυλή της γιαγιάς, ζήσαμε μια χειμωνιάτικη ημέρα με τον μπαμπά, μπήκαμε στην κουζίνα της μαμάς και στον λαχανόκηπο του παππού. Καθίσαμε στο μεσημεριανό τραπέζι, παρακολουθήσαμε αγώνα αυτοκινήτων, βρεθήκαμε στο σπίτι με τον μάστορα, στην αυλή μετά από μια πτώση, στη θάλασσα με τους ψαράδες και σε τόσα ακόμη φανταστικά μέρη. Κάθε παιδί άνοιξε το δικό του παράθυρο και μοιράστηκε τη δική του μοναδική εικόνα.

Η δράση μας ολοκληρώθηκε με τον πιο ζεστό τρόπο: σκεπαστήκαμε όλοι μαζί με το «σεντόνι της αγάπης» και δημιουργήσαμε τον κύκλο της αγάπης. Κάνοντας βήματα μπροστά και πίσω, ανακαλύψαμε πόσο διαφορετικά μπορεί να νιώθει ο καθένας μας, αλλά και πόσο η αγάπη μάς ενώνει και μας φέρνει πιο κοντά.

Ήταν μια ημέρα γεμάτη συναισθήματα, εικόνες και όμορφες στιγμές. Γιατί τελικά, όταν ανοίγουμε το παράθυρο της καρδιάς μας, όλος ο κόσμος χωράει μέσα του

# data[].attributes.headline
Πού πήγε ο Μεγάλος Θυμός;;; 2ο Δημοτικό σχολείο Μουρικίου 

# data[].attributes.subject
Πού πήγε ο Μεγάλος Θυμός;;; 2ο Δημοτικό σχολείο Μουρικίου 

# data[].attributes.body
Ζήσαμε μια πολύ ξεχωριστή και δημιουργική εμπειρία με αφορμή το βιβλίο «Ο Μεγάλος Θυμός» της Μιρέιγ Ντ’ Αλλανσέ.

Αρχικά, διαβάσαμε την ιστορία και γνωρίσαμε τον θυμό μέσα από τα μάτια του μικρού ήρωα. Συζητήσαμε για αυτό το δυνατό συναίσθημα:

Τι είναι ο θυμός;

Πότε θυμώνουμε;

Πώς νιώθει το σώμα μας όταν θυμώνουμε;

Τι μπορούμε να κάνουμε για να τον διαχειριστούμε;

Τα παιδιά μοιράστηκαν προσωπικές εμπειρίες και ιδέες. Μιλήσαμε για τρόπους που μας βοηθούν να ηρεμούμε, όπως να παίρνουμε βαθιές ανάσες, να μιλάμε σε κάποιον που εμπιστευόμαστε, να ζωγραφίζουμε ή να απομακρυνόμαστε για λίγο από αυτό που μας αναστατώνει.

Στη συνέχεια, δώσαμε μορφή στον θυμό μας! Σε ένα μεγάλο χαρτί του μέτρου, αφήσαμε ελεύθερα τα χέρια και τα συναισθήματά μας και δημιουργήσαμε ένα τεράστιο «Τέρας του θυμού». Με έντονα χρώματα, δυνατές γραμμές και μεγάλες κινήσεις, ξεσπάσαμε δημιουργικά και εκφράσαμε όλα όσα μας βαραίνουν όταν θυμώνουμε.

Και τότε έγινε κάτι μαγικό…

Αποφασίσαμε να μικρύνουμε το τέρας! Συζητήσαμε ξανά, πήραμε ανάσες και σκεφτήκαμε πώς νιώθουμε τώρα. Το μεγάλο, τρομακτικό τέρας άρχισε να γίνεται μικρότερο, πιο ήρεμο, πιο διαχειρίσιμο.

Στο τέλος, κάθε παιδί ζωγράφισε τον εαυτό του και το πώς αισθάνεται τώρα: πιο ήρεμο, πιο χαρούμενο, πιο δυνατό. Γιατί καταλάβαμε όλοι μαζί πως ο θυμός είναι ένα φυσιολογικό συναίσθημα, δεν είναι ούτε κακό ούτε λάθος. Αυτό που έχει σημασία είναι πώς τον διαχειριζόμαστε.

Όταν εκφράζουμε τα συναισθήματά μας με ασφάλεια και σεβασμό, τότε ακόμη και ο πιο «μεγάλος θυμός» μπορεί να μικρύνει.

# data[].attributes.headline
Βλέπουμε ή απλώς κοιτάζουμε; 2ο Δημοτικό Σχολείο Μουρικίου 

# data[].attributes.subject
Βλέπουμε ή απλώς κοιτάζουμε; 2ο Δημοτικό Σχολείο Μουρικίου 

# data[].attributes.body
Διαβάσαμε το βιβλίο «Τι κοιτάζουν;» της Αγγελικής Μπόζου, μαζίμε την κ. Καλμανίδου Σοφία και αρχίσαμε να σκεφτόμαστε κάτι πολύ ενδιαφέρον: Είναι άραγε το ίδιο το κοιτάζω με το βλέπω;

Στην αρχή είπαμε πως ναι… αλλά μετά αλλάξαμε γνώμη! Το κοιτάζω είναι όταν στρέφω τα μάτια μου κάπου. Το βλέπω όμως είναι όταν προσέχω, φαντάζομαι και καταλαβαίνω καλύτερα αυτό που έχω μπροστά μου.

Θυμηθήκαμε και ένα κομμάτι από το βιβλίο “Ο Μικρός Πρίγκιπας”. Οι μεγάλοι έβλεπαν ένα καπέλο, αλλά στην πραγματικότητα ήταν ένας ελέφαντας μέσα σε έναν βόα! Εκεί καταλάβαμε ότι οι μεγάλοι πολλές φορές κοιτάζουν, ενώ τα παιδιά βλέπουν με τη φαντασία τους.

Μετά κάναμε κάτι ακόμα πιο ωραίο. Κοιτάξαμε ένα αυγό. Ένα απλό αυγό… ή μήπως όχι;

Ξαφνικά το αυγό άρχισε να μεταμορφώνεται…έγινε κοτοπουλάκι, ελέφαντας, μπάλα του ράγκμπι, καφές, άνθρωπος, μάτι, γάτα, πλανήτης… ακόμα και μπαμπάς!

Καταλάβαμε πως όταν «βγαίνουμε έξω από το κουτί» και αφήνουμε τη φαντασία μας ελεύθερη, όλα μπορούν να γίνουν κάτι διαφορετικό.

Τελικά… δεν φτάνει μόνο να κοιτάζουμε. Πρέπει και να βλέπουμε!

Καταλάβαμε πως όταν «βγαίνουμε έξω από το κουτί» και αφήνουμε τη φαντασία μας ελεύθερη, όλα μπορούν να γίνουν κάτι διαφορετικό.

Τελικά… δεν φτάνει μόνο να κοιτάζουμε. Πρέπει και να βλέπουμε!

# data[].attributes.headline
Αποσυνδεόμαστε από τις οθόνες, συνδεόμαστε μεταξύ μας 2ο Δημοτικό Σχολείο Μουρικίου 

# data[].attributes.subject
Αποσυνδεόμαστε από τις οθόνες, συνδεόμαστε μεταξύ μας 2ο Δημοτικό Σχολείο Μουρικίου 

# data[].attributes.body
Την αφορμή για τη σημερινή μας συζήτηση έδωσε ένα βιβλίο που μας έκανε να σκεφτούμε λίγο παραπάνω: «Η Απο-συνδεδεμένη οικογένεια». Μετά από την ανάγνωση, μιλήσαμε για κάτι που αφορά όλους μας καθημερινά – τη χρήση των κινητών τηλεφώνων και των οθονών γενικότερα.

Αναρωτηθήκαμε πόσο χρόνο περνάμε μπροστά σε μια οθόνη: μόνοι μας, με φίλους, αλλά και με την οικογένειά μας. Είναι τελικά ο χρόνος αυτός ποιοτικός; Μας φέρνει πιο κοντά ή μήπως μας απομακρύνει;

Η συζήτηση άνοιξε και πήρε πολλές όμορφες κατευθύνσεις. Τα παιδιά εξέφρασαν σκέψεις, εμπειρίες και συναισθήματα, ενώ στη συνέχεια ζωγράφισαν και έγραψαν τι είναι αυτό που θα τα έκανε να αποσυνδεθούν από τις οθόνες.

Οι απαντήσεις τους ήταν απλές, αληθινές και γεμάτες νόημα:ένα επιτραπέζιο παιχνίδι, ένα παζλ, η συζήτηση με τους δικούς μας ανθρώπους, η βοήθεια στις δουλειές, η ζωγραφική, οι βόλτες στη φύση, το χωράφι, τα ταξίδια και οι κοινές εμπειρίες.

Μέσα από τη δράση αυτή καταλάβαμε πως, όσο ελκυστικές κι αν είναι οι οθόνες, τίποτα δεν μπορεί να αντικαταστήσει την ανθρώπινη επαφή, το παιχνίδι, τη δημιουργία και τον χρόνο που περνάμε μαζί.

Ίσως τελικά η «αποσύνδεση» από τις οθόνες να είναι ένας τρόπος να συνδεθούμε καλύτερα μεταξύ μας. Και αυτό είναι ένα μάθημα ζωής που αξίζει να θυμόμαστε, μικροί και μεγάλοι.

# data[].attributes.headline
Ταξιδεύοντας με το περίπτερο… με οδηγό τη χαρά

# data[].attributes.subject
Ταξιδεύοντας με το περίπτερο… με οδηγό τη χαρά

# data[].attributes.body
Καθίσαμε ήσυχοι και η κ. Καλμανίδου Σοφία μας διάβασε το βιβλίο «Ταξίδια με το περίπτερο» και, όταν ήρθε η στιγμή, κλείσαμε τα μάτια. Το σχολείο μας χάθηκε και μπροστά μας άνοιξαν δρόμοι. Το περίπτερο έγινε το μέσο που μας πήρε μακριά, εκεί όπου ήθελε ο καθένας.
Όταν ανοίξαμε τα μάτια μας, κάποια παιδιά φόρεσαν το περίπτερο και πιάσαμε τα νήματα, τα απλώσαμε στο πάτωμα και σιγά σιγά έγιναν δρόμοι. Δρόμοι που ξεκινούσαν από μια αφετηρία και οδηγούσαν σε έναν προορισμό, με στάσεις ενδιάμεσες, όπως ακριβώς στα ταξίδια μας. Περπατήσαμε πάνω τους, σταματήσαμε, συνεχίσαμε, χαθήκαμε και ξαναβρήκαμε τον δρόμο μας.  Άλλοτε γελούσαμε, άλλοτε μέναμε σιωπηλοί για να ακούσουμε. Ταξιδέψαμε στη Γαλλία, περπατήσαμε στην Αθήνα, μπήκαμε σε ένα μαγικό δάσος και φτάσαμε μέχρι την Κορέα.
Η χαρά ήταν παντού: στα χαμόγελα, στις αφηγήσεις, στα βήματα πάνω στα νήματα. Και κάπου εκεί συνειδητοποιήσαμε κάτι πολύ σημαντικό: τη χαρά μπορείς να τη βρεις ακόμη και κλεισμένος σε ένα περίπτερο, γιατί το μυαλό δεν σταματά να ονειρεύεται.
Σήμερα μάθαμε ότι ένα βιβλίο μπορεί να ανοίξει δρόμους και ότι, όταν αφήνουμε τη φαντασία και τη χαρά να μας οδηγούν, γίνεται ένα μικρό, αξέχαστο ταξίδι.

# data[].attributes.headline
"Φίλοι δεμένοι με κλωστή " της Ελένης Γεωργοστάθη 2ο Δημοτικό Σχολείο Μουρικίου 

# data[].attributes.subject
"Φίλοι δεμένοι με κλωστή " της Ελένης Γεωργοστάθη 2ο Δημοτικό Σχολείο Μουρικίου 

# data[].attributes.body
Με αφορμή το βιβλίο «Φίλοι δεμένοι με κλωστή» της Ελένης Γεωργοστάθη, υποδεχτήκαμε τους νέους μας μαθητές και καλωσορίσαμε τη νέα χρονιά με έναν τρόπο διαφορετικό, ζεστό και βαθιά ανθρώπινο.

Η ιστορία έγινε το νήμα που μας ένωσε. Μέσα από τις σελίδες του βιβλίου μιλήσαμε για τις αλλαγές που όλοι κάποτε βιώνουμε: τα σχολεία που αφήσαμε πίσω μας, τους φίλους που αποχωριστήκαμε, τις νέες αρχές που μας γεμίζουν προσμονή αλλά και αγωνία. Δώσαμε χώρο και φωνή στα συναισθήματα της θλίψης του αποχωρισμού, του άγχους, της αβεβαιότητας, αλλά και της ελπίδας.

Ξετυλίξαμε τη δική μας ιστορία. Τα παιδιά μοιράστηκαν αναμνήσεις, τόπους που επισκέφτηκαν, μέρη που αγάπησαν και άλλα που θα ήθελαν να μείνουν για πάντα. Με νήματα στα χέρια, ξετυλίχτηκαν σκέψεις και συναισθήματα∙ οι κλωστές μπερδεύτηκαν, όπως συχνά μπερδεύονται και οι διαδρομές μας στη ζωή.

Κι όμως, μέσα σε αυτό το μπέρδεμα, κάτι έμεινε σταθερό: η ανάγκη για φιλία, αποδοχή, σύνδεση. Όπως και στο βιβλίο, έτσι και στο δικό μας σχολείο, οι κλωστές έγιναν σύμβολο των δεσμών που δημιουργούνται, των σχέσεων που χτίζονται σιγά σιγά, με εμπιστοσύνη και μοίρασμα.

Με αυτό το ταξίδι ξεκινήσαμε τη νέα χρονιά: δεμένοι όχι με φόβο, αλλά με νήματα κατανόησης, ενσυναίσθησης και συνεργασίας. Γιατί, τελικά, όσο κι αν αλλάζουν οι τόποι και οι συνθήκες, οι φίλοι “όταν είναι δεμένοι με κλωστή” παραμένουν πάντα κοντά στην καρδιά μας.

# data[].attributes.headline
Πέτρος Μπουλούμπασης

# data[].attributes.subject
Πέτρος Μπουλούμπασης

# data[].attributes.body
📌4η Διαδικτυακή επιμορφωτική συνάντηση των Λογοτεχνικών Γραμμών

🎨Πέτρος Μπουλούμπασης

Γεννήθηκε στην Αθήνα.

Αποφοίτησε από τη Σχολή Γραφιστικής του Τ.Ε.Ι. Αθηνών.

Εικονογραφήσεις του έχουν εκτεθεί και εκδοθεί σε: Ελλάδα, Η.Π.Α, Ισπανία, Γερμανία, Αγγλία, Ιαπωνία, Αυστραλία,

Γαλλία, Κορέα, Βέλγιο, Ιράν, Τουρκία, Σλοβακία, Καναδά.

Έχει τιμηθεί με επαίνους και βραβεία, μεταξύ των οποίων το "Κρατικό Βραβείο Εικονογράφησης 2007".

Υποψήφιος για το διεθνές βραβείο ALMA (Astrid Lindgren Memorial Awards) 2025

# data[].attributes.headline
Θεοδώρα Κατσιφή

# data[].attributes.subject
Θεοδώρα Κατσιφή

# data[].attributes.body
📌4η Διαδικτυακή επιμορφωτική συνάντηση των Λογοτεχνικών Γραμμών

✍Θεοδώρα Κατσιφή

Η Θεοδώρα Κατσιφή είναι συγγραφέας, σεναριογράφος και απόφοιτη της Δραματικής Σχολής Θεάτρου Τέχνης Καρόλου Κουν.

Έχει διακριθεί με το THE BRAW Amazing Bookshelf – Bologna Ragazzi Award 2025, το IBBY Hellas 2022, το Βραβείο του λογοτεχνικού περιοδικού ΑΝΑΓΝΩΣΤΗΣ 2022 και το Βραβείο του λογοτεχνικού περιοδικού ΧΑΡΤΗ 2021, ενώ βιβλία της έχουν συμπεριληφθεί στη βραχεία λίστα των Κρατικών Βραβείων Παιδικού Βιβλίου 2022, του IBBY Hellas 2026, του Αναγνώστη 2018 και 2023, στη Χρυσή Λίστα Elniplex (2022, 2023, 2024, 2025, 2026), και του ηλεκτρονικού περιοδικού Κόκκινη Αλεπού (2026).

Είναι ιδρύτρια της πρωτοβουλίας για την παιδική λογοτεχνία, τις ιδέες, τα παιδιά και τους ανθρώπους της, «το μικρό», ενώ παράλληλα με τη συγγραφική της δραστηριότητα σχεδιάζει και υλοποιεί εργαστήρια δημιουργικής γραφής για παιδιά και ενήλικες.

Εργοβιογραφία: Ο ΜΑΞΙΜΟΣ ΕΙΝΑΙ ΔΥΝΑΤΟΣ, σε εικονογράφηση Πέτρου Μπουλούμπαση (εκδ. Καλειδοσκόπιο) | Η ΤΡΟΜΕΡΗ ΜΙΡΑΝΤΑ, σε εικονογράφηση Πετρούλας Κρίγκου (εκδ. Μικρή Σελήνη) | ΣΗΜΕΡΑ ΕΙΝΑΙ Η ΜΕΡΑ, σε εικονογράφηση Θέντας Μιμιλάκη (εκδ. Καλειδοσκόπιο) | ΓΚΟΥΡΙ ΣΗΜΑΙΝΕΙ ΠΕΤΡΑ, σε εικονογράφηση Πατρίτσια - Ευγενίας Δεληγιάννη (εκδ. Καλειδοσκόπιο) |ΤΟ ΜΠΛΕ ΑΔΙΑΒΡΟΧΟ και Η ΚΙΤΡΙΝΗ ΣΗΜΑΔΟΥΡΑ σε εικονογράφηση Ίρις Σαμαρτζή (εκδ. Ηλίβατον).

# data[].attributes.headline
Νικολέτα Καπίλλα

# data[].attributes.subject
Νικολέτα Καπίλλα

# data[].attributes.body
📌4η Διαδικτυακή επιμορφωτική συνάντηση των Λογοτεχνικών Γραμμών

✍Νικολέτα Καπίλλα

Η Νικολέτα Καπίλλα είναι απόφοιτος του Τμήματος Επιστημών της Αγωγής του Πανεπιστημίου Κύπρου. Εργάζεται ως εκπαιδευτικός σε δημοτικά σχολεία της Κύπρου, προωθώντας τη φιλαναγνωσία στο πλαίσιο του Αναλυτικού Προγράμματος, μέσα από διάφορες δράσεις και προγράμματα (eTwinning, Δίκτυο Σχολείων Φιλαναγνωσίας, κ.α.).

Κυκλοφορούν τα βιβλία της «Επτά συν μία ιστορίες για ένα κορίτσι» (Εκδόσεις Κέδρος, 2025), «Η χρονιά που όλα έγιναν γκρι» (Εκδόσεις Κέδρος 2023), «Η κυρία Γενναιοδώρα» (ΒΙΒΛΙΟΣΚΟΠΙΟ, 2022), «Έξυπνα ηλεκτρονικά VS έξυπνα βιβλία» (ΕΛΛΗΝΟΕΚΔΟΤΙΚΗ, 2021) και «Μια φορά και ένας Ρο!» (iWrite, 2019).

Έχει διακριθεί στους διαγωνισμούς της Γυναικείας Λογοτεχνικής Συντροφιάς, του Κυπριακού Συνδέσμου Παιδικού Νεανικού Βιβλίου ενώ τα εφηβικά της βιβλία έχουν συμπεριληφθεί στις βραχείες λίστες των βραβείων του Ελληνικού Κύκλου Παιδικού Βιβλίου και στη Χρυσή Λίστα Elniplex.

Είναι η συντονίστρια των δράσεων της Παιδικής Λέσχης Ανάγνωσης Αμμοχώστου που λειτουργεί στο Κέντρο Προσφοράς και Αγάπης Άγιος Χριστόφορος φιλοξενώντας συγγραφείς από Ελλάδα και Κύπρο για εργαστήρια δημιουργικής γραφής και φιλαναγνωσίας.

# data[].attributes.headline
Αγάπη Τερζοπούλου

# data[].attributes.subject
Αγάπη Τερζοπούλου

# data[].attributes.body
📌4η Διαδικτυακή επιμορφωτική συνάντηση των Λογοτεχνικών

💞Αγάπη Τερζοπούλου

Είμαι η Αγάπη Τερζοπούλου, Ψυχολόγος Α.Π.Θ., με μεταπτυχιακή εξειδίκευση στη Διαχείριση Γήρανσης και χρόνιων νοσημάτων και υποψήφια Διδακτόρισσα Κοινωνιολογίας στο Πανεπιστήμιο Αιγαίου. Συγχρόνως εκπαιδεύομαι στο Ψυχόδραμα και το Κοινωνιόδραμα στο Κέντρο Μελέτης και εφαρμογής του Ψυχοδράματος και Κοινωνιοδράματος "Τόπος.Θέση" της Σοφίας Συμεωνίδου. Από το 2013-2018 εργαζόμουν στα γραφεία ψυχοκοινωνικής στήριξης και σε σχολικές μονάδες του Δήμου Εορδαίας με το καθεστώς κοινωφελούς εργασίας. Από το 2020 εργάζομαι στην Ψυχογηριατρική Εταιρεία "Νέστωρ" στο Κέντρο Ημέρας για την άνοια στην Κοζάνη και ταυτόχρονα διατηρώ το ιδιωτικό μου γραφείο (Ψυχής έργον) στην Πτολεμαΐδα.

# data[].attributes.headline
4η Διαδικτυακή Συνάντηση 

# data[].attributes.subject
4η Διαδικτυακή Συνάντηση 

# data[].attributes.attachment_link.title
4Η ΣΥΝΑΝΤΗΣΗ.mp4

# data[].attributes.headline
4η Διαδικτυακή Συνάντηση 

# data[].attributes.subject
4η Διαδικτυακή Συνάντηση 

# data[].attributes.attachment_caption
10ο ΔΗΜΟΤΙΚΟ ΣΧΟΛΕΙΟ ΑΛΕΞΑΝΔΡΟΥΠΟΛΗΣ_ΑΘΑΝΑΣΙΑ ΤΣΟΛΑΚΑΚΗ, ΑΝΝΑ ΜΙΧΑΗΛ, ΠΕΛΑΓΙΑ ΑΠΟΣΤΟΛΙΔΟΥ, ΙΛΛΟΝΑ ΣΠΥΡΛΙΑΔΟΥ

# data[].attributes.headline
10ο ΔΗΜΟΤΙΚΟ ΣΧΟΛΕΙΟ ΑΛΕΞΑΝΔΡΟΥΠΟΛΗΣ_ΑΘΑΝΑΣΙΑ ΤΣΟΛΑΚΑΚΗ, ΑΝΝΑ ΜΙΧΑΗΛ, ΠΕΛΑΓΙΑ ΑΠΟΣΤΟΛΙΔΟΥ, ΙΛΛΟΝΑ ΣΠΥΡΛΙΑΔΟΥ

# data[].attributes.subject
10ο ΔΗΜΟΤΙΚΟ ΣΧΟΛΕΙΟ ΑΛΕΞΑΝΔΡΟΥΠΟΛΗΣ_ΑΘΑΝΑΣΙΑ ΤΣΟΛΑΚΑΚΗ, ΑΝΝΑ ΜΙΧΑΗΛ, ΠΕΛΑΓΙΑ ΑΠΟΣΤΟΛΙΔΟΥ, ΙΛΛΟΝΑ ΣΠΥΡΛΙΑΔΟΥ

# data[].attributes.body
Δίκτυο Φιλαναγνωσίας

Επίσκεψη στο 1ο Δημοτικό Σχολείο Αλεξανδρούπολης

Οι μαθητές/τριες και οι εκπαιδευτικοί των τμημάτων Β2, Γ1 και Γ2 συμμετέχουν στο δίκτυο Φιλαναγνωσίας της Δημοτικής Βιβλιοθήκης Πτολεμαΐδας με τίτλο «Λογοτεχνικές Διαδρομές στα Συναισθήματα». Στο πλαίσιο αυτό  την Παρασκευή 8 Μαΐου πραγματοποιήθηκε επίσκεψη στο 1ο Δημοτικό Σχολείο Αλεξανδρούπολης. Πρόκειται για τη δεύτερη κατά σειρά συνεργατική δράση ανάμεσα σε 1ο, 10ο και Ειδικό Δημοτικό Σχολείο Αλεξανδρούπολης.

Το σχολείο μας παρουσίασε στους υπόλοιπους μαθητές/τριες το βιβλίο: «Η μικρή αλχημίστρια» της Κατερίνας Κρις. Οι μαθητές/τριες  μέσα από τεχνικές όπως την παραδοσιακή ιαπωνική μορφή αφήγησης kamishibai, ζωγραφική απεικόνιση, κατασκευές, διεξαγωγή πειραμάτων, συγγραφή και αφήγηση των δικών τους συναισθηματικών ελιξίριων γνώρισαν στους υπόλοιπους μαθητές/τριες  την «Μικρή αλχημίστρια». Έδειξαν πώς μπορούν να μετουσιωθούν τα αρνητικά συναισθήματα όπως ο θυμός, η στενοχώρια, η ζήλια, η ανυπομονησία σε άλλα θετικά συναισθήματα.

Η «Μικρή αλχημίστρια» φανέρωσε όλα τα «μυστικά» της, τα «αντίδοτά» της, όπως τα χαμόγελα, τις αγκαλιές, την προσπάθεια, την υποστήριξη και κυρίως την υπενθύμιση πως το σημαντικότερο είναι να ζει κανείς τα δικά του όνειρα και όχι τα όνειρα των άλλων!

# data[].attributes.attachment_caption
Όλα τα συναισθήματα είναι χρήσιμα!

# data[].attributes.headline
Ιδ.Νηπιαγωγειο Στρουμφάκια 

# data[].attributes.subject
Ιδ.Νηπιαγωγειο Στρουμφάκια 

# data[].attributes.body
Χωρίς τα γράμματα δεν θα υπήρχαν λέξεις, χωρίς τις λέξεις δεν θα υπήρχαν ιστορίες και χωρίς ιστορίες δεν θα υπήρχαν τα βιβλία. Έτσι, θα έλειπε από όλους μας η φαντασία, η δημιουργικότητα και η χαρά της ανάγνωσης.Με αφορμή την Παγκόσμια Ημέρα Βιβλίου, φτιάξαμε τον δικό μας σελιδοδείκτη για να μη χάνουμε ποτέ τη σελίδα της ιστορίας μας και δημιουργήσαμε ένα μεγάλο βιβλίο που μέσα του έκρυβε όλες τις όμορφες λέξεις, καθώς και το «σ’ αγαπώ» σε πολλές γλώσσες του κόσμου.Μέσα από τη δράση μας, συζητήσαμε για τα θετικά συναισθήματα που μας χαρίζουν οι λέξεις και τα βιβλία, αλλά και για τα πιο δύσκολα συναισθήματα, καταλήγοντας πως όλα έχουν τη δική τους αξία. Χωρίς λύπη δεν θα γνωρίζαμε τη χαρά, χωρίς θυμό δεν θα καταλαβαίναμε την ηρεμία, και το αντίστροφο.Τα παιδιά απόλαυσαν ιδιαίτερα τη δημιουργία του βιβλίου, αναβίωσαν όλα τα συναισθήματα και κατανόησαν πόσο σημαντική είναι η ισορροπία τους στην καθημερινή ζωή.

# data[].attributes.attachment_caption
Η νεράιδα της φύσης μας μαθαίνει τα συναισθήματα χαρά και αγάπη!

# data[].attributes.headline
Ιδ.Νηπιαγωγειο Στρουμφάκια 

# data[].attributes.subject
Ιδ.Νηπιαγωγειο Στρουμφάκια 

# data[].attributes.body
Μέσα από αριστοτελικά παιχνίδια και βιωματικές δράσεις, γνωρίσαμε τις Δρυάδες, τις νεράιδες της φύσης, και ταξιδέψαμε στον μαγικό κόσμο του δάσους και της φαντασίας. Συναντήσαμε μια νεράιδα της φύσης και ακούσαμε προσεκτικά όσα είχε να μας ψιθυρίσει. Εκείνη μας ζήτησε να γεμίσουμε τον κόσμο με αγάπη, χαρά και όμορφα συναισθήματα.

Έτσι, ο κήπος του σχολείου μας γέμισε χαμόγελα, γέλια, παιχνίδια και πολύχρωμες καρδιές, καθώς μικροί και μεγάλοι ενώσαμε τη θετική μας ενέργεια για να ευχαριστήσουμε τη νεράιδα της φύσης και να της δείξουμε πόσο αγαπάμε και φροντίζουμε το περιβάλλον γύρω μας.

Μέσα από αυτή τη δράση, τα παιδιά ανέπτυξαν τη δημιουργικότητα τους, τη συνεργασία και την ομαδικότητα, εκφράζουν συναισθήματα με ελεύθερο και βιωματικό τρόπο, ενώ παράλληλα έγιναν ένα με τη φύση καλλιεργώντας το σεβασμό προς αυτήν!

# data[].attributes.attachment_caption
Ενσυναίσθηση 

# data[].attributes.headline
Ιδ.Νηπιαγωγειο Στρουμφάκια 

# data[].attributes.subject
Ιδ.Νηπιαγωγειο Στρουμφάκια 

# data[].attributes.body
Με αφορμή τη συμμετοχή μας στο πρόγραμμα «Ήρωες ΧΟΠΑ», τα παιδιά γνώρισαν βασικούς τρόπους αντίδρασης και συμπεριφοράς σε καταστάσεις έκτακτης ανάγκης, κατανοώντας πόσο σημαντικό είναι να μπορούν να βοηθούν και να συνεργάζονται με τους μεγάλους όταν χρειαστεί.Μπορει κάτι τέτοιο να μας δημιουργεί αρνητικά συναισθήματα όμως ξέρουμε ότι χωρίς αυτά δεν θα υπήρχαν ούτε τα θετικά και το αντίστροφο!

Διαβάσαμε το βιβλίο που μας έστειλαν οι «Ήρωες ΧΟΠΑ» και μάθαμε τα τηλέφωνα έκτακτης ανάγκης, κατανοώντας πότε και γιατί τα χρησιμοποιούμε. Μέσα από συζήτηση και βιωματικές δραστηριότητες, τα παιδιά ήρθαν σε επαφή με αξίες όπως η υπευθυνότητα, η βοήθεια προς τον

συνάνθρωπο και η σημασία της ψυχραιμίας σε δύσκολες στιγμές.

Η συμμετοχή σε τέτοιες δράσεις δεν προσφέρει μόνο γνώση και συνεργασία, αλλά καλλιεργεί και την ενσυναίσθηση, μια αξία ιδιαίτερα σημαντική για τη ζωή του ανθρώπου, που αν δεν την κατακτήσουμε στην παιδική μας ηλικία δεν θα την έχουμε ποτέ!

# data[].attributes.attachment_caption
Τα σύμβολα διηγούνται μια ιστορία!

# data[].attributes.headline
Ιδ.Νηπιαγωγειο Στρουμφάκια 

# data[].attributes.subject
Ιδ.Νηπιαγωγειο Στρουμφάκια 

# data[].attributes.body
Εμπνευσμένοι από το βιβλίο «Τα Φλαφ της Ευτυχίας», φτιάξαμε τη δική μας συμβολική ιστορία. Το βιβλίο μιλά με τρυφερό τρόπο για τις μικρές πράξεις καλοσύνης, αγάπης και φροντίδας που χαρίζουν χαρά στους ανθρώπους και κάνουν τον κόσμο πιο όμορφο και φωτεινό.

Η εικονογράφος Warja lavater έλεγε ιστορίες μέσα από τα σχήματα, από διάφορα σύμβολα! Διαβασαμε λοιπόν κι εμείς το βιβλίο και ονομάσαμε το κάθε σχήμα με τους ήρωες και τις λέξεις που θα μας βοηθούσαν να διαβάσουμε μετά μόνοι την ιστορία και φτιάξαμε το σχηματοπαραμύθι!!!Μέσα από αυτή τη δράση, τα παιδιά ανέπτυξαν τη φαντασία και τη δημιουργικότητά τους, καλλιέργησαν τον προφορικό λόγο και την αφηγηματική τους ικανότητα, ενώ παράλληλα εξασκήθηκαν στη συμβολική σκέψη, τη συνεργασία και την έκφραση συναισθημάτων μέσα από εναλλακτικούς τρόπους επικοινωνίας!

# data[].attributes.attachment_caption
Ο θυμός... φοβάται!

# data[].attributes.headline
Ιδ.Νηπιαγωγειο Στρουμφάκια 

# data[].attributes.subject
Ιδ.Νηπιαγωγειο Στρουμφάκια 

# data[].attributes.body
Με αφορμή την Παγκόσμια Ημέρα κατά του Σχολικού Εκφοβισμού, διαβάσαμε ένα υπέροχο βιβλίο που, μέσα από δυνατές εικόνες και συμβολικά μηνύματα, μας έδειξε πώς κάποιος που προκαλεί αρνητικά συναισθήματα στους άλλους «μεταμορφώνεται» σε λιοντάρι, αφήνοντας τον θυμό να τον κυριεύσει. Μέσα από την ιστορία κατανοήσαμε πως ο ανεξέλεγκτος θυμός μπορεί να επηρεάσει όλους μας και να οδηγήσει σε συμπεριφορές που πληγώνουν τους άλλους.Συζητήσαμε τρόπους διαχείρισης του θυμού, εκφράσαμε τις σκέψεις και τα συναισθήματά μας και όλοι μαζί, δημιουργήσαμε το δικό μας σύνθημα φιλίας, στέλνοντας ένα δυνατό μήνυμα ενάντια στο bullying και υπέρ της φιλίας, της αποδοχής και του σεβασμού.Μέσα από αυτή τη δράση, τα παιδιά έμαθαν να αναγνωρίζουν και να διαχειρίζονται τα συναισθήματά τους καλλιεργούν καθώς άρχισαν να αποκτούν ενσυναίσθηση!

# data[].attributes.attachment_caption
Μικροί ηθοποιοί 

# data[].attributes.headline
Ιδ.Νηπιαγωγειο Στρουμφάκια 

# data[].attributes.subject
Ιδ.Νηπιαγωγειο Στρουμφάκια 

# data[].attributes.body
Ο βοηθός της τάξης μας ο σκύλος Σοφοκλής μπήκε πίσω από το κουκλοθέατρο και μας διηγήθηκε μια ιστορία που μας δημιούργησε ανησυχία και αρνητικά συναισθήματα!Μάθαμε πως η κακή συμπεριφορά προκαλεί μόνο λύπη και σε αυτόν που την έχει και στον άλλον που τη δέχεται. Μιλήσαμε για τα αρνητικά συναισθήματα και δραματοποίησαμε ένα κομμάτι του παραμυθιού!Το παραμύθι μιλούσε για το bullying και πώς μπορούμε να το αντιμετωπίσουμε χωρίς να γίνουμε κι εμείς λύκοι!

# data[].attributes.headline
Ιδ.Νηπιαγωγειο Στρουμφάκια 

# data[].attributes.subject
Ιδ.Νηπιαγωγειο Στρουμφάκια 

# data[].attributes.body
Δίνοντας ένα μπαλάκι ο ένας στον άλλον με τη σειρά λέγαμε όμορφες λέξεις και φράσεις που φτιάχνουν τη διάθεσή μας! Έπειτα μάθαμε αυτές τις λέξεις στα αγγλικά, λέξεις που γεμίζουν την καθημερινότητά μας με θετικά συναισθήματα. Στη συνέχεια, δημιουργήσαμε το «Βάζο της Καλοσύνης», μέσα στο οποίο τα παιδιά θα τοποθετούν κάθε μέρα μια όμορφη λέξη ή μια ευγενική φράση που χρησιμοποίησαν.Τα παιδιά ενισχύουν το λεξιλόγιό τους στα αγγλικά, καλλιεργούν την ενσυναίσθηση και τη θετική επικοινωνία, ενώ παράλληλα μαθαίνουν να εκφράζουν την καλοσύνη, τον σεβασμό και τα όμορφα συναισθήματά τους στην καθημερινή τους ζωή.

# data[].attributes.attachment_caption
Το βιβλίο μας!

# data[].attributes.headline
Ιδ.Νηπιαγωγειο Στρουμφάκια 

# data[].attributes.subject
Ιδ.Νηπιαγωγειο Στρουμφάκια 

# data[].attributes.body
Αφού παίξαμε όλοι μαζί ένα επιτραπέζιο Montessori δημιουργίας ιστοριών, συζητήσαμε για τη βασική δομή μιας αφήγησης

— αρχή, μέση και τέλος και ακολουθήσαμε τη δική μας λογοτεχνική διαδρομή!Δημιουργήσαμε όλοι μαζί το δικό μας βιβλίο, το οποίο μιλούσε για την αγάπη, τη διαφορετικότητα και τον σεβασμό.Τα παιδιά συγκεντρώθηκαν, έβαλαν τις σκέψεις στη σειρά κι ο καθένας συνέχιζε να λέει την ιστορία από εκεί που σταματούσε ο άλλος!Τέλος γίναμε εικονογράφοι της ιστορίας μας και φτιάξαμε το βιβλίο μας!

# data[].attributes.headline
«ο Κύκλος Συναισθημάτων»

# data[].attributes.subject
«ο Κύκλος Συναισθημάτων»

# data[].attributes.body
Η τελευταία βιωματική δράση με στόχο την αναγνώριση, την έκφραση και τη διαχείριση των συναισθημάτων των μαθητών ήταν «ο Κύκλος Συναισθημάτων».

Κατά τη διάρκεια της δράσης, οι μαθητές κλήθηκαν να επιλέξουν το συναίσθημα που αντιπροσώπευε περισσότερο τη συναισθηματική τους κατάσταση τη δεδομένη στιγμή. Μέσα από τον «κύκλο συναισθημάτων» είχαν την ευκαιρία να εκφράσουν πώς αισθάνονται, να μοιραστούν προσωπικές εμπειρίες και να συνδέσουν τα συναισθήματά τους με καταστάσεις της καθημερινής τους ζωής.

Η δραστηριότητα έδωσε στα παιδιά τη δυνατότητα να αναγνωρίσουν ότι όλα τα συναισθήματα είναι φυσιολογικά και σημαντικά, ενώ παράλληλα συζήτησαν εναλλακτικούς τρόπους αντίδρασης και διαχείρισης δύσκολων καταστάσεων. Μέσα από τον διάλογο και την αλληλεπίδραση με την ομάδα, οι μαθητές ενίσχυσαν την ενσυναίσθηση, την αυτογνωσία και τις δεξιότητες επικοινωνίας.

# data[].attributes.headline
Τα συναισθήματα ταξιδεύουν στον κινηματογράφο...

# data[].attributes.subject
Τα συναισθήματα ταξιδεύουν στον κινηματογράφο...

# data[].attributes.body
Από το ταξίδι μας στα συναισθήματα δε θα μπορούσε να λείπει και ο κινηματογράφος. Αξιοποιώντας υλικό από το πρόγραμμα «Βλέπω και Συζητώ», οι μαθητές συμμετείχαν στην παρακολούθηση ντοκιμαντέρ και ταινιών μικρού μήκους με θεματολογία που αφορούσε τα συναισθήματα και τις εμπειρίες των εφήβων. Μέσα από επιλεγμένο οπτικοακουστικό υλικό, τα παιδιά είχαν την ευκαιρία να προβληματιστούν γύρω από ζητήματα όπως η φιλία, η αποδοχή, το άγχος, η μοναξιά, η αυτοεκτίμηση και οι διαπροσωπικές σχέσεις.

Μετά την προβολή των ταινιών ακολούθησε συζήτηση και ανταλλαγή απόψεων σε κλίμα ασφάλειας και σεβασμού, όπου οι μαθητές εξέφρασαν σκέψεις, συναισθήματα και προσωπικούς προβληματισμούς. Μέσα από τον διάλογο αναγνώρισαν κοινές εμπειρίες, κατανόησαν καλύτερα τα συναισθήματα των άλλων και ανέπτυξαν δεξιότητες ενσυναίσθησης και ενεργητικής ακρόασης.

Η δράση συνέβαλε ουσιαστικά στην ενίσχυση της συναισθηματικής έκφρασης και της κριτικής σκέψης, ενώ παράλληλα βοήθησε τους μαθητές να αντιληφθούν τη σημασία της επικοινωνίας, της αποδοχής και της ψυχικής ενδυνάμωσης στην εφηβική ζωή.

# data[].attributes.headline
"Η κούκλα των Συναισθημάτων"

# data[].attributes.subject
"Η κούκλα των Συναισθημάτων"

# data[].attributes.body
Επόμενος σταθμός στις Λογοτεχνικές διαδρομές στα συναισθήματα ήταν η κατασκευής κούκλας, αξιοποιώντας εφημερίδες και ανακυκλώσιμα υλικά. Η δραστηριότητα πραγματοποιήθηκε με αφορμή την αφήγηση του παραμυθιού "Το ξενοδοχείο των συναισθημάτων" και την έμπνευση και καθοδήγηση από το Εικαστικό Θέατρο Κούκλας «Πράσσειν Άλογα» και το πρόγραμμα «Κουκλοπαίζουμε», δίνοντας στα παιδιά την ευκαιρία να εκφραστούν μέσα από την τέχνη και το θεατρικό παιχνίδι.

Κατά τη διάρκεια της δράσης, οι μαθητές συνεργάστηκαν, πειραματίστηκαν με διαφορετικά υλικά και δημιούργησαν τις δικές τους μοναδικές κούκλες, δίνοντάς τους χαρακτηριστικά, συναισθήματα προσωπικότητα και φυσικά ο καθένας το όνομα από το συναίσθημα που τον εκφράζει περισσότερο. Μέσα από τη διαδικασία της κατασκευής και της εμψύχωσης της κούκλας, τα παιδιά εξέφρασαν σκέψεις και συναισθήματα, ενίσχυσαν τη φαντασία και τη δημιουργικότητά τους και ανέπτυξαν δεξιότητες επικοινωνίας και συνεργασίας.

Η κούκλα λειτούργησε ως μέσο έκφρασης και συναισθηματικής αποφόρτισης, βοηθώντας τους μαθητές να μιλήσουν πιο ελεύθερα για τις εμπειρίες και τα συναισθήματά τους μέσα σε ένα ασφαλές και υποστηρικτικό περιβάλλον. Η δράση συνέβαλε ουσιαστικά στην καλλιέργεια της ενσυναίσθησης, της αυτοέκφρασης και της ομαδικότητας, ενισχύοντας παράλληλα τη χαρά της συμμετοχής και της δημιουργίας.

# data[].attributes.headline
«Σηματοδότης Συναισθημάτων»

# data[].attributes.subject
«Σηματοδότης Συναισθημάτων»

# data[].attributes.body
Ακόμα μια βιωματική δραστηριότητα πραγματοποιήθηκε στο πλαίσιο του προγράμματος με στόχο την καλλιέργεια της συναισθηματικής επίγνωσης και τον έλεγχο των συναισθηματικών αντιδράσεων των μαθητών. Πρόκειται για τον Σηματοδότη Συναισθημάτων.

Μέσα από το συμβολισμό του φωτεινού σηματοδότη, τα παιδιά έμαθαν να αναγνωρίζουν και να διαχειρίζονται τα συναισθήματά τους πριν αντιδράσουν παρορμητικά. Το κόκκινο χρώμα αντιστοιχούσε στη στάση και στην αναγνώριση του έντονου συναισθήματος, το πορτοκαλί στη σκέψη και στην αναζήτηση πιθανών λύσεων και τεχνικών χαλάρωσης, ενώ το πράσινο στην ήρεμη και κατάλληλη αντίδραση.

Κατά τη διάρκεια της δράσης, οι μαθητές συμμετείχαν σε παιχνίδια ρόλων, συζήτησαν καθημερινές καταστάσεις που τους προκαλούν έντονα συναισθήματα και εξασκήθηκαν σε τεχνικές αυτορρύθμισης, όπως οι βαθιές αναπνοές, η θετική σκέψη και η λεκτική έκφραση των συναισθημάτων τους.

Η δραστηριότητα συνέβαλε ουσιαστικά στην ανάπτυξη δεξιοτήτων αυτοελέγχου, ενσυναίσθησης και αποτελεσματικής επικοινωνίας, ενισχύοντας παράλληλα το θετικό κλίμα συνεργασίας και σεβασμού μέσα στη σχολική κοινότητα.

# data[].attributes.headline
 «Το Θερμόμετρο Θυμού»

# data[].attributes.subject
 «Το Θερμόμετρο Θυμού»

# data[].attributes.body
Το ταξίδι στα συναισθήματα συνεχίζεται με τη βιωματική δράση «Θερμόμετρο Θυμού» και στόχο να βοηθήσει τους μαθητές να αναγνωρίζουν τα επίπεδα έντασης του θυμού τους και να αναπτύσσουν τρόπους αυτορρύθμισης και διαχείρισής του.

Μέσα από συζήτηση, παιχνίδια ρόλων και βιωματικές ασκήσεις, τα παιδιά κλήθηκαν να εντοπίσουν πώς εκδηλώνεται ο θυμός στο σώμα, στις σκέψεις και στη συμπεριφορά τους. Χρησιμοποιώντας το «θερμόμετρο», οι μαθητές έμαθαν να διακρίνουν πότε ο θυμός βρίσκεται σε χαμηλή, μέτρια ή υψηλή ένταση και να αναγνωρίζουν τα σημάδια που προηγούνται μιας έντονης αντίδρασης.

Παράλληλα, παρουσιάστηκαν πρακτικές διαχείρισης του θυμού, όπως οι βαθιές αναπνοές, η απομάκρυνση από μια δύσκολη κατάσταση, η λεκτική έκφραση των συναισθημάτων και η αναζήτηση βοήθειας από ενήλικες ή συμμαθητές. Η δράση ενίσχυσε τη συναισθηματική επίγνωση, την ενσυναίσθηση και την ανάπτυξη θετικών τρόπων επικοινωνίας, συμβάλλοντας στη δημιουργία ενός ασφαλούς και υποστηρικτικού σχολικού περιβάλλοντος.

# data[].attributes.headline
Το Κουτί του Θυμού!

# data[].attributes.subject
Το Κουτί του Θυμού!

# data[].attributes.body
Στο πλαίσιο του προγράμματος οι μαθητές προσέγγισαν βασικά συναισθήματα μέσα από προσαρμοσμένες ιστορίες που αντικατοπτρίζουν καθημερινές εμπειρίες και δυσκολίες. Εστιάσαμε σε συναισθήματα όπως εμπιστοσύνη, ανακούφιση, ντροπή, θυμός, φόβος, ζήλια και ενόχληση. Η δράση περιλάμβανε παρουσίαση ιστοριών, συζήτηση και ανάλυση των αντιδράσεων των ηρώων, φύλλα εργασίας ταύτισης συναισθημάτων και ασκήσεις αναγνώρισης εκφράσεων για ενίσχυση της ενσυναίσθησης. Στο τέλος, δημιουργήσαμε το Κουτί του Θυμού! κάθε φορά που οι μαθητές μας κατακλύζονται από το έντονο συναίσθημα του θυμού, μπορούν να καταφεύγουν στο Κουτί του Θυμού, να ζωγραφίζουν σε ένα χαρτάκι με μια εικόνα το συναίσθημα τους και ακολούθως να το τοποθετούν μέσα στο κουτί. Καθώς το κλείνουν, παίρνουν 3 βαθιές ανάσες ανακούφισης που κατάφεραν να αναγνωρίσουν και να εκφράσουν το συναίσθημα.

# data[].attributes.headline
Το ταξίδι στα συναισθήματα ξεκινά...

# data[].attributes.subject
Το ταξίδι στα συναισθήματα ξεκινά...

# data[].attributes.body
Την Τετάρτη 12-11-15 μαθητές και εκπαιδευτικοί του σχολείου μας είχαμε τη χαρά να υποδεχτούμε στο σχολείο μας την Υπεύθυνη της Δημοτικής Βιβλιοθήκης Πτολεμαΐδας και  συντονίστρια του προγράμματος «Λογοτεχνικές Διαδρομές στα Συναισθήματα» κα. Σοφία Καλμανίδου, στο πλαίσιο της συμμετοχής του σχολείου μας στο πρόγραμμα.

Με πλοηγό την κα. Σοφία, οι μαθητές ταξίδεψαν στα συναισθήματα μέσα από διαδραστικά παιχνίδια, συζητήσεις και ανάγνωση αποσπασμάτων βιβλίων, γνωρίζοντας τους τρόπους με τους οποίους αυτά εκφράζονται στην καθημερινή ζωή αλλά και μέσα από τη λογοτεχνία. Ακολούθως εκφράστηκαν δημιουργικά, ζωγραφίζοντας στο "σεντόνι" το αερόστατο των συναισθημάτων. Η εμπειρία ήταν πολύ όμορφη και βοήθησε τους μαθητές να ανοίξουν κουβέντα, να μοιραστούν σκέψεις και να γνωρίσουν καλύτερα τον εαυτό τους και τους άλλους. Το ταξίδι μας στα συναισθήματα είχε ήδη ξεκινήσει...

# data[].attributes.attachment_caption
Δημιουργήσαμε κι εμείς το δικό μας ξενοδοχείο συναισθημάτων μαζί με τα παιδιά του Ειδικού Σχολείου Βέροιας

# data[].attributes.headline
8ο Δημοτικό Σχολείο Βέροιας - Το ξενοδοχείο των συναισθημάτων

# data[].attributes.subject
8ο Δημοτικό Σχολείο Βέροιας - Το ξενοδοχείο των συναισθημάτων

# data[].attributes.body
Στα πλαίσια συνεργασίας του τμήματος Γ2 του σχολείου μας με το ειδικό σχολείο Βέροιας διαβάσαμε το βιβλίο "Το ξενοδοχείο των Συναισθημάτων". Κάναμε δράσεις σχετικές με τα συναισθήματα. Μιλήσαμε για το πότε νιώθουμε κάποια από αυτά και στη συνέχεια κάθε ομάδα διάλεξε και ζωγράφισε το δωμάτιο του συναισθήματός της. Το τοποθετήσαμε στο κτήριο του ξενοδοχείου μας και δημιουργήσαμε έναν φιλόξενο χώρο για όλα τα συναισθήματα. Η δράση διανθίστηκε με παιχνίδια αναγνώρισης και έκφρασης συναισθημάτων.

# data[].attributes.attachment_caption
"Ζωγράφισε τον κόσμο όπως τον ονειρεύεσαι"

# data[].attributes.headline
Δημοτικό Σχολείο Περδίκκα: "Το Αγόρι, το Τρολ & η Κιμωλία", της Anne Booth!

# data[].attributes.subject
Δημοτικό Σχολείο Περδίκκα: "Το Αγόρι, το Τρολ & η Κιμωλία", της Anne Booth!

# data[].attributes.body
Με αφορμή το βιβλίο: Το αγόρι, το τρολ και η κιμωλία, οι μαθητές και οι μαθήτριες της Γ΄ και Δ΄ Δημοτικού ταξίδεψαν σε έναν κόσμο γεμάτο συναισθήματα, φαντασία και δημιουργία.

Στον ζεστό και φιλόξενο χώρο της σχολικής μας βιβλιοθήκης διαβάσαμε το βιβλίο, παρατηρήσαμε τις εικόνες και συζητήσαμε για τους ήρωες της ιστορίας. Μιλήσαμε για το πώς ένιωθε το τρολ, πώς αισθανόταν το αγόρι, αλλά και για τη στάση των υπόλοιπων παιδιών. Μέσα από τη συζήτηση εκφράσαμε σκέψεις, συναισθήματα και προβληματισμούς γύρω από τη διαφορετικότητα, τη φιλία και την αποδοχή.

Κατά τη διάρκεια των δραστηριοτήτων μας, γράψαμε λέξεις-κλειδιά και φράσεις που μας ενέπνευσε η ιστορία, δίνοντας φωνή στις ιδέες και στα συναισθήματά μας. Στη συνέχεια ζωγραφίσαμε το τρολ όπως το φανταστήκαμε, ενώ σε μια δεύτερη δημιουργική δράση αποτυπώσαμε «κάτι μαγικό» για τον καθένα μας, δηλαδή κάτι που μας δίνει χαρά, ελπίδα και δύναμη.

Συνεχίζοντας με πολλή φαντασία και συνεργασία, κατασκευάσαμε το δικό μας τρολ από ανακυκλώσιμα υλικά, δίνοντάς του ζωή μέσα από τα χέρια και τις ιδέες μας. Το τρολ μας κρατούσε μια πινακίδα με το μήνυμα:
«Ζωγράφισε τον κόσμο όπως τον ονειρευεσαι», ένα μήνυμα γεμάτο ελευθερία, και αισιοδοξία.

Η δράση μας ολοκληρώθηκε με δραματοποίηση σκηνών του βιβλίου. Τα παιδιά μπήκαν στους ρόλους των ηρώων, εξέφρασαν συναισθήματα, συνεργάστηκαν και έδωσαν τη δική τους ζωντανή εκδοχή της ιστορίας, μετατρέποντας το βιβλίο σε μια μοναδική εμπειρία έκφρασης και ενσυναίσθησης.

Μέσα από το ταξίδι αυτό καταλάβαμε πως όλοι μπορούμε να δούμε και να «ζωγραφίσουμε» τον κόσμο με τα δικά μας χρώματα!!!

# data[].attributes.attachment_caption
Ο χάρτης των Ααααα

# data[].attributes.headline
Δημοτικό Σχολείο Αγίου Αιδηψού Νεκταρία Σκουρτανιώτη τάξεις Α Γ Δ "Η τρομερή Μιράντα" της Θεοδώρας Κατσίφη

# data[].attributes.subject
Δημοτικό Σχολείο Αγίου Αιδηψού Νεκταρία Σκουρτανιώτη τάξεις Α Γ Δ "Η τρομερή Μιράντα" της Θεοδώρας Κατσίφη

# data[].attributes.body
"Η τρομερή Μιράντα" της Θεοδώρας Κατσίφη

"Ποιο είναι το τρομερό τέρας που κρύβεται στην ντουλάπα; Η Μιράντα φοβάται το τέρας ή το τέρας τη Μιράντα;" Φαντασίες και σκέψεις που από τέρατα γίνονται ουράνια τόξα και ΦΩΣ!!!

Τα Αααα των φόβων μου και τα Α αααααα των ουράνιων τόξων μου.

Μιλάμε για τους φόβους μας, πραγματικούς , φανταστικούς.. Γράφουμε γι αυτούς, ζωγραφίζουμε, γράφουμε σε πατούσες τι κάνουμε για να πατήσουμε τους φόβους μας και γεμίζουμε με τα ΑΑΑααα της χαράς μας

# data[].attributes.headline
19ο ΝΓ Κοζάνης _ Μιλώντας για άγχος, ντροπή, φόβο

# data[].attributes.subject
19ο ΝΓ Κοζάνης _ Μιλώντας για άγχος, ντροπή, φόβο

# data[].attributes.body
Το τελευταίο δεκαήμερο του Απριλίου την ομάδα απασχόλησαν τα "αρνητικά" συναισθήματα του άγχους, ντροπής, φόβου.

Τα βιβλία "Μίλα μου", "Λέω ό,τι αισθάνομαι" και "Η αγκαλιά που ψήλωνε" μας έδωσαν την ευκαιρία να ασχοληθούμε με το παραπάνω θέμα και να συγκεντρώσουμε τρόπους διαχείρισής τους.

# data[].attributes.attachment_link.title
21. 19ο ΝΓ Κοζάνης_Μιλώντας για αγχος, ντροπή, φοβο

# data[].attributes.headline
ΕΙΔΙΚΟ ΔΗΜΟΤΙΚΟ ΑΛΕΞΑΝΔΡΟΥΠΟΛΗΣ(ΝΤΟΜΑΚΑΚΗ ΑΙΚΑΤΕΡΙΝΗ,ΤΖΗΜΗΚΑ ΙΝΩ,ΗΛΙΑΔΟΥ ΑΝΑΣΤΑΣΙΑ)

# data[].attributes.subject
ΕΙΔΙΚΟ ΔΗΜΟΤΙΚΟ ΑΛΕΞΑΝΔΡΟΥΠΟΛΗΣ(ΝΤΟΜΑΚΑΚΗ ΑΙΚΑΤΕΡΙΝΗ,ΤΖΗΜΗΚΑ ΙΝΩ,ΗΛΙΑΔΟΥ ΑΝΑΣΤΑΣΙΑ)

# data[].attributes.body
Προσπαθησαμε να εμπλεξουμε 3εις ειδικοτητες μαζι πληροφορικης θεατρολογια και ψυχολογια παιζοντας παιχνιδια με μακετες που εκαναν τα παιδια μας!

# data[].attributes.headline
Φροντίζω τον εαυτό μου - Αγαπώ τη μοναδικότητά μου! 

# data[].attributes.subject
Φροντίζω τον εαυτό μου - Αγαπώ τη μοναδικότητά μου! 

# data[].attributes.body
Οι μαθητές και οι μαθήτριες των τμημάτων Γ1 και Γ2 με οδηγό τη λογοτεχνία, επιβιβαστήκαμε σε ένα ταξίδι ανακάλυψης του εαυτού μας και των δυνατοτήτων μας!

Ξεκινήσαμε το ταξίδι μας διαβάζοντας δύο εξαιρετικά βιβλία:

«Παράξενος» του Canizales: Μια ιστορία που μας έμαθε να αγκαλιάζουμε τη διαφορετικότητα.

«Το φύλλο που δεν ήθελε να πέσει» του Γ. Πλαχούρη: Μια τρυφερή αφήγηση για το θάρρος και την αποδοχή της αλλαγής.

Μέσα από τη συζήτηση, καταλάβαμε πως όλοι έχουμε τις δικές μας μικρές ή μεγάλες «παραξενιές», που τελικά είναι αυτές που μας κάνουν ξεχωριστούς!

Στη συνέχεια προχωρήσαμε στις παρακάτω δράσεις:

1. «Είμαι κι εγώ παράξενος!»: Καταγράψαμε με ειλικρίνεια και χιούμορ τις δικές μας ιδιαιτερότητες σε μεγάλα χαρτόνια κανσόν, γιορτάζοντας όλα εκείνα τα στοιχεία που μας κάνουν μοναδικούς.

2. Παράξενοι Χαρακτήρες: Με την πολύτιμη καθοδήγηση του συναδέλφου των Εικαστικών δώσαμε μορφή στη φαντασία μας! Δημιουργήσαμε παράξενους χαρακτήρες με ιδιαίτερα χαρακτηριστικά, υπενθυμίζοντας πως ο καθένας μας «έχει τη χάρη του».

3. Τα Δέντρα της Μοναδικότητας: Σε κάθε τάξη «φύτρωσε» ένα ιδιαίτερο δέντρο. Κάθε μαθητής και μαθήτρια είναι ένα μοναδικό φύλλο πάνω σε αυτό το δέντρο, συμβάλλοντας στην ομορφιά της ομάδας μας.

Στόχος μας να καταλάβουμε πως το να είσαι διαφορετικός δεν είναι πρόβλημα, αλλά μια σούπερ δύναμη!

Περάσαμε υπέροχα, γελάσαμε, δημιουργήσαμε και, πάνω απ' όλα, μάθαμε να αγαπάμε τον εαυτό μας ακριβώς όπως είναι!

# data[].attributes.headline
14ο νηπιαγωγείο Πτολεμαΐδας

# data[].attributes.subject
14ο νηπιαγωγείο Πτολεμαΐδας

# data[].attributes.body
Η τρομερή Μιράντα μας άρεσε τόοοσο πολύ που φτιάξαμε και μια αφίσα. Ζωγραφίσαμε αυτά που μας ανησυχούν και τα ακουμπήσαμε στην ανοιχτή παλάμη της Μιράντας, γιατί μάθαμε πως όταν μοιραζόμαστε τον φόβο μας και τον κοιτάμε στα μάτια, εκείνος μικραίνει και χάνεται.

# data[].attributes.headline
14ο νηπιαγωγείο Πτολεμαΐδας

# data[].attributes.subject
14ο νηπιαγωγείο Πτολεμαΐδας

# data[].attributes.body
Όταν η φαντασία μας νικάει τον φόβο!

Με αφορμή το βιβλίο «Η Τρομερή Μιράντα», αποφασίσαμε στην τάξη μας να γίνουμε κι εμείς... ατρόμητοι κυνηγοί φόβων, όπως η Μιράντα!

Με αλουμινόχαρτο  φτιάξαμε τους φόβους μας, δίνοντάς τους σχήμα και μορφή. Μετά, τους κρεμάσαμε μέσα στη «μυστική» μας ντουλάπα, αλλά δεν τους αφήσαμε έτσι... Τους στολίσαμε με πολύχρωμες κορδέλες σαν ουράνιο τόξο και τους φωτίσαμε με λαμπάκια για να τους δείξουμε ότι δεν τους φοβόμαστε πια! Με το φως της φαντασίας μας, οι φόβοι μας έγιναν παιχνίδι και φτερούγισαν μακριά.

# data[].attributes.headline
14ο νηπιαγωγείο Πτολεμαΐδας

# data[].attributes.subject
14ο νηπιαγωγείο Πτολεμαΐδας

# data[].attributes.body
Μαζί μπορούμε... ακόμα και χωρίς λόγια!

Στην τάξη μας, με αφορμή το silent book «Περπατάμε μαζί, Βανέσα», μιλήσαμε για τον σχολικό εκφοβισμό και τη δύναμη που έχουμε όταν είμαστε ενωμένοι.

Δώσαμε Φωνή στους Ήρωες: Επειδή το βιβλίο μας δεν είχε λόγια, αποφασίσαμε να γίνουμε εμείς οι συγγραφείς! Πήραμε τις σελίδες της ιστορίας και μαζί με τα παιδιά φανταστήκαμε τι θα μπορούσαν να λένε και να νιώθουν οι ήρωες σε κάθε στιγμή. Γράψαμε τα λόγια τους και φτιάξαμε το δικό μας μοναδικό βιβλίο, δίνοντας φωνή στην υποστήριξη, τη φιλία και την καλοσύνη.

Το βιβλίο που φτιάξαμε με τα παιδιά βρίσκεται πλέον στη δανειστική βιβλιοθήκη της τάξης μας, ώστε να μπορούμε να το ξεφυλλίζουμε και να θυμόμαστε πάντα πως κανείς δεν πρέπει να περπατάει μόνος του!

Τέλος φτιάξαμε μια  αφίσα με την οποία πήραμε μέρος στη δράση Μίλα τώρα από το Χαμόγελο του παιδιού, όπου αποτυπώσαμε όλα όσα «βλέπουμε» και «ακούμε» γύρω μας, αλλά κυρίως όλα όσα νιώθουμε. Τα παιδιά έβαλαν στο χαρτί τα συναισθήματά τους, μαθαίνοντας να αναγνωρίζουν τη σημασία του να είσαι καλός φίλος.

# data[].attributes.headline
14ο νηπιαγωγείο Πτολεμαΐδας

# data[].attributes.subject
14ο νηπιαγωγείο Πτολεμαΐδας

# data[].attributes.body
Η δική μας «Κρυφή Ζωή των Συναισθημάτων»

Με αφορμή το υπέροχο βιβλίο της Tina Oziewicz, αποφασίσαμε στην τάξη μας να φανταστούμε τι κάνουν τα συναισθήματα όταν δεν τα βλέπουμε. Φανταστήκαμε τη Χαρά να χοροπηδάει, τον Τρόμο να κρύβεται κάτω από το κρεβάτι και τη Συμπόνια να μας αγκαλιάζει ζεστά.

Όλες αυτές τις ιδέες των παιδιών τις κάναμε στίχους και, με τη βοήθεια της τεχνητής νοημοσύνης, τους συνοδεύσαμε με μουσική και φτιάξαμε το δικό μας τραγούδι! Μετά, κάθε παιδί έγινε ένας μικρός καλλιτέχνης: ζωγράφισε το συναίσθημα και βάλαμε ένα μαγικό QR code για να μπορεί όποιος θέλει να ακούει τη μουσική μας.

Ήταν μια υπέροχη διαδρομή όπου τα παιδιά έγιναν στιχουργοί και ζωγράφοι, ανακαλύπτοντας πως όλα όσα νιώθουμε —γέλια, δάκρυα, φως και σκιές— έχουν τη δική τους φωλιά μέσα στην καρδιά μας.

# data[].attributes.attachment_link.authors[].name
Μάρκου Γλυκερία

# data[].attributes.attachment_link.title
Το τραγουδι των συναισθηματων