# data[].attributes.headline
Δημοτικό Σχολείο Περδίκκα

# data[].attributes.subject
Δημοτικό Σχολείο Περδίκκα

# data[].attributes.body
Η βαλίτσα συνεχίζει το ταξίδι της, γεμίζοντας σιγά σιγά με ιστορίες, φωνές και μικρά συναισθήματα.

Σήμερα έφτασε στο χωριό, στον Περδίκα. Όλες οι τάξεις την υποδέχτηκαν με χαμόγελα∙ την άκουσαν, της μίλησαν, έπαιξαν μαζί της.

Ήρθε για να μείνει εκεί για λίγο, να ξεκουραστεί ανάμεσα στα παιδιά και να τους δώσει τον χρόνο να διαλέξουν τι πολύτιμο θέλουν να της χαρίσουν και να το αφήσουν μέσα της.

Κι έτσι, η βαλίτσα έγινε λίγο πιο βαριά όχι από πράγματα, αλλά από αγάπη.

Δημοτική Βιβλιοθήκη Πτολεμαΐδας

Λογοτεχνικές διαδρομές στα συναισθήματα

# data[].attributes.headline
Σχολείο της Φύσης

# data[].attributes.subject
Σχολείο της Φύσης

# data[].attributes.body
Η βαλίτσα που ταξιδεύει έφτασε στο Σχολειό της Φύσης — εκεί όπου δεν υπάρχει κουδούνι, παρά μόνο πουλιά που καλημερίζουν τα παιδιά.

Το παραμύθι που ταίριαζε γάντι στο τοπίο δεν ήταν άλλο από το ουκρανικό παραμύθι «Το Γάντι», διασκευασμένο από τον Απόστολο Πάππο και ντυμένο με τις χρωματιστές πινελιές της Φωτεινής Στεφανίδη.

Απολαύσαμε την αφήγησή του, συνοδευμένη από ήχους που μας χάρισε η ίδια η φύση.

Ύστερα, μπήκαμε όλοι στο δικό μας γάντι.

Φτιάξαμε μια φωλιά ζεστή και ανοιχτή — μια φωλιά που χώραγε κάθε παιδί και κάθε συναίσθημα.

Εκεί μέσα, η αποδοχή, η καλοσύνη, η ενσυναίσθηση και η φιλία απλώθηκαν σαν απαλό, πολύχρωμο σεντόνι που μας σκέπασε όλους.

Και έτσι, το Σχολειό της Φύσης μας χάρισε ακόμη ένα μάθημα:

ότι όταν χωράμε όλοι, ο κόσμος γίνεται λίγο πιο φωτεινός και λίγο πιο παραμυθένιος.

Δημοτική Βιβλιοθήκη Πτολεμαΐδας

Λογοτεχνικές διαδρομές στα συναισθήματα

Σχολειό της Φύσης

# data[].attributes.headline
90ο Δημοτικό Σχολείο Θεσσαλονίκης

# data[].attributes.subject
90ο Δημοτικό Σχολείο Θεσσαλονίκης

# data[].attributes.body
Η βαλίτσα των συναισθημάτων άνοιξε και πάλι, αφήνοντας τα βιβλία της να να μας πάρουν μαζί τους.

Στο ταξίδι της στο 90ο Δημοτικό Σχολείο Θεσσαλονίκης, είχαμε τη χαρά να υποδεχτούμε στον κύκλο μας την "Αγαπώ, το ξωτικό της αγάπης", που στάθηκε ανάμεσά μας με μια ζεστή, αθόρυβη παρουσία που είχε όμως πολλά να μας πει.

Η μοναδική Αγαπώ, κατάφερε να κλείσει στην μεγάλη της αγκαλιά όλα τα συναισθήματά μας.

Φεύγοντας, κρατήσαμε μέσα μας βαθιά ευγνωμοσύνη.

Και πριν αποχαιρετιστούμε, σφραγίσαμε όλα τα «αγαπώ» μας στο μεγάλο γυάλινο βάζο με τις χρωματιστές καρδιές. Ένα βάζο που τώρα φυλάει τις μικρές στιγμές ζεστασιάς που μοιραστήκαμε.

Ελένη Μπετεινάκη

Δημοτική Βιβλιοθήκη Πτολεμαΐδας

Λογοτεχνικές διαδρομές στα συναισθήματα

90ο Δημοτικό Σχολείο Θεσσαλονίκης

# data[].attributes.headline
8ο Δημοτικό Σχολείο Κοζάνης

# data[].attributes.subject
8ο Δημοτικό Σχολείο Κοζάνης

# data[].attributes.body
Σήμερα στη βιβλιοθήκη έγινε… χαμός!

Από το πρωί ζεσταίναμε νερά, τρίβαμε σαπούνι, σιδερώναμε πετσέτες και στολίζαμε με προσοχή την μπανιέρα της Άστριντ.

Κανείς μας, όμως, δεν μπορούσε να φανταστεί τι θα συνέβαινε όταν θα ξεχυνόταν από μέσα της ένα σύννεφο από εκατοντάδες μπουρμπουλήθρες…

Και τώρα η μεγάλη απορία:

Άξιζε η εκδρομή από την Κοζάνη για να δείτε τις πολύχρωμες μπουρμπουλήθρες της Άστριντ και τα απίθανα ταξίδια τους;

Μμμ… μάλλον ναι! Γιατί ποιος θα μπορούσε να αντισταθεί στις ροζ, γαλάζιες και κίτρινες φυσαλίδες που μας διηγήθηκαν τέτοιες τρελές ιστορίες;

Ιστορίες με αυτοκινούμενα εργαστήρια, φορητές τσαγιέρες, παγωμένα ψηλά βουνά, απέραντα τούνελ και τετράδια που δεν τελειώνουν ποτέ;

Και τώρα, πριν αρχίσουν πάλι να χοροπηδάνε και να σκαρφαλώνουν στα ράφια…

σκουπιστείτε καλά από τα νερά, τινάξτε τα μανίκια σας και το ξανασυζητάμε!

Δημοτική Βιβλιοθήκη Πτολεμαΐδας

Λογοτεχνικές διαδρομές στα συναισθήματα #8οΔημοτικόΣχολείοΚοζάνης

Φίλιππος Μανδηλαράς

Bill Kouts

Εκδόσεις Ίκαρος - παιδικό βιβλίο

# data[].attributes.headline
Η τρομερή Μιράντα

# data[].attributes.subject
Η τρομερή Μιράντα

# data[].attributes.body
Η ντουλάπα της τρομερής Μιράντας συναρμολογήθηκε, ντύθηκε με φορεσιές, από τα χέρια των Λαμπηδόνων, και φουσκωμένη με περηφάνια… τρίζει τώρα τους μεντεσέδες της, έτοιμη να το σκάσει!

Θέλει να ταξιδέψει παντού, να μαζέψει έναν-έναν τους φόβους μας, να τους διπλώσει προσεκτικά στα συρτάρια της κι ύστερα να τους μεταμορφώσει όλους σε φως!

Οπότε, κρατήστε γερά, όλα σας τα Ααααααα!

Δεν ξέρετε, πότε θα τα χρειαστείτε. Η τρομερή Μιράντα, έχει πάντα ένα κόλπο κρυμμένο στην τσέπη της.

Δημοτική Βιβλιοθήκη Πτολεμαΐδας

Λογοτεχνικές διαδρομές στα συναισθήματα

ΚΟΙΝΣΕΠ ΛΑΜΠΗΔΟΝΕΣ

Μικρή Σελήνη

# data[].attributes.headline
Δημοτικό Σχολείο Ακρινής 

# data[].attributes.subject
Δημοτικό Σχολείο Ακρινής 

# data[].attributes.body
Αναρωτηθήκατε ποτέ αν τα συναισθήματα χρειάζονται διακοπές; Κι αν ναι, υπάρχουν άραγε ξενοδοχεία που μπορούν να τα φιλοξενήσουν; Τι δωμάτια θα διάλεγαν και ποιες ανάγκες θα είχαν;

Με αυτά και με άλλα ερωτήματα ξεκινήσαμε το ταξίδι μας — και, προσπαθώντας να εξυπηρετήσουμε όσο το δυνατόν περισσότερα συναισθήματα, βρεθήκαμε μπλεγμένοι σε… μεγάλες δουλειές.

Στο τέλος, χτίσαμε ολόκληρο ξενοδοχείο, με άνετο λόμπι υποδοχής και χώρο για όλα όσα νιώθει κανείς.

Και όλα αυτά πήραν μορφή στο Δημοτικό Σχολείο Ακρινής, χάρη στις υπέροχες εκπαιδευτικούς Ξένια, Ζωή, Δήμητρα.

Δημοτική Βιβλιοθήκη Πτολεμαΐδας

Λογοτεχνικές διαδρομές στα συναισθήματα

#ΔημοτικόΣχολείοΑκρινής

# data[].attributes.headline
Ουράνιο Τόξο

# data[].attributes.subject
Ουράνιο Τόξο

# data[].attributes.body
Η βαλίτσα ταξιδεύει ασταμάτητα κι η φιλαναγνωσία απλώνει τα παιχνιδιάρικα πλοκάμια της σε κάθε γωνιά.

Σήμερα την υποδέχτηκαν τα πολύχρωμα παιδιά του "Ουράνιου Τόξου". Την περίμεναν με γέλια και χαρές. Μόλις την άνοιξαν, μπαμ ξεπήδησαν από μέσα της, όλα τα συναισθήματα του κόσμου...

Κι εκεί, ανάμεσά τους, στεκόταν ο δρ. Ζεν, με το ήρεμο χαμόγελο του και το καθαρό βλέμμα, που δείχνει να ξέρει χίλια μυστικά. Με τον δικό του μοναδικό τρόπο μας έμαθε πόσο σπουδαίο είναι κάθε συναίσθημα, ακόμα κι εκείνα που κρύβονται στο πίσω μέρος τη καρδιάς και ντρέπονται να φανερωθούν.

Η βαλίτσα έφυγε μα άφησε στο πέρασμά της μια πολύχρωμη ουρά από λέξεις, ιστορίες και καρδιές... που ίσως άρχισαν να χτυπούν λίγο πιο δυνατά.

Δημοτική Βιβλιοθήκη Πτολεμαΐδας

Λογοτεχνικές διαδρομές στα συναισθήματα

# data[].attributes.headline
2ο Δημοτικό Σχολείο Μουρικίου

# data[].attributes.subject
2ο Δημοτικό Σχολείο Μουρικίου

# data[].attributes.body
Σήμερα, το 2ο Δημοτικό Σχολείο Μουρικίου γέμισε… μυστικά και ψίθυρους συναισθημάτων!

Με αφορμή το βιβλίο "Η κρυφή ζωή των συναισθημάτων", ξεκινήσαμε όλοι μαζί μια μικρή αποστολή εξερεύνησης: να εντοπίσουμε τα καλά κρυμμένα συναισθήματα – την περιέργεια, τον τρόμο, τη χαρά και την ευγνωμοσύνη – που τριγυρίζουν στις τάξεις.

Παίξαμε, συνεργαστήκαμε και ανακαλύψαμε πως νιώθουμε σε κάθε στιγμή της ημέρας.

Ξεκινώντας από την περιέργεια, ταξιδέψαμε παρέα με την ποντικίνα Δώρα στις σελίδες του υπέροχου βιβλίου Η ποντικίνα Δώρα, η περιέργεια και η γάτα του Petros Panaou

Κι εκεί άρχισαν οι… σπιρτόζικες απορίες:

Τι είναι τελικά η περιέργεια; Πότε μας ανοίγει πόρτες και πότε μας μπλέκει σε μπελάδες; Και πώς στην ευχή ξεχωρίζουμε το αληθινό ενδιαφέρον από το κουτσομπολιό;

Για να το καταλάβουμε, επιστρατεύσαμε την πιο απίθανη ιδέα: κάλτσες!

• στη μία γράψαμε ερωτήσεις… κουτσομπολιού,

• και στην άλλη ερωτήσεις… πραγματικού ενδιαφέροντος.

Μετά τις κρεμάσαμε στη «Σκάλα της Περιέργειας», που γέμισε χρώματα, χαμόγελα και σκέψεις. Εκεί είδαμε πως η περιέργεια, όταν την οδηγούμε με σεβασμό και καλή καρδιά, μπορεί να γίνει ένα μονοπάτι γεμάτο φως και γνώση.

Και η περιπέτεια των συναισθημάτων;

Συνεχίζεται την επόμενη Παρασκευή… με νέες αποκαλύψεις.

Δημοτική Βιβλιοθήκη Πτολεμαΐδας

Δεύτερο Δημοτικό Σχολείο Μουρικίου

Λογοτεχνικές διαδρομές στα συναισθήματα

# data[].attributes.headline
Ενιαίο Ειδικό Επαγγελματικό Γυμνάσιο - Λύκειο Πτολεμαΐδας 

# data[].attributes.subject
Ενιαίο Ειδικό Επαγγελματικό Γυμνάσιο - Λύκειο Πτολεμαΐδας 

# data[].attributes.body
Η βαλίτσα των συναισθημάτων συνεχίζει το ταξίδι της, από σχολείο σε σχολείο, ανοίγοντας κάθε φορά νέες σελίδες και υφαίνοντας μικρούς δεσμούς καρδιάς μέσα από τη μαγεία της λογοτεχνίας.

Ένας ιδιαίτερα φωτεινός σταθμός ήταν το Ειδικό Επαγγελματικό Γυμνάσιο–Λύκειο Πτολεμαΐδας.

Στο ζεστό, λουσμένο στο φως αίθριό του, διαβάσαμε, παίξαμε και αφήσαμε τα συναισθήματά μας να κυλήσουν απαλά μέσα στον κύκλο μας, συναντώντας ο ένας τον άλλον.

Κι όταν ήρθε η στιγμή, τα βάλαμε όλα μαζί σε ένα χαρούμενο αερόστατο, για να πετάξουν ψηλά, να κάνουν βόλτες πάνω απ’ τον ουρανό και να συνεχίσουν τα ταξίδια τους.

Άλλωστε, τώρα ξέρουν…

Πως στον κόσμο υπάρχουν και μικρά «ξενοδοχεία συναισθημάτων», έτοιμα να τα καλοδεχτούν όποτε χρειαστεί να ξεκουραστούν πριν από την επόμενη περιπέτεια.

Δημοτική Βιβλιοθήκη Πτολεμαΐδας

Ενιαίο Ειδικό Επαγγελματικό Γυμνάσιο - Λύκειο Πτολεμαΐδας

Λογοτεχνικές διαδρομές στα συναισθήματα

#Τοξενοδοχείοτωνσυναισθημάτων

Εκδόσεις Διόπτρα - Dioptra Publications

# data[].attributes.headline
«Φως μέσα απ’ τις λέξεις»

# data[].attributes.subject
«Φως μέσα απ’ τις λέξεις»

# data[].attributes.body
«Φως μέσα απ’ τις λέξεις»

Στο πλαίσιο της πανελλήνιας δράσης

«Χάρισε ένα βιβλίο, δυνάμωσε το φως»

Η Δημοτική Βιβλιοθήκη Πτολεμαΐδας- Δήμου Εορδαΐας, το Βιβλιοτεχνείο, ο Σύλλογος Φίλοι του Βιβλίου και το Δίκτυο Λογοτεχνικών Γραμμών διοργανώνουν την Κυριακή 21 Δεκεμβρίου, από τις 17:00 έως τις 21:00, μια μοναδική, χειμερινή γιορτή ανάγνωσης με τίτλο «Φως μέσα απ’ τις λέξεις» — μια βραδιά αφιερωμένη στη δύναμη της ιστορίας, της φαντασίας και της συλλογικότητας. Η δράση πραγματοποιείται στο πλαίσιο της πανελλήνιας πρωτοβουλίας «Χάρισε ένα βιβλίο, δυνάμωσε το φως», με επίκεντρο τη χαρά της προσφοράς και της ανταλλαγής βιβλίων.

# data[].attributes.headline
4ο Δημοτικό Σχολείο Πτολεμαΐδας

# data[].attributes.subject
4ο Δημοτικό Σχολείο Πτολεμαΐδας

# data[].attributes.body
Ο Φοίβος και η φάλαινα της Άννας Κουπάνου με τις υπέροχες ζωγραφιές της Κέλλυ Ματαθία - Κόβο, βρέθηκαν σήμερα στο κέντρο μιας βροχερής συνάντησης με το 4ο Δημοτικό Σχολείο Πτολεμαΐδας. Μαζί κι όλα εκείνα τα συναισθήματα που φέτος… κατοικούν στη βιβλιοθήκη μας!

Οι μεγάλοι πρωταγωνιστές;

Ο Φο(ί)βος και η φάλαινα.

Οι δικές μας φάλαινες που κουβάλησαν τους δικούς μας φόβους, τους φύσηξαν αλμυρό θάρρος και τους ταξίδεψαν μακριά.

Τα δελφίνια που έκαναν σβούρες μέσα στις χαρές μας και τις σκόρπισαν σαν αφρό στο κύμα.

Τα κοχύλια που κράτησαν σφιχτά-σφιχτά τις ευχές μας και τραγούδησαν μαζί τους.

Οι αστερίες που μάζεψαν τις αναμνήσεις μας και τις άφησαν να λαμπυρίζουν στο βυθό.

Και στο τέλος;

Όλα — φόβοι, χαρές, ευχές, αναμνήσεις — βρήκαν τον δρόμο για τη μεγάλη θάλασσα, εκεί όπου όλα, μικρά και μεγάλα, χωράνε.

Γιατί φέτος, στο πλαίσιο των Λογοτεχνικών Διαδρομών στα Συναισθήματα, δεν κάνουμε μόνο βόλτες ανάμεσα στις ιστορίες…

Κάνουμε και καταδύσεις!

Σε θάλασσες φαντασίας, σε βυθούς συναισθημάτων, σε κόσμους που μεγαλώνουν μαζί με τα παιδιά.

Μια μέρα γεμάτη κύματα, χρώματα, ιστορίες και πολύ-πολύ καρδιά.

Ανυπομονούμε για την επόμενη μας κατάδυση!

Δημοτική Βιβλιοθήκη Πτολεμαΐδας

Λογοτεχνικές διαδρομές στα συναισθήματα

Εκδόσεις Πατάκη-Patakis Publishers

# data[].attributes.headline
ΚΟΙΝΣΕΠ ΛΑΜΠΗΔΟΝΕΣ

# data[].attributes.subject
ΚΟΙΝΣΕΠ ΛΑΜΠΗΔΟΝΕΣ

# data[].attributes.body
Ένα παιδί κι ένας πατέρας. Μια πινιάτα που αρνείται πεισματικά να σπάσει -- και μια απορία που φουσκώνει σαν μπαλόνι:

«Μα πώς στο καλό σπάει μια πινιάτα;»

Κι εκεί που νομίζεις πως ψάχνεις απλώς το σωστό χτύπημα, αρχίζουν να ξεπηδούν ερωτήσεις σαν πολύχρωμες κορδέλες:

"Μήπως θέλει δύναμη; Ή μήπως υπομονή; Μήπως μετράει ο τρόπος που κρατάς το ραβδί… ή το πώς κρατάς την καρδιά σου; "

Όσο ψάχναμε τις απαντήσεις, βρεθήκαμε χωρίς να το καταλάβουμε μέσα "στη μικρή μου καρδιά", εκεί όπου κάθε «γιατί» ανοίγει ένα καινούργιο παράθυρο.

Κι από ’κει, είδαμε τον κόσμο λίγο πιο πέρα — όπως πάντα συμβαίνει όταν περπατάς μέσα στα βιβλία.

Δημοτική Βιβλιοθήκη Πτολεμαΐδας

ΚΟΙΝΣΕΠ ΛΑΜΠΗΔΟΝΕΣ

Λογοτεχνικές διαδρομές στα συναισθήματα

Μικρή Σελήνη

Εκδόσεις Διόπτρα - Dioptra Publications

# data[].attributes.headline
2ο Δημοτικό Σχολείο Μουρικίου

# data[].attributes.subject
2ο Δημοτικό Σχολείο Μουρικίου

# data[].attributes.body
Στο σχολείο των συναισθημάτων δεν υπάρχουν μόνο τετράδια και μολύβια, υπάρχουν κι αγκαλιές, χαμόγελα και λίγες σταγόνες δακρύων.

Εκεί τα συναισθήματα παίζουν, μαθαίνουν, μεγαλώνουν και μόλις σήμερα... αποφάσισαν λέει, να στήσουν τη δική τους πολύχρωμη πολιτεία.

Δημοτική Βιβλιοθήκη Πτολεμαΐδας Δεύτερο Δημοτικό Σχολείο Μουρικίου #συναισθήματα #βιβλία Λογοτεχνικές διαδρομές στα συναισθήματα

# data[].attributes.body
σπίτια που πέρασαν το κατώφλι...

Τα σπίτια είναι σώματα, καταφύγια, μυρωδιές.

Είναι το μεσημεριανό μας χουζούρι, η φαντασία, η ευτυχία, η οικογένεια, το φως, η ελπίδα.

Μια αγκαλιά κάτω από τα αστέρια.

Αυτά τα σπίτια ταξίδεψαν ως το "Σπίτι των Λαμπηδόνων",

για να γίνουν εικόνες, μυρωδιές, αισθήσεις, ιστορίες.

Να φωτιστούν από παιδικές ματιές

και να ξαναγεννηθούν μέσα από τη δημιουργία.

Το βιβλίο «σπίτια» μας μίλησε για όσα μας στεγάζουν —

και για όσα, σιωπηλά, μας κατοικούν.

Κι εμείς το ακούσαμε με την καρδιά.

Δημοτική Βιβλιοθήκη Πτολεμαΐδας ΚΟΙΝΣΕΠ ΛΑΜΠΗΔΟΝΕΣ Μικρή Σελήνη Λογοτεχνικές διαδρομές στα συναισθήματα #Σπίτια #ΠαιδικήΛογοτεχνία #Βιβλίο #ΔημιουργικήΑνάγνωση #ΣπίτιΤωνΛαμπηδόνων #ΙστορίεςΜεΦως

# data[].attributes.headline
Emotions Museum, Μουσείο Συναισθημάτων για παιδιά & εφήβους

# data[].attributes.subject
Emotions Museum, Μουσείο Συναισθημάτων για παιδιά & εφήβους

# data[].attributes.body
Στο Μουσείο των Συναισθημάτων, στο Παλάτι του Θυμού, ξεναγηθήκαμε από τη διευθύντρια κ. Ειρήνη Σοφιανοπούλου σε μια ευφάνταστη διαδρομή, όπου ο θυμός μεταμορφώνεται –μέσα από το παιχνίδι– σε γνώση.

Ευγνώμονες για την εμπνευσμένη ξενάγηση και την άψογη συνεργασία.

Η συνεργασία του Μουσείου με το πρόγραμμα «Λογοτεχνικές διαδρομές στα συναισθήματα», που υλοποιείται τη φετινή χρονιά, αποτελεί πολύτιμη πηγή έμπνευσης και δημιουργίας. Μέσα από τη συνάντηση της τέχνης, της λογοτεχνίας και της βιωματικής μάθησης, τα παιδιά θα καλεστούν να μάθουν να αναγνωρίσουν, να εκφράσουν και να μεταμορφώσουν τα συναισθήματά τους.

Δημοτική Βιβλιοθήκη Πτολεμαΐδας

Λογοτεχνικές διαδρομές στα συναισθήματα

Emotions Museum, Μουσείο Συναισθημάτων για παιδιά & εφήβους

# data[].attributes.headline
2η Διαδικτυακή Συνάντηση 

# data[].attributes.subject
2η Διαδικτυακή Συνάντηση 

# data[].attributes.body
2η Διαδικτυακή Επιμορφωτική Συνάντηση – Δίκτυο Φιλαναγνωσίας Λογοτεχνικών Γραμμών

Με μεγάλη επιτυχία ολοκληρώθηκε η σημερινή διαδικτυακή συνάντηση με θέμα «Λογοτεχνία και Ενσυναίσθηση: Αναγνώσεις που μας αλλάζουν»!

Περισσότεροι από 110 εκπαιδευτικοί συμμετείχαν ενεργά, παρακολουθώντας τρεις εμπνευσμένες εισηγήσεις που ανέδειξαν πώς η λογοτεχνία γίνεται καθρέφτης και παράθυρο – ένας δρόμος προς την κατανόηση του εαυτού και των άλλων.

Μέσα από θεωρητικά εργαλεία, βιωματικές δράσεις και παιδαγωγικές προσεγγίσεις, οι συμμετέχοντες είδαν πώς οι ιστορίες μπορούν να καλλιεργήσουν ενσυναίσθηση, να ανοίξουν διάλογο και να δημιουργήσουν γέφυρες αποδοχής.

Ευχαριστούμε θερμά τους εισηγητές Apostolos Pappos Αλκηστη Χαλικιά Alice Home και όλους όσοι ήταν μαζί μας! Συνεχίζουμε τις Λογοτεχνικές διαδρομές στα συναισθήματα με έμπνευση και συνεργασία.

11/12/2025

# data[].attributes.attachment_link.title
2Η ΣΥΝΑΝΤΗΣΗ.mp4

# data[].attributes.headline
1η Διαδικτυακή συνάντηση

# data[].attributes.subject
1η Διαδικτυακή συνάντηση

# data[].attributes.body
Η λογοτεχνία είναι η μεγάλη καρδιά που αγκάλιασε 143 αναγνωστικές ομάδες από κάθε γωνιά της Ελλάδας και του εξωτερικού.

Ανθρώπους και τόπους που μοιράζονται την ίδια πίστη: πως η ομορφιά μπορεί να σώσει τον κόσμο.

Σας ευχαριστούμε για την εμπιστοσύνη και τη συμμετοχή.

Καλή αρχή στις διαδρομές της καρδιάς!

Το ταξίδι τώρα ξεκινά...

23/10/2025

# data[].attributes.headline
"Οι σαπουνόφουσκες των συναισθημάτων" - 8ο Δημοτικό Σχολείο Κοζάνης

# data[].attributes.subject
"Οι σαπουνόφουσκες των συναισθημάτων" - 8ο Δημοτικό Σχολείο Κοζάνης

# data[].attributes.body
Τα συναισθήματα είναι σαν σαπουνόφουσκες. Γεννιούνται, φουσκώνουν, παίρνουν χρώμα και ταξιδεύουν στον αέρα...

Με αφορμή το βιβλίο "Η Άστριντ στην μπανιέρα", που μας αφηγήθηκε η κυρία Σοφία Καλμανίδου κατά την επίσκεψή μας στη Δημοτική Βιβλιοθήκη Πτολεμαΐδας, οι μαθητές μας έκλεισαν τη χαρά, τον θυμό, τη λύπη και τον ενθουσιασμό τους μέσα στις δικές τους μαγικές φούσκες.

Κι έτσι η τάξη μας γέμισε με σκέψεις και συναισθήματα που ταξιδεύουν ψηλά!

# data[].attributes.headline
Δημοτικό Σχολείο Ακρινής 

# data[].attributes.subject
Δημοτικό Σχολείο Ακρινής 

# data[].attributes.body
🌈 Τα Χρωματιστά Νήματα του Λίνου, έφεραν φίλους από μακριά και τους έδεσαν σε κλωστή!

Για να τους φιλοξενήσουμε, σκαρώσαμε την ιστορία του Λίνου και των χρωματιστών του νημάτων. Κι έτσι, απαλά κι αθόρυβα, μπλέχτηκαν μεταξύ τους τα νήματα, τα συναισθήματα κι εμείς∙ ώσπου γίναμε μια μεγάλη, ζεστή αγκαλιά.

Αρχή του παραμυθιού, καλησπέρα στην αφεντιά σας.

Κάποτε υπήρχε μια αλλιώτικη πολιτεία. Η Συναισθηματούπολη. Κάθε παιδί, στην πόλη αυτή, είχε στην καρδιά του ένα μικρό κουβαράκι με νήματα που άλλαζαν χρώμα.

Και κανενός το κουβαράκι δεν έμοιαζε με το άλλο.

Ο Λίνος είχε τα πιο φωτεινά χρώματα.

Μα είχε κι ένα μυστικό:

τα νήματά του μπλέκονταν πολύ εύκολα.

Ένα πρωί ξύπνησε με το στήθος βαρύ.

Έσκυψε να δει μέσα στην καρδιά του και — ωχ! —

ένα τεράστιο μπερδεμένο κουβάρι τον περίμενε.

Το κόκκινο φλεγόταν,

το κίτρινο τρεμόσβηνε,

το μπλε κυλούσε σαν σταγόνα

και το πράσινο τεντωνόταν σαν σχοινάκι.

«Δεν ξέρω τι νιώθω…» ψιθύρισε ο Λίνος.

Τότε εμφανίστηκε μπροστά του μια μικρή λαμπερή νεράιδα:

η Νηματοφύλακας.

«Λίνο,» είπε γλυκά,

«τα συναισθήματά σου θέλουν απλώς να τα ακούς, να τα μιλάς, να τα αγγίζεις...»

🔴 Το κόκκινο – Θυμός

«Φωνάζω γιατί νιώθω αδικία!» είπε.

Ο Λίνος το άγγιξε.

«Σε βλέπω.» Το κόκκινο γαλήνεψε.

💛 Το κίτρινο – Χαρά

«Θέλω να γελάσεις ξανά!»

Ο Λίνος χαμογέλασε λίγο.

Το κίτρινο φώτισε.

💙 Το μπλε – Λύπη

«Ήρθα να σου πω ότι κάτι σε πονά.»

«Ευχαριστώ,» είπε ο Λίνος, και το μπλε απλώθηκε ήρεμο.

💚 Το πράσινο – Ηρεμία

«Να θυμάσαι να αναπνέεις…»

Ο Λίνος πήρε μια βαθιά ανάσα.

Και τότε έγινε κάτι μαγικό:

Τα νήματα ξεμπερδεύτηκαν μόνα τους,

και τύλιξαν τον Λίνο σε μια πολύχρωμη, απαλή αγκαλιά.

«Βλέπεις;» χαμογέλασε η Νηματοφύλακας.

«Όλα τα συναισθήματα είναι σημαντικά.»

Ο Λίνος άγγιξε το κουβαράκι του.

Δεν ήταν πια βαρύ.

Ήταν φωτεινό και ζωντανό.

Και από τότε, κάθε φορά που ένα συναίσθημα ερχόταν κοντά του,

ο Λίνος το άκουγε…

και το άφηνε να βρει τη θέση του στην καρδιά του.

# data[].attributes.headline
11ο Δημοτικό σχολείο Πτολεμαΐδας 

# data[].attributes.subject
11ο Δημοτικό σχολείο Πτολεμαΐδας 

# data[].attributes.body
🎒📚Η βαλίτσα των συναισθημάτων ταξίδεψε στο 11ο Δημοτικό Σχολείο Πτολεμαΐδας, σε ένα σχολείο όπου το βιβλίο δεν διαβάζεται απλώς, αλλά αγαπιέται.

📚Συγκεντρωθήκαμε στον πρώτο όροφο, μπροστά στην άψογα οργανωμένη σχολική βιβλιοθήκη, για να μοιράσουμε —και να μοιραστούμε— συναισθήματα μέσα από τη γραπτή και την προφορική λογοτεχνία. Τα αφήσαμε να αναδυθούν και να κυλήσουν στους κύκλους που ανοίξαμε όλοι μαζί, με την ευχή αυτή η συνάντηση να αποτελέσει μια όμορφη αρχή για τις λογοτεχνικές μας διαδρομές στα συναισθήματα.

# data[].attributes.headline
19ο ΝΓ Κοζάνης _ Η τελεία

# data[].attributes.subject
19ο ΝΓ Κοζάνης _ Η τελεία

# data[].attributes.body
Με αφορμή το βιβλίο "Η τελεία" του Peter Reynolds πραγματοποιήθηκε μια σειρά δραστηριοτήτων για ανάδειξη της αξίας κάθε μικρού βήματος για επίτευξη αλλαγής καθώς και της μοναδικότητας του καθενός.

# data[].attributes.attachment_link.title
19ο ΝΓ Κοζάνης_η τελεία

# data[].attributes.headline
Ένα Τέρας Τρομερό… που έγινε φαντασία! - 2ο Δ.Σ. Μουρικίου 

# data[].attributes.subject
Ένα Τέρας Τρομερό… που έγινε φαντασία! - 2ο Δ.Σ. Μουρικίου 

# data[].attributes.body
Την Παρασκευή 5 Δεκεμβρίου το σχολείο μας επισκέφτηκε η κ. Σοφία Καλμανίδου και ζήσαμε μια μοναδική εμπειρία γεμάτη ιστορίες, παιχνίδι και δημιουργία! Αφορμή στάθηκε το βιβλίο «Τέρας τρομερό», το οποίο διαβάσαμε όλοι μαζί. Το βιβλίο άνοιξε την πόρτα για μια σειρά από δραστηριότητες που μας γέμισαν χαρά και έμπνευση.

Αμέσως μετά την ανάγνωση, προσπαθήσαμε να φτιάξουμε ένα παζλ με εικόνα το τρομερό τέρας. Καθώς το λύναμε, κάτι μαγικό συνέβη: το τέρας το γαργαλήσαμε… και εξαφανίστηκε! Στη θέση του εμφανίστηκαν ένα σπίτι, δέντρα, αυτοκίνητο και άλλα αντικείμενα, σαν να μεταμορφώθηκε ο φόβος σε κάτι καθημερινό και όμορφο.

Έπειτα, αφήσαμε τη φαντασία μας ελεύθερη. Όλοι μαζί δημιουργήσαμε τις δικές μας εικόνες, φτιάχνοντας ένα δικό μας σχέδιο διαφορετικό από αυτό του βιβλίου.

Και επειδή η μέρα μας δεν θα ήταν ολοκληρωμένη χωρίς παιχνίδι, συνεχίσαμε με το παιχνίδι «Τέρας, τέρας, τρομερό, έφυγες και έγινες…». Όποιον άγγιζε το χέρι του «τέρατος», έλεγε τη φράση «Τέρας, τέρας, τρομερό, έφυγες και έγινες…» και το μεταμόρφωναν κάθε φορά σε κάτι διαφορετικό: μπαμπά, πινέλο, τρακτέρ, παραμύθι, φεγγάρι, ζωγραφιά, αστέρι, σπίτι, αυτοκίνητο, αρμόνιο και πολλά ακόμη. Οι ιδέες δεν σταμάτησαν ποτέ!

Μέσα από το βιβλίο και το παιχνίδι μάθαμε πως τα «τέρατα» δεν είναι πάντα τρομακτικά. Μερικές φορές αρκεί λίγη φαντασία για να μεταμορφωθούν σε κάτι όμορφο και γεμάτο χαρά.

# data[].attributes.headline
Νικώντας τους Φόβους μας με την “Τρομερή Μιράντα!” - 2ο Δ.Σ. Μουρικίου 

# data[].attributes.subject
Νικώντας τους Φόβους μας με την “Τρομερή Μιράντα!” - 2ο Δ.Σ. Μουρικίου 

# data[].attributes.body
Διαβάσαμε το υπέροχο βιβλίο «Η Τρομερή Μιράντα», ένα παραμύθι που μας μιλάει για τους φόβους και τη δύναμη που έχουμε μέσα μας που μας βοηθάει να ξεπερνάμε ό,τι μας ανησυχεί.

Συζητήσαμε για το: Τι μας φοβίζει; Πώς νιώθουμε όταν φοβόμαστε; Και κυρίως… πώς μπορούμε να νικήσουμε αυτούς τους φόβους;

Για να δουλέψουμε όλοι μαζί πάνω σε αυτά τα συναισθήματα, φτιάξαμε « Το χαλί των φόβων». Πάνω του ζωγραφίσαμε τους φόβους μας και σε αποτυπώματα παπουτσιών, γράψαμε ο καθένας τον τρόπο με τον οποίο μπορεί να τους ξεπεράσει. Έτσι, το χαλί μας γέμισε με μικρά, προσωπικά βήματα θάρρους!

Με μαύρο και γκρι μαρκαδόρο ζωγραφίσαμε γύρω από τους φόβους μας πολλά Α, σαν αυτούς τους μικρούς ήχους που κάνουμε όταν κάτι μας τρομάζει. Αυτοί οι φόβοι ήταν γύρω μας… αλλά όχι για πολύ! Στο κέντρο, ζωγραφίσαμε τα δικά μας Α, τα οποία έγιναν πολύχρωμα και χαρούμενα, επειδή πατώντας πάνω στους φόβους μας, τους νικήσαμε!

Τα ζωντανά, χαρούμενα χρώματα δείχνουν τη δύναμη, το θάρρος και την αισιοδοξία μας, όταν αντιμετωπίζουμε αυτό που μας τρομάζει.

Η δραστηριότητα αυτή μάς βοήθησε να καταλάβουμε πως οι φόβοι μικραίνουν όταν τους μοιραζόμαστε, όταν τους ζωγραφίζουμε και όταν κάνουμε βήματα για να τους αντιμετωπίσουμε. Σήμερα, κάναμε όλοι μαζί ένα τέτοιο βήμα.

Και ήταν… πολύχρωμο!

# data[].attributes.headline
Πως φαντάζομαι τα συναισθήματα 

# data[].attributes.subject
Πως φαντάζομαι τα συναισθήματα 

# data[].attributes.body
Δεύτερο εργαστήριο για "Το ξενοδοχείο των συναισθημάτων ". Σε αυτό το εργαστήριο μοιράσαμε ρόλους και δραματοποιήσαμε σκηνές από το βιβλίο με τον διευθυντή/ντρια και τα συναισθήματα.

Στη συνέχεια, υποδυθήκαμε όλοι μαζί όπως το φαντάστηκε ο καθένας τη χαρά, τη λύπη, τον θυμό, τον φόβο, την γαλήνη...

Τέλος, ζωγραφίσαμε ένα συναίσθημα της επιλογής μας χρησιμοποιώντας την φαντασία μας για να απεικονίσουμε πως μπορεί να είναι και τι μπορεί να λέει.

Κλείσαμε το εργαστήριο παρουσιάζοντας τις ζωγραφιές μας και συζητώντας για την ένταση που μπορεί να έχει κάθε συναίσθημα.

# data[].attributes.headline
Μαθαίνοντας να είμαι ο εαυτός μου!

# data[].attributes.subject
Μαθαίνοντας να είμαι ο εαυτός μου!

# data[].attributes.body
Το ταξίδι των λογοτεχνικών μας διαδρομών με τους μαθητές της Γ’ τάξης ξεκίνησε! Πρώτος μας σταθμός ο εαυτός μας με όχημα το εξαιρετικό βιβλίο του Πίτερ Χ. Ρέινολντς: «ΝΑ ΕΙΣΑΙ Ο ΕΑΥΤΟΣ ΣΟΥ!»

Πώς είναι, άραγε, να είσαι ο εαυτός σου;

Κάνεις αυτό που νιώθεις,

είσαι ελεύθερος,

περίεργος,

κάνεις αυτό που μπορείς,

εκφράζεις αυτό που νιώθεις,

γελάς όπως θες,

είπαν τα παιδιά συζητώντας για το πόσο όμορφο είναι να είμαστε ο εαυτός μας με όλα όσα μας κάνουν μοναδικούς!

Την όμορφη συζήτηση ακολούθησε και μια εικαστική δράση. Κάθε παιδί διάλεξε μια λέξη από το βιβλίο που πίστευε πως το χαρακτηρίζει και της έδωσε σχήμα, χρώμα και φαντασία μέσα από τη ζωγραφική! Το αποτέλεσμα; Μια υπέροχη συλλογή από πολύχρωμες αποτυπώσεις γεμάτες ξεχωριστά γνωρίσματα κι αυθεντικότητα

Απολαύστε τον ταπεινό, τον χαλαρό, τον κοινωνικό, τον χαρούμενο, τον δυναμικό, τον επίμονο, τους περιπετειώδεις!

# data[].attributes.attachment_caption
Όταν θυμώνω...

# data[].attributes.headline
8ο Νηπιαγωγείο  Κοζάνης                                            Συναίσθημα: Θυμός

# data[].attributes.subject
8ο Νηπιαγωγείο  Κοζάνης                                            Συναίσθημα: Θυμός

# data[].attributes.body
Τι είναι ο θυμός; Γιατί θυμώνω; Είναι κακό να θυμώνω; Πως θα κάνω τον θυμό μου να φύγει;

Αυτά και άλλα πολλά συζήτησαν οι μαθητές/τριες του 8ου νηπιαγωγείου με αφορμή το βιβλίο «Όταν θυμώνω».

Στη συνέχεια χωρίστηκαν σε ομάδες και ζωγράφισαν τον θυμό τους όπως τον φαντάζονται. Ατομικά ζωγράφισαν εικόνες από το βιβλίο και δημιούργησαν ομαδική αφίσα

# data[].attributes.attachment_caption
Από το 19ο Νηπιαγωγείο Κατερίνης

# data[].attributes.headline
ΤΟ ΞΕΝΟΔΟΧΕΙΟ ΤΩΝ ΣΥΝΑΙΣΘΗΜΑΤΩΝ

# data[].attributes.subject
ΤΟ ΞΕΝΟΔΟΧΕΙΟ ΤΩΝ ΣΥΝΑΙΣΘΗΜΑΤΩΝ

# data[].attributes.body
Μετά την ανάγνωση του βιβλίου δημιουργήσαμε το ξενοδοχείο των Συναισθημάτων: κάθε δωμάτιο φιλοξενεί ένα συναίσθημα, με τα παιδιά να επιλέγουν ποιο νιώθουν και που θέλουν να μείνει.

# data[].attributes.headline
Νηπιαγωγείο Τροιζήνας

# data[].attributes.subject
Νηπιαγωγείο Τροιζήνας

# data[].attributes.body
Με αφορμή το βιβλίο "Το Δέντρο που Έδινε", που μας έδωσε την αφορμή να μιλήσουμε και να επεξεργαστούμε σημαντικές έννοιες και δυνατά συναισθήματα.

# data[].attributes.attachment_link.title
ΛΟΓΟΤΕΧΝΙΚΕΣ ΔΙΑΔΡΟΜΕΣ ΣΤΑ ΣΥΝΑΙΣΘΗΜΑΤΑ

# data[].attributes.headline
Χρατςςςςς...........στα Συναισθήματα!!

# data[].attributes.subject
Χρατςςςςς...........στα Συναισθήματα!!

# data[].attributes.body
1η δράση . Μοιράσαμε κάρτες όπου απεικονίζονται πρόσωπο παιδιών με διαφορετικά συναισθήματα. Έπρεπε τα παιδιά να αναγνωρίσουν το συναίσθημα που έβλεπαν στο πρόσωπο το παιδιών και να το βάλουν στο σωστό κουτί . Υπήρχαν 2 κουτιά ένα με τα αρνητικά συναισθήματα ( θυμός,λύπη μοναξιά,ζήλια) και ένα με τα θετικά συναισθήματα (Χαρά , ευγνωμοσύνη, περηφάνεια...)

Στείλατε

2η δράση. Ξετυλίγοντας το κόκκινο κουβάρι με τους φόβους μας στην παρεούλα το κάθε παιδί έλεγε ένα φόβο του και το παιδί που βρισκόταν δίπλα του έπρεπε να του δώσει μια λύση ώστε να αντιμετωπίσει τον φόβο του.

Στείλατε

3η δράση. Χρωματιστά μακαρόνια με αφορμή τα κορδόνια του βιβλίου!! Ξεχωρίζουμε τα μακαρόνια ανά χρώμα όπως τα συναισθήματα μας!! Γιατί κάθε συναίσθημα έχει ένα διαφορετικό χρώμα!!

Στείλατε

Και η τελευταία μας δράση: Τα παιδιά ένωσαν τις φατσούλες με τα συναισθήματα και ανάλογα με την φατσούλα που προέκυπτε (π.χ χαρούμενη φατσούλα)μας έλεγαν μια στιγμή που τους δημιουργεί χαρά.Αντίστοιχα αυτό συνέβαινε με όλες τις φατσούλες!!

# data[].attributes.headline
Το δικό μου ξενοδοχείο των συναισθημάτων 

# data[].attributes.subject
Το δικό μου ξενοδοχείο των συναισθημάτων 

# data[].attributes.body
Πρώτη επαφή με "Το ξενοδοχείο των συναισθημάτων" και αφού παρατηρήσαμε το εξώφυλλο και διαβάσαμε το βιβλίο, απαριθμήσαμε τα συναισθήματα που συναντήσαμε σε αυτό και συζητήσαμεγια το αν μας είναι γνώριμα. Έπειτα, ζωγραφίσαμε το δικό μας ξενοδοχείο. Είναι μεγάλο ή μικρό; Έχει παράθυρα; Μπαλκόνια; Είναι ανάμεσα σε άλλα ή μόνο του; Πολύχρωμο ή όχι;"Το δικό μου έχει αίθουσα εκδηλώσεων για να μαζεύονται όλα τα συναισθήματα μαζί!",είπε ο ένας και αναγνωρίσαμε ότι μπορεί να νιώθουμε πολλά συναισθήματα ταυτόχρονα. "Το δικό μου έχει αποθήκη, αλλά όχι για να βάζω τα συναισθήματα. Για να βάζω τα πράγματα που χρειάζονται!", είπε ο άλλος και είπαμε ότι τα συναισθήματα χρειάζονται χώρο για να ακουστούν και να τα φροντίσουμε. Κλείσαμε το συγκεκριμένο εργαστήριο βάζοντας όλα τα ξενοδοχεία μας μαζί και παρατηρώντας ο ένας του άλλου.

# data[].attributes.headline
Η κρυφή ζωή των συναισθημάτων - 2ο Δ.Σ. Μουρικίου 

# data[].attributes.subject
Η κρυφή ζωή των συναισθημάτων - 2ο Δ.Σ. Μουρικίου 

# data[].attributes.body
Επισκέφτηκε το σχολείο μας η κυρία Σοφία Καλμανίδου μαζί με τη βαλίτσα των συναισθημάτων... το ταξίδι μας στις "Λογοτεχνικές διαδρομές στα συναισθήματα" ξεκίνησε με τον καλύτερο τρόπο!!! Ο δόκτωρ Ζεν ήρθε μαζί και μας έδειξε ασκήσεις αναπνοής και χαλάρωσης... Αφού χαλαρώσαμε, χωριστήκαμε σε ζευγαράκια, κινηθήκαμε στον χώρο και εκεί εμφανίστηκαν κάποια δυσάρεστα συναισθήματα, τα ακούσαμε, τους δώσαμε σημασία και προσπαθήσαμε να τα αλλάξουμε... ελπίζουμε να τα καταφέραμε!!! Παίξαμε με τις μπάλες των συναισθημάτων και μιλήσαμε γι αυτά. Έπειτα η βαλίτσα άνοιξε και εμφανίστηκαν παιχνίδια και βιβλία... διαλέξαμε να διαβάσουμε " Η κρυφή ζωή των συναισθημάτων "... Ένα λευκό σεντόνι απλώθηκε στο πάτωμα και άρχισε να γεμίζει με οδούς... λεωφόρους... πάρκα και σκαλιά... τα σπίτια όμως πού να είναι;;; Έτσι όλα τα παιδιά σε ένα λευκό χαρτί έφτιαξαν το σπίτι ενός συναιθήματος... της χαράς, της συγχώρεσης, της τόλμης, της λύπης, του θυμού και άλλα πολλά... μιλήσαμε για τα σπίτια αυτά και θα υπάρξει και συνέχεια μια πόλη θέλει καιρό για να χτιστεί και εάν είναι και κρυφή...

# data[].attributes.headline
Τη μέρα που μεταμορφώθηκα σε πουλί!

# data[].attributes.subject
Τη μέρα που μεταμορφώθηκα σε πουλί!

# data[].attributes.body
Με αφορμή το παραμύθι 'Τη μέρα που μεταμορφώθηκα σε πουλί " συζητήσαμε για την τη δύναμη της αγάπης και μέχρι που μπορούμε να φτάσουμε για να την δείξουμε. Χρησιμοποιώντας την καρδιά της τάξης την δώσαμε ο ένας στον άλλον εκφράζοντας τον λόγο που αγαπάμε τον φίλο μας. Παρατηρώντας τα πουλιά του βιβλίου μιλήσαμε για την διαφορετικότητα του καθενός και κατασκεύασε ο καθένας το δικό του πουλί. Φτιάξαμε ομαδικά στο τέλος το δέντρο με τα πουλιά γράφοντας ο καθένας τον λόγο που αγαπάει τον εαυτό του!

# data[].attributes.headline
Αναγνωστικά Ζευγάρια - Μαζί στο ταξίδι της Ανάγνωσης 

# data[].attributes.subject
Αναγνωστικά Ζευγάρια - Μαζί στο ταξίδι της Ανάγνωσης 

# data[].attributes.attachment_link.title
Αναγνωστικά Ζευγάρια – Μαζί στο Ταξίδι της Ανάγνωσης

# data[].attributes.headline
Αναγνωστικά ζεύγη και τριπλέτες Γυμνασίων και Λυκείων

# data[].attributes.subject
Αναγνωστικά ζεύγη και τριπλέτες Γυμνασίων και Λυκείων

# data[].attributes.attachment_link.title
ΑΝ.ΖΕΥΓΗ,ΤΡΙΠΛΕΤΕΣ ΓΥΜΝ.ΛΥΚΕΙΩΝ (2)

# data[].attributes.headline
Αναγνωστικά ζευγαράκια και Τριπλέτες Δημοτικών

# data[].attributes.subject
Αναγνωστικά ζευγαράκια και Τριπλέτες Δημοτικών

# data[].attributes.attachment_link.title
ΑΝΑΓΝΩΣΤΙΚΑ ΖΕΥΓΑΡΙΑ ΚΑΙ ΤΡΙΠΛΕΤΕΣ ΔΗΜΟΤΙΚΩΝ ΣΧΟΛΕΙΩΝ (2)

# data[].attributes.headline
Αναγνωστικά ζευγαράκια και Τριπλέτες Νηπιαγωγείων

# data[].attributes.subject
Αναγνωστικά ζευγαράκια και Τριπλέτες Νηπιαγωγείων

# data[].attributes.attachment_link.title
Αναγν. Ζευγ. Νηπ. (2)

# data[].attributes.headline
Το φανάρι των συναισθημάτων

# data[].attributes.subject
Το φανάρι των συναισθημάτων

# data[].attributes.attachment_link.title
Fun Facts Brain Breaks Trivia Flashcards in Yellow Pink Rainbow Style_20251027_181838_0000

# data[].attributes.headline
Οδηγίες για το παιχνίδι "τα πρώτα μου συναισθήματα"

# data[].attributes.subject
Οδηγίες για το παιχνίδι "τα πρώτα μου συναισθήματα"

# data[].attributes.attachment_link.title
Τα πρώτα μου συναισθήματα, desyllas games (1)

# data[].attributes.headline
Το σεντόνι: «Διαδρομές της καρδιάς»

# data[].attributes.subject
Το σεντόνι: «Διαδρομές της καρδιάς»

# data[].attributes.attachment_link.title
ΟΔΗΓΙΑ για το σεντόνι

# data[].attributes.headline
Λίστα σχολείων

# data[].attributes.subject
Λίστα σχολείων

# data[].attributes.attachment_link.title
ΛΙΣΤΑ ΣΧΟΛΕΙΩΝ ΑΝΑ ΒΑΘΜΙΔΑ

# data[].attributes.headline
Χάρτης φιλαναγνωστικών κοινοτήτων

# data[].attributes.subject
Χάρτης φιλαναγνωστικών κοινοτήτων

# data[].attributes.headline
Ενδεικτική Βιβλιογραφία

# data[].attributes.subject
Ενδεικτική Βιβλιογραφία

# data[].attributes.attachment_link.title
🧩 ΕΝΔΕΙΚΤΙΚΗ ΒΙΒΛΙΟΓΡΑΦΙΑ- PADLET

# data[].attributes.attachment_link.title
Blue White Minimalist About Us Facebook Post (1)

# data[].attributes.headline
Πνευματικά Δικαιώματα

# data[].attributes.subject
Πνευματικά Δικαιώματα

# data[].attributes.attachment_link.title
Blue White Minimalist About Us Facebook Post

# data[].attributes.headline
Συνοδοιπόροι στις Διαδρομές μας

# data[].attributes.subject
Συνοδοιπόροι στις Διαδρομές μας

# data[].attributes.headline
Γνωρίστε τον Δρ. Ζεν!

# data[].attributes.subject
Γνωρίστε τον Δρ. Ζεν!

# data[].attributes.attachment_link.title
Green Cute Dinosaur Paper Notes Document A4

# data[].attributes.headline
Φόρμα Αίτηση συμμετοχής

# data[].attributes.subject
Φόρμα Αίτηση συμμετοχής

# data[].attributes.body
📍 Η αίτηση αποστέλλεται στη Δημοτική Βιβλιοθήκη Πτολεμαΐδας
μέσω email: sofiakalmanidou@gmail.com

Τηλ.Επικοινωνίας:  2463055179

# data[].attributes.attachment_link.title
Φόρμα Αίτηση Συμμετοχής

# data[].attributes.headline
Λεπτομέρειες Προγράμματος

# data[].attributes.subject
Λεπτομέρειες Προγράμματος

# data[].attributes.headline
Αφίσα Προγράμματος

# data[].attributes.subject
Αφίσα Προγράμματος